
Евразия экономикалык комиссиясынын Кеңешинин «Ишенимдин 
транс чек аралык мейкиндигин түзүүгө, өнүктүрүүгө жана иштетүүгө карата талаптар жөнүндө» чечиминин долбоору тууралуу

1. Евразия экономикалык комиссиясынын Кеңешинин «Ишенимдин транс  чек аралык мейкиндигин түзүүгө, өнүктүрүүгө жана иштетүүгө карата талаптар жөнүндө» чечиминин долбоору (тиркелет) жактырылсын жана ал Евразия экономикалык комиссиясынын Кеңешинин кароосуна берилсин.  
2. Ушул тескеме Евразия экономикалык бирлигинин расмий сайтына жарыяланган күнүнөн тартып күчүнө кирет.

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ
20  -жылдын «  »                                     №                                                    шаары

Ишенимдин транс чек аралык мейкиндигин түзүүгө, өнүктүрүүгө 
жана иштетүүгө карата талаптар жөнүндө

Евразия экономикалык бирлигинин алкагындагы Маалыматтык-коммуникациялык технологиялар жана маалыматтык өз ара аракеттенүү жөнүндө протоколдун (2014-жылдын 29-майындагы Евразия экономикалык бирлиги жөнүндө келишимдин № 3 тиркемеси) 18-пунктун ишке ашыруу максатында Евразия экономикалык комиссиясынын Кеңеши ч е ч т и:
1. Тиркелгендер бекитилсин:
Ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптар;
Электрондук түрдө маалыматтарды документтештирүүнүн жалпы инфратүзүмүнүн компоненттеринин ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарга шайкештигин текшерүү боюнча Комиссия жөнүндө жобо.
2. Евразия экономикалык бирлигине мүчө мамлекеттердин өкмөттөрүнөн ушул Чечим күчүнө кирген күндөн тартып бир айлык мөөнөттө Электрондук түрдө маалыматтарды документтештирүүнүн жалпы инфратүзүмүнүн компоненттеринин ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарга шайкештигин текшерүү боюнча Комиссиянын курамына киргизүү үчүн ыйгарым укуктуу органдардын же уюмдардын жетекчилеринин орун басарлары (же тийиштүү өз алдынча бөлүмдөрдүн начальниктери же орун басарлары) деңгээлиндеги талапкерлерди Евразия экономикалык комиссиясына берүү суралсын.
3. Ушул Чечим расмий жарыяланган күнүнөн тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

Армения                  Беларусь               Казакстан                     Кыргыз                       Россия
Республикасынан   Республикасынан   Республикасынан   Республикасынан   Федерациясынан




В.Габриелян            В.Матюшевский           А.Мамин                Т.Абдыгулов              И.Шувалов

БЕКИТИЛДИ
				
Евразия  экономикалык
комиссиясынын Кеңешинин 
20  -жылдын _____________ 
   №     чечими менен

Ишенимдин транс чек аралык мейкиндигин түзүүгө, 
өнүктүрүүгө жана иштетүүгө карата 
ТАЛАПТАР

І. Жалпы жоболор

1. Ушул Талаптар Евразия экономикалык бирлигинин алкагындагы Маалыматтык-коммуникациялык технологиялар жана маалыматтык өз ара аракеттенүү жөнүндө протоколдун (2014-жылдын 29-майындагы Евразия экономикалык бирлиги жөнүндө келишимдин № 3 тиркемеси) 18-пунктуна ылайык иштелип чыкты жана Евразия экономикалык бирлигинин (мындан ары – Бирлик) алкагында ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарды белгилейт.    
2. Ушул Талаптардын максаты Бирликке мүчө мамлекеттердин (мындан ары – мүчө мамлекеттер) мамлекеттик бийлигинин органдары өз ара жана Евразия экономикалык комиссиясы (мындан ары – Комиссия) менен маалыматтарды жана электрондук документтерди мамлекеттер аралык алмашууда ишенимдин өз ара кабыл алынуучу деңгээлин, ошондой эле Бирликтин алкагында электрондук өз ара аракеттенүүнүн субъекттери ушул талаптарды колдонуунун натыйжасында ишенимдин транс чек аралык мейкиндигинин иштешинин корголушун жана ишенимдүлүүгүн камсыз кылуу болуп саналат.  
3. Ишенимдин транс чек аралык мейкиндигинин элементтерине карата талаптар маалыматтар жана электрондук документтер менен мамлекеттер аралык алмашууда ишенимди камсыз кылуунун укуктук, уюштуруучулук жана техникалык шарттарын белгилейт, анын ичинде маалыматты коргоо маселелерин да камтыйт.
4. Ишенимдин транс чек аралык мейкиндигинин элементтерине карата талаптар мындай элементтер үчүн актуалдуу болгон маалыматтын коопсуздук коркунучтары жана бузуучунун аракеттерине ылайык аныкталат. 
5. Ушул Талаптар мамлекет ичиндеги маалыматтар жана электрондук документтер менен алмашуу максаттары үчүн гана колдонулган кандайдыр бир тейлөөлөргө, элементтерге жана компоненттерге колдонулбайт. 
6. Ушул Талаптардын максаттары үчүн төмөнкүлөрдү билдирген мындай түшүнүктөр пайдаланылат:
«аккредитация» – натыйжасында арыз ээсинин (ыйгарым укуктуу органдын же уюмдун) аккредитациялоо шарттарына шайкештигин жана ушул Талаптарга ылайык ишенимдин транс чек аралык мейкиндигинин алкагында анын функцияларды жүзөгө ашыруу жана кызматтарды көрсөтүү жөндөмдүүлүгүн (компетенттүүлүгүн) мамлекеттер аралык комиссия менен ыйгарым укуктуу органдардын расмий таануусун документтик түрдө ырастаган  уюштуруу-техникалык иш-чаралардын топтому; 
«криптографиялык стандарт» – криптографиялык ачкычты (криптографиялык өзгөртүүнү) пайдалануу менен маалыматты кайра түзүүнүн, анын ичинде ЭСКны түзүүнүн жана текшерүүнүн эрежелерин жана алгоритмдерин белгилеген техникалык өзгөчөлүктөрдүн жыйындысы;
«мамлекеттер аралык комиссия» – ыйгарым укуктуу органдардын жана Комиссиянын өкүлдөрүнөн түзүлгөн, электрондук түрдөгү маалыматты документтештирүүнүн жалпы инфратүзүмүнүн компоненттеринин ушул Талаптарга шайкештигине текшерүү жүргүзүүнү аткарган комиссия; 
«электрондук түрдөгү маалыматты документтештирүүнүн жалпы инфратүзүмү» – Бирликтин алкагында пайдаланылуучу электрондук документтерге юридикалык күч берүү максаттарында ишке ашырылуучу маалыматтык-технологиялык жана уюштуруучулук-укуктук иш-чаралардын, эрежелердин жана чечимдердин жыйындысы;
 «электрондук түрдөгү маалыматты документтештирүүнүн жалпы инфратүзүмүнүн операторлору» – Комиссия жана ыйгарым укуктуу органдар же мүчө мамлекеттердин мыйзамдарына ылайык алар тарабынан аныкталган, ушул Талаптарга ылайык ишенимдин транс чек аралык мейкиндигинин алкагында кызматтарды көрсөтүү жана функцияларды жүзөгө ашыруу үчүн мамлекеттер аралык комиссия тарабынан аккредиттелген уюмдар;
«ЭСКны текшерүү ачкычынын сертификаты» – күбөлөндүрүүчү борбор тарабынан чыгарылган, ЭСК ачкычын пайдалануу менен күбөлөндүрүүчү борбордун ЭСКсы коюлган жана сертификатта көрсөтүлгөн ЭСКны текшерүү ачкычы электрондук документтерди алмашуунун белгилүү бир катышуучусуна таандык экендигин ырастаган маалыматты жана тийиштүү криптографиялык стандарттар менен ушул Талаптарда каралган башка маалыматты камтыган электрондук документ; 
«ишеним көрсөтүлгөн үчүнчү тараптын кызматы» – Комиссиянын интеграциялык сегментинин жана Бирликтин интеграцияланган маалыматтык тутумунун улуттук сегменттеринин курамында иштеген, субъекттердин Бирликтин интеграцияланган маалыматтык тутумунун каражаттары менен электрондук түрдө өз ара аракеттенүүсүндө ЭСК бирдиктүү ишенимдин транс чек аралык мейкиндигин камсыз кылуучу ишеним көрсөтүлгөн үчүнчү тараптын сервистеринин жыйындысы; 
«ишеним көрсөтүлгөн үчүнчү тараптын каражаты» – ишеним көрсөтүлгөн үчүнчү тараптын функцияларын ишке ашыруу үчүн пайдаланылуучу программалык жана (же) аппараттык каражаттар;
«күбөлөндүрүүчү борбордун каражаты» – күбөлөндүрүүчү борбордун функцияларын ишке ашыруу үчүн пайдаланылуучу программалык жана (же) аппараттык каражаттар;
«ЭСК каражаты» – төмөнкү функциялардын жок дегенде бирин ишке ашыруу үчүн пайдаланылуучу криптографиялык каражаттар: ЭСКны түзүү, ЭСКны текшерүү, ЭСК ачкычын түзүү жана ЭСКны текшерүү ачкычын түзүү; 
«күбөлөндүрүүчү борбор» – Комиссиянын актыларына, мүчө мамлекеттин мыйзамдарына ылайык ЭСКны текшерүү ачкычтарынын сертификаттарын басып чыгаруу, таратуу жана сактоо боюнча кызматтарды көрсөтүүнү жана бул сертификаттардын жарактуулугун текшерүүнү камсыз кылуучу ыйгарым укуктуу орган же уюм;
«Комиссиянын күбөлөндүрүүчү борбору» – ЭСКны текшерүү ачкычтарынын сертификаттары менен Комиссиянын Коллегиясынын мүчөлөрүн, Комиссиянын кызмат адамдарын жана кызматчыларын камсыз кылууга арналган күбөлөндүрүүчү борбор;
«ишеним көрсөтүлгөн үчүнчү тараптын кызматынын күбөлөндүрүүчү борбору» – Бирликтин интеграцияланган маалыматтык тутумунун интеграциялык жана улуттук сегменттеринин ыйгарым укук берилген ишеним көрсөтүлгөн үчүнчү тараптарын ЭСКны текшерүү ачкычтарынын сертификаттары менен камсыз кылууга арналган күбөлөндүрүүчү борбор;
«ыйгарым укуктуу орган» – айрым чөйрөлөрдө мамлекеттик саясатты ишке ашыруу боюнча ыйгарым укук берилген мүчө мамлекеттин мамлекеттик бийлигинин органы же ал тарабынан аныкталган уюм; 
«убакыт штампы» – электрондук документтин түзүлгөн датасын жана убактысын күбөлөндүргөн электрондук документтин реквизити; 
«электрондук санариптик кол тамга (электрондук колтамга)», «ЭСК» – электрондук түрдөгү башка маалыматка кошулган же мындай маалымат менен башка түрдө байланышкан, бул маалыматтын бүтүндүгүн жана түп нускалыгын контролдоо үчүн кызмат кылган, авторлуктан баш тартуунун мүмкүн эместигин камсыз кылган, ушул маалыматка карата жабык (жеке) ачкычты (ЭСК ачкычын) пайдалануу аркылуу криптографиялык өзгөртүүнү колдонуу жолу менен иштелип чыккан жана ачык ачкычты (ЭСКны текшерүү ачкычын) колдонуу менен текшерилген электрондук түрдөгү маалымат.

II. Ишенимдин транс чек аралык мейкиндигин түзүү, 
өнүктүрүү жана иштетүү

7. Ишенимдин транс чек аралык мейкиндигин түзүү, өнүктүрүү жана иштетүү Евразия экономикалык комиссиясынын Кеңешинин 2014-жылдын 18-сентябрындагы № 73 чечими менен бекитилген Мамлекеттер аралык маалыматтык өз ара аракеттенүүдө сервистерди жана юридикалык күчү бар электрондук документтерди пайдалануунун концепциясына, Евразия экономикалык комиссиясынын Коллегиясынын 2016-жылдын 27-сентябрындагы № 105 чечими менен бекитилген Ишенимдин транс чек аралык мейкиндигин өнүктүрүүнүн стратегиясына, Евразия экономикалык комиссиясынын Коллегиясынын 2015-жылдын 28-сентябрындагы № 125 чечими менен бекитилген Евразия экономикалык бирлигине мүчө мамлекеттердин  мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобосуна, ошондой эле Ишенимдин транс чек аралык мейкиндигин түзүү, өнүктүрүү жана иштетүү маселелери боюнча Комиссиянын башка актыларына ылайык Комиссия менен ыйгарым укуктуу органдар тарабынан камсыз кылат.
8. Ишенимдин транс чек аралык мейкиндигин түзүүнү, өнүктүрүүнү жана иштетүүнү контролдоо мамлекеттер аралык комиссия тарабынан жүзөгө ашырылат, анын ичинде электрондук түрдөгү маалыматты документтештирүүнүн жалпы инфратүзүмүнүн компоненттеринин ушул Талаптарга шайкештигин текшерүү жолу менен да жүзөгө ашырылат. 
9. Бирликтин интеграцияланган маалыматтык тутумунун (мындан ары – интеграцияланган тутум) мүчө мамлекеттеринин улуттук сегменттеринин алкагында ишенимдин транс чек аралык мейкиндигинин иштешин өнүктүрүүнү жана контролдоону камсыз кылуу максатында мүчө мамлекеттер тарабынан  ишенимдин транс чек аралык мейкиндигин камсыздоонун укуктук, уюштуруучулук, техникалык шарттарына коюлган талаптардын, анын ичинде электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин маалыматтарын коргоого тиешелүү талаптардын сакталышын контролдоону жүзөгө ашыруу үчүн ыйгарым укуктуу органдар аныкталат. 
10. Электрондук түрдөгү маалыматты документтештирүүнүн жалпы инфратүзүмү мамлекеттик компоненттерден жана интеграциялык компоненттен турат.
11. Электрондук түрдөгү маалыматты документтештирүүнүн жалпы инфратүзүмүнүн интеграциялык компонентинин оператору болуп Комиссия чыгат. 
12. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин операторлору болуп ыйгарым укуктуу органдар чыгат.
13. Бирликтин алкагында электрондук өз ара аракеттенүүнүн субъекттери электрондук документтерди, ошондой эле электрондук түрдөгү маалыматты түзүүнүн, жөнөтүүнүн, жиберүүнүн, алуунун, сактоонун жана пайдалануунун процессинде келип чыгуучу мамилелердин алкагында өз ара аракеттенүүчү мамлекеттик органдар, жеке же юридикалык жактар болуп саналат.
14. Бирликтин алкагында электрондук өз ара аракеттенүүдө электрондук өз ара аракеттенүү субъекттеринин ортосундагы ишеним ушул Талаптарга ылайык ишенимдин транс чек аралык мейкиндигинин алкагында функцияларды жүзөгө ашырган жана кызматтарды көрсөткөн электрондук түрдөгү маалыматты документтештирүүнүн жалпы инфратүзүмүнүн операторлору тарабынан камсыз кылынат.
15. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттери менен интеграциялык компонентинин курамына кирген ишенимдин транс чек аралык мейкиндигинин элементтери № 1 тиркемеге ылайык сыпаттамага шайкеш келүүгө тийиш.
16. Ишенимдин транс чек аралык мейкиндигинин элементтери ушул Талаптарга ылайык ишенимдин транс чек аралык мейкиндигинин алкагында кызматтарды көрсөтүү жана функцияларды жүзөгө ашыруу үчүн электрондук түрдөгү маалыматты документтештирүүнүн жалпы инфратүзүмүнүн аккредиттелген операторлору тарабынан пайдаланылат.
17. Электрондук түрдөгү маалыматты документтештирүүнүн жалпы инфратүзүмүнүн оператору ишенимдин транс чек аралык мейкиндигинин бир нече элементтерин камсыз кыла алат.
18. Электрондук түрдөгү маалыматты документтештирүүнүн жалпы инфратүзүмүнүн операторлору төмөнкүлөрдүн натыйжасында электрондук өз ара аракеттенүү субъекттерине келтирилген зыяндар үчүн жооп беришет:
а) ушул Талаптарда каралган милдеттенмелердин аткарылбагандыгынын же талаптагыдай эмес аткарылгандыгынын;
б) мүчө мамлекеттин мыйзамдарында  каралган, алар курамына кирген мамлекеттик компоненттин милдеттенмелеринин аткарылбагандыгынын же талаптагыдай эмес аткарылгандыгынын.
19. Комиссия жана мүчө мамлекеттер электрондук түрдөгү маалыматты документтештирүүнүн жалпы инфратүзүмүнүн операторлорунун иши бөлүгүндө ушул Талаптарды бузгандыгы үчүн жоопкерчиликке тартууга карата макулдашылган талаптарды белгилешет. 
20. Комиссия жана мүчө мамлекеттер электрондук түрдөгү маалыматты документтештирүүнүн жалпы инфратүзүмүнүн операторлорун аккредитациялоо Евразия экономикалык комиссиясынын Кеңешинин 20  - жылдын                             №   чечими менен бекитилген Электрондук түрдөгү маалыматты документтештирүүнүн жалпы инфратүзүмүнүн компоненттеринин ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарга шайкештигин текшерүү боюнча комиссия жөнүндө жобосуна ылайык жүзөгө ашырылат.

III. Электрондук түрдөгү маалыматты документтештирүүнүн 
жалпы инфратүзүмү

1. Ишеним көрсөтүлгөн үчүнчү тараптын кызматынын 
күбөлөндүрүүчү борборуна карата талаптар

21. Ишеним көрсөтүлгөн үчүнчү тараптын кызматынын күбөлөндүрүүчү борбору интеграцияланган тутумдун Комиссиясынын интеграциялык сегментинин курамында иштеген ишеним көрсөтүлгөн үчүнчү тарабы (мындан ары – Комиссиянын ишеним көрсөтүлгөн үчүнчү тарабы) менен интеграцияланган тутумдун мүчө мамлекеттеринин улуттук сегменттеринде иштеген ыйгарым укук берилген ишеним көрсөтүлгөн үчүнчү тараптардын (мындан ары – мүчө мамлекеттердин ишеним көрсөтүлгөн үчүнчү тараптары) электрондук өз ара аракеттенүүсүн уюштуруу үчүн арналган ЭСКны текшерүү ачкычтарынын сертификаттарын жасоо боюнча ишти жүзөгө ашырат.
22. Ишеним көрсөтүлгөн үчүнчү тараптын кызматынын күбөлөндүрүүчү борбору тарабынан берилген ЭСКны текшерүү ачкычтарынын сертификаттарынын ээлери төмөнкүлөр болуп саналат:
 Комиссиянын ишеним көрсөтүлгөн үчүнчү тарабы;
 мүчө мамлекеттердин ишеним көрсөтүлгөн үчүнчү тараптары.
 23. Ишеним көрсөтүлгөн үчүнчү тараптын кызматынын күбөлөндүрүүчү борбору ачык ачкычтардын инфратүзүмүн түзүү боюнча эл аралык сунуштамаларга (Public Key Infrastructure) жана ыйгарым укуктуу органдар менен макулдашылган талаптарга ылайык иштөөгө тийиш.
24. Ишеним көрсөтүлгөн үчүнчү тараптын кызматынын күбөлөндүрүүчү борбору ЭСКны текшерүү ачкычтарынын сертификаттарын жасоо үчүн 2-тиркемеге ылайык талаптарга шайкеш келген күбөлөндүрүүчү борбордун каражаттарын колдонууга тийиш. Көрсөтүлгөн каражаттарды колдонуунун алдында алардын көрсөтүлгөн белгиленген талаптарга шайкештиги Комиссия болгон өлкөнүн ыйгарым укуктуу органдары тарабынан ал өлкөнүн мыйзамдарында белгиленген тартипте ырасталууга тийиш. Бирликтин маалыматын криптографиялык коргоонун адистештирилген каражаттарын биргелешип иштеп чыгуу боюнча долбоордун алкагында ишеним көрсөтүлгөн үчүнчү тараптын кызматынын күбөлөндүрүүчү борбору үчүн иштелип чыккан күбөлөндүрүүчү борбордун каражаттарын колдонуунун алдында алардын көрсөтүлгөн белгиленген талаптарга шайкештиги бардык мүчө мамлекеттердин ыйгарым укуктуу органдары тарабынан алардын мыйзамдарында белгиленген тартипте ырасталууга тийиш. 
25. Ишеним көрсөтүлгөн үчүнчү тараптын кызматынын күбөлөндүрүүчү борборунун иштешине карата талаптар Комиссия тарабынан бекитилген маалымат коопсуздугунун жана бузуучунун аракеттеринин коркунучтарынын моделдерин эске алуу менен белгиленет.
26. Ишеним көрсөтүлгөн үчүнчү тараптын кызматынын күбөлөндүрүүчү борбору төмөнкүдөй негизги функциялардын аткарылышын камсыз кылууга тийиш:
а) Комиссиянын ишеним көрсөтүлгөн үчүнчү тарабын жана мүчө мамлекеттердин ишеним көрсөтүлгөн үчүнчү тараптарын каттоо;
б) Комиссиянын ишеним көрсөтүлгөн үчүнчү тарабынын жана мүчө мамлекеттердин ишеним көрсөтүлгөн үчүнчү тараптарынын суроо-талаптары боюнча ЭСКны текшерүү ачкычтарынын сертификаттарын жасоо жана берүү;
в) ЭСКны текшерүү ачкычынын сертификатын алуу үчүн кайрылууда Комиссиянын ишеним көрсөтүлгөн үчүнчү тарабынын же мүчө мамлекеттердин ишеним көрсөтүлгөн үчүнчү тараптарынын атынан чыккан ыйгарым укуктуу жактарды аныктоо жана Комиссия тарабынан бекитилген ишеним көрсөтүлгөн үчүнчү тараптын кызматынын күбөлөндүрүүчү борборунун иштешин регламенттеген документтерге ылайык көрсөтүлгөн ыйгарым укуктар жөнүндө маалыматтарды сактоо; 
г) ЭСКны текшерүү ачкычынын сертификатын жасоо жана алуу суроо-талабында тийиштүү ишеним көрсөтүлгөн үчүнчү тарап тарабынан көрсөтүлгөн ЭСКны текшерүү ачкычына туура келген ЭСК ачкычына ээлик кылуусун ырастоо жана ушул ачкычка ээлик кылуусун ырастоодо терс натыйжа чыккан учурда көрсөтүлгөн сертификатты жасоодон баш тартуу;  
д) ЭСКны текшерүү ачкычтарынын сертификаттарынын колдонулуу мөөнөттөрүн белгилөө. ЭСКны текшерүү ачкычынын сертификаты сертификаттын өзүндө мындай сертификатты колдонууну баштоонун башка датасы көрсөтүлбөсө, аны берген учурдан баштап колдонулат, муну менен бирге ЭСКны текшерүү ачкычынын сертификаты жөнүндө маалымат ишеним көрсөтүлгөн үчүнчү тараптын кызматынын күбөлөндүрүүчү борбору тарабынан анда көрсөтүлгөн мындай сертификатты колдонуу күнүнөн кечиктирбестен берилген, колдонулушу токтотулган жана жокко чыгарылган ЭСКны текшерүү ачкычтарынын сертификаттарынын реестрине (мындан ары – сертификаттардын реестри) киргизилүүгө тийиш;
е) ЭСКны текшерүү ачкычтарынын сертификаттарынын колдонулушун токтотуу жана жокко чыгаруу;
ж) сертификаттардын реестрин ага ишеним көрсөтүлгөн үчүнчү тараптын кызматынын күбөлөндүрүүчү борбору тарабынан берилген ЭСКны текшерүү ачкычтарынын сертификаттарында камтылган маалыматты, ошондой эле мындай сертификаттардын колдонулушун токтотуу же жокко чыгаруу датасы жөнүндө жана колдонулушун токтотуунун же жокко чыгаруунун негиздери жөнүндө маалыматты киргизүү менен жүргүзүү;     
з) колдонулушу токтотулган же жокко чыгарылган ЭСКны текшерүү ачкычтарынын сертификаттарынын тизмесин (мындан ары – чакыртылып алынган сертификаттардын тизмеси) жүргүзүү;
и) ЭСКны текшерүү ачкычынын сертификатынын ээсине сертификаттардын реестрине жана чакыртылып алынган сертификаттардын тизмесине тийиштүү өзгөртүүлөрдү киргизгенге чейин анын сертификаты жокко чыгарылгандыгы жөнүндө кабарлоо; 
к) сертификаттардын реестринде ЭСКны текшерүү ачкычынын уникалдуулугун текшерүү Комиссиянын ишеним көрсөтүлгөн үчүнчү тарабынын же мүчө мамлекеттердин ишеним көрсөтүлгөн үчүнчү тараптарынын суроо-талабында көрсөтүлгөн ЭСКны текшерүү ачкычынын уникалдуулугун текшерүүнүн терс натыйжасы чыккан учурда ЭСКны текшерүү ачкычынын сертификатын жасоодон баш тартуу;  
л) сертификаттардын реестринде жана чакыртылып алынган сертификаттардын тизмесинде камтылган маалыматты акуалдаштыруу жана аны укук ченемсиз жетүүдөн, жок кылуудан, модификациялоодон, тосмолоодон жана башка укук ченемсиз аракеттерден коргоо;
м) ишеним көрсөтүлгөн үчүнчү тараптын кызматынын күбөлөндүрүүчү борборунун ишинин бардык мөөнөтү ичинде сертификаттардын реестрине киргизилген маалыматтарды сактоо;
н) Комиссиянын ишеним көрсөтүлгөн үчүнчү тарабынын же мүчө мамлекеттердин ишеним көрсөтүлгөн үчүнчү тараптарынын акысыз негизде, каалаган убакта интеграцияланган тутумдун каражаттарын пайдалануу менен  сертификаттардын реестрине жетүүсү;
о) Комиссиянын ишеним көрсөтүлгөн үчүнчү тарабынын же мүчө мамлекеттердин ишеним көрсөтүлгөн үчүнчү тараптарынын кайрылуулары боюнча аларга берилген ЭСКны текшерүү ачкычтарынын сертификаттарын пайдалануу менен түзүлгөн ЭСК текшерүүлөрүн ишке ашыруу; 
п) Комиссиянын ишеним көрсөтүлгөн үчүнчү тарабынын дүмүрчөктөрүнө же мүчө мамлекеттердин ишеним көрсөтүлгөн үчүнчү тараптарынын дүмүрчөктөрүнө ушундай ишеним көрсөтүлгөн үчүнчү тараптар кайрылууда электрондук документтердин түзүлгөн убактысын ырастоо жана аларга тийиштүү ЭСКны коюу максатында электрондук документтерге коюлган ЭСКны текшерүүнүн натыйжалары камтылган убакыт штамптарын түзүү;
р) ЭСКны пайдалануу менен байланышкан башка функцияларды жүзөгө ашыруу.
27. Ишеним көрсөтүлгөн үчүнчү тараптын кызматынын күбөлөндүрүүчү борборунун иштеши үчүн Комиссия ыйгарым укуктуу органдар менен өз ара иштешип, ишеним көрсөтүлгөн үчүнчү тараптын кызматынын күбөлөндүрүүчү борборуна карата талаптарын деталдаштырууну караган техникалык, технологиялык, усулдук жана уюштуруучулук документтерди иштеп чыгат жана бекитет. 
28. Ушул Талаптар жана ишеним көрсөтүлгөн үчүнчү тараптын кызматынын күбөлөндүрүүчү борборунун иштешин камсыз кылуу үчүн Комиссия тарабынан бекитилген актыларда камтылган талаптар мамлекеттер аралык комиссия тарабынан электрондук түрдөгү маалыматты документтештирүүнүн жалпы инфратүзүмүнүн интеграциялык компонентин текшерүүнүн алкагында ишеним көрсөтүлгөн үчүнчү тараптын кызматынын күбөлөндүрүүчү борборун текшерүү үчүн колдонулат. 

2. Ишеним көрсөтүлгөн үчүнчү тараптын кызматына 
жана анын курамына кирген ишеним көрсөтүлгөн үчүнчү 
тараптарга карата талаптар

29. Ишеним көрсөтүлгөн үчүнчү тараптын кызматы интеграцияланган тутумдун функционалдык бөлүгү болуп эсептелинет.
30. Ишеним көрсөтүлгөн үчүнчү тараптын кызматы Комиссиянын ишеним көрсөтүлгөн үчүнчү тарабынын сервистерин мүчө мамлекеттердин ишеним көрсөтүлгөн үчүнчү тараптарынын сервистерин камтууга тийиш. 
31. Сервистери ишеним көрсөтүлгөн үчүнчү тараптын кызматынын курамына кирген ар бир ишеним көрсөтүлгөн үчүнчү тарап Евразия экономикалык бирлигинин алкагындагы маалыматтык-коммуникациялык технологиялар жана маалыматтык өз ара аракеттенүү жөнүндө протоколдун 21-пунктуна ылайык төмөнкү милдеттерди аткарууга тийиш:  
а)	маалыматтык өз ара аракеттенүү субъекттеринин электрондук документтерин жана убакыттын белгиленген учурунда ЭСК легалдаштырууну (түп нускалыгын ырастоо) жүзөгө ашыруу;
б)	электрондук документтерди эл аралык (транс чек аралык) алмашууда ишеним кепилдиктерин камсыз кылуу;
в)	мүчө мамлекеттердин мыйзамдарына жана Комиссиянын актыларына ылайык жөнөтүлүүчү жана (же) келүүчү электрондук документтерде ЭСК колдонуунун укукка сыярлыгын камсыз кылуу.
32. Комиссиянын ишеним көрсөтүлгөн үчүнчү тарабы жана мүчө мамлекеттердин ишеним көрсөтүлгөн үчүнчү тараптары өзүнүн курамында ишеним көрсөтүлгөн үчүнчү тараптын каражаттарын пайдалануу менен ишке ашырылуучу сервистердин төмөнкүдөй жыйындысынын иштешин камсыз кылууга тийиш:
а) түп нускалыгын ырастоо сервиси (ЭСКны, ЭСКны текшерүү ачкычынын сертификатынын жарактуулугун жана белгиленген талаптарга шайкештигин текшерүү, ыйгарым укукту текшерүү сервисинен жыйынтыкты алуу жана электрондук документтин түп нускалыгын текшерүүнүн жыйынтыгы менен дүмүрчөктөрдү түзүү);
б) ыйгарым укукту текшерүү сервиси (интеграцияланган тутумдун мүчө мамлекетинин улуттук сегментинде же Комиссиянын интеграциялык сегментинде электрондук документти түзгөн жана кол койгон электрондук өз ара аракеттенүүнүн субъектисинин ыйгарым укуктарын текшерүү);
в) убакыт штампы сервиси (интеграцияланган тутумдун мүчө мамлекетинин улуттук сегментине же Комиссиянын интеграциялык сегментине кирген электрондук документтер үчүн убакыт штамптарын жана электрондук документтин түп нускалыгын текшерүүнүн жыйынтыгы менен дүмүрчөктөрүн түзүү);
г) маалыматты сактоо сервиси (ишеним көрсөтүлгөн үчүнчү тарап тарабынан аткарылуучу операцияларды документтештирүү); 
д) маалыматты берүү сервиси (ыйгарым укуктуу органдардын жана Комиссиянын суроо-талаптары боюнча ишеним көрсөтүлгөн үчүнчү тараптын операциялары жөнүндө).
33. Комиссиянын ишеним көрсөтүлгөн үчүнчү тарабынын каражаттары жана мүчө мамлекеттердин ишеним көрсөтүлгөн үчүнчү тараптарынын каражаттары менен ишке ашырылуучу сервистер ушул Талаптарга, Евразия экономикалык бирлигине мүчө мамлекеттердин  мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобого, ошондой эле ишеним көрсөтүлгөн үчүнчү тараптардын иштөө маселелерине тиешелүү Комиссиянын актыларына шайкеш келүүгө тийиш.
34. Комиссиянын ишеним көрсөтүлгөн үчүнчү тарабы жана мүчө мамлекеттердин ишеним көрсөтүлгөн үчүнчү тараптары өз функцияларын аткарууда төмөнкү негизги шарттардын жыйындысындагы талаптардын сакталышын камсыз кылууга тийиш:
а) ишеним көрсөтүлгөн үчүнчү тараптын кызматынын күбөлөндүрүүчү борбору тарабынан берилген ЭСКны текшерүү ачкычынын сертификатында камтылган ЭСК ачкычынын, текшерүү ачкычынын купуялуулугун камсыз кылуу;
б) ишеним көрсөтүлгөн үчүнчү тараптын кызматынын күбөлөндүрүүчү борборуна, Комиссиянын ишеним көрсөтүлгөн үчүнчү тарабына жана мүчө мамлекеттердин ишеним көрсөтүлгөн үчүнчү тараптарына Бирликтин алкагында электрондук өз ара аракеттенүү үчүн арналган ЭСК ачкычынын купуялуулугу бузулгандыгы жөнүндө мындай бузулуу тууралуу маалыматты алган учурдан тартып 12 сааттан ашпаган убакыттын ичинде кабарлоо;
в) Бирликтин алкагында электрондук өз ара аракеттенүү үчүн арналган ЭСК ачкычынын купуялуулугу бузулгандыгынан шек саноо үчүн негиздер болгон учурда ушул ачкычты колдонууну токтотуу; 
г) Бирликтин алкагында электрондук өз ара аракеттенүү үчүн арналган ЭСК ачкычы электрондук документтин ЭСКны текшерүү натыйжалары бар дүмүрчөктөрүнө кол коюу үчүн гана колдонуу;
д) Бирликтин маалыматты криптографиялык коргоонун адистештирилген каражаттарын биргелешип иштеп чыгуу боюнча долбоорун ишке ашырганга чейин Евразия экономикалык комиссиясынын Коллегиясынын 2016-жылдын 2-июнундагы № 49 (КПҮ) чечимине ылайык аныкталган криптографиялык алгоритмдерди ишке ашыруучу маалыматты криптографиялык коргоонун каражаттарын Бирликтин алкагында электрондук өз ара аракеттенүү үчүн арналган ЭСКны түзүү жана текшерүү, ЭСК ачкычтарын жана ЭСКны текшерүү ачкычтарын жасоо үчүн колдонуу; 
е) электрондук документтердеги ЭСКны текшерүүдө төмөнкү шарттардын сакталышын текшерүү:
ЭСК коюлган маалыматтын бүтүндүгү бузулбаган;
ЭСКнын ЭСК ачкычын пайдалануу менен иштелип чыккандыгы, тийиштүү ЭСКны текшерүү ачкычынын сертификаты текшерүү башталган учурда ишеним көрсөтүлгөн үчүнчү тараптын карамагында болгондугу же текшерүү жол-жоболорун аткаруу процессинде ишеним көрсөтүлгөн үчүнчү тараптын алгандыгы;
ЭСКны текшерүү ачкычынын сертификаты электрондук документке кол коюу учурунда жарактуулугу;
күбөлөндүрүүчү борборлордун ЭСКны текшерүү ачкычтарынын сертификаттарынын тизмегиндеги ар бир ЭСКны текшерүү ачкычынын сертификаты кол коюу учурунда жарактуулугу;
ж) кызмат көрсөтүүлөрдүн үзгүлтүксүздүгүн камсыз кылуу жана сотто далилдерди берүү (зарыл болгон учурда) үчүн электрондук документтерде бардык жүргүзүлгөн ЭСК текшерүүлөрү тууралуу бардык керектүү маалыматты Комиссиянын актыларында же мүчө мамлекеттердин мыйзамдарында белгиленген мезгилдин ичинде документтештирилгендиги жана сакталгандыгы.  
35.  Комиссиянын ишеним көрсөтүлгөн үчүнчү тарабы ишеним көрсөтүлгөн үчүнчү тараптын № 3 тиркемеге ылайык талаптарга шайкеш келген каражаттарын жана алардын курамындагы ЭСК каражаттарын колдонууга тийиш.
36. Комиссиянын ишеним көрсөтүлгөн үчүнчү тарабынын иштешин камсыз кылуу үчүн Комиссия ыйгарым укуктуу органдар менен өз ара иштешип, интеграцияланган тутумдун Комиссиясынын интеграциялык сегментинин ишеним көрсөтүлгөн үчүнчү тарабына карата компоненттерди жана талаптарды деталдаштырууну караган техникалык, технологиялык, усулдук жана уюштуруучулук документтерди иштеп чыгат жана бекитет.
37. Комиссиянын ишеним көрсөтүлгөн үчүнчү тарабы менен мүчө мамлекеттердин ишеним көрсөтүлгөн үчүнчү тараптары өз ара жана ишеним көрсөтүлгөн үчүнчү тараптын кызматынын күбөлөндүрүүчү борбору менен өз  ара аракеттенүүсүнө карата талаптар Комиссия тарабынан бекитилген маалымат коопсуздугунун жана бузуучунун аракеттеринин коркунучтарынын моделдерин эске алуу менен белгиленет.
38. Мүчө мамлекеттердин ишеним көрсөтүлгөн үчүнчү тараптарынын иштешин камсыз кылуу үчүн ыйгарым укуктуу органдар мүчө мамлекеттердин мыйзамдарына жана Комиссиянын актыларына ылайык мүчө мамлекеттердин ишеним көрсөтүлгөн үчүнчү тараптарына карата компоненттерди жана талаптарды деталдаштырууну караган техникалык, технологиялык, усулдук жана уюштуруучулук документтерди иштеп чыгат жана бекитет.
39. Комиссия интеграцияланган тутумду түзүү жана өнүктүрүү боюнча иштердин алкагында иштелип чыккан жана ишеним көрсөтүлгөн үчүнчү тараптын иштеши үчүн арналган маалыматты криптографиялык коргоонун программалык жана аппараттык каражаттарын Комиссия тарабынан бекитилген тартипте улуттук сегменттердин курамында пайдалануусу үчүн кызыкдар мүчө мамлекеттердин ыйгарым укуктуу органдарына берүүнү жүзөгө ашырат.
40. Ушул Талаптар жана ишеним көрсөтүлгөн үчүнчү тараптын иштешин камсыз кылуу үчүн мүчө мамлекеттер жана Комиссия тарабынан бекитилген документтерде камтылган талаптар мамлекеттер аралык комиссия тарабынан электрондук түрдөгү маалыматты документтештирүүнүн жалпы инфратүзүмүнүн компоненттерин текшерүүнүн алкагында ишеним көрсөтүлгөн үчүнчү тараптын кызматын жана анын курамына кирген ишеним көрсөтүлгөн үчүнчү тараптарды текшерүү үчүн колдонулат. 

3. Бирликтин алкагында электрондук өз ара аракеттенүү
 субъекттерин ЭСКны текшерүү ачкычтарынын сертификаттары менен камсыз кылуучу Комиссиянын күбөлөндүрүүчү борборуна жана мүчө мамлекеттердин күбөлөндүрүүчү борборлоруна карата талаптар

 41. Бирликтин алкагында электрондук өз ара аракеттенүү үчүн электрондук өз ара аракеттенүү субъекттерин ЭСКны текшерүү ачкычтарынын сертификаттары менен камсыз кылуучу Комиссиянын күбөлөндүрүүчү борбору жана мүчө мамлекеттердин күбөлөндүрүүчү борборлору Ишенимдин транс чек аралык мейкиндигин өнүктүрүү стратегиясына ылайык ишенимдин транс чек аралык мейкиндигинин элементтери болуп эсептелинет жана электрондук түрдөгү маалыматты документтештирүүнүн жалпы инфратүзүмүнүн компоненттеринин курамына кирет.
42. Бирликтин алкагында электрондук өз ара аракеттенүү үчүн мүчө мамлекеттердин мыйзамдарына же Комиссиянын актыларына ылайык ыйгарым укук берилген (аккредиттелген) күбөлөндүрүүчү борборлорго гана жол берилет.
43. Комиссиянын күбөлөндүрүүчү борбору жана мүчө мамлекеттердин күбөлөндүрүүчү борборлору ачык ачкычтардын инфратүзүмүн түзүү боюнча эл аралык сунуштамаларга (Public Key Infrastructure) ылайык иштөөгө жана ушул Талаптардын 49-пунктунда көрсөтүлгөн минималдуу зарыл талаптарды аткарууга тийиш. 
44. Мүчө мамлекеттердин күбөлөндүрүүчү борборлорунун ишине карата, анын ичинде маалыматты коргоо боюнча талаптар маалыматты коргоо чөйрөсүндөгү мүчө мамлекеттердин мыйзамдарына ылайык маалымат коопсуздугунун жана бузуучунун аракеттеринин актуалдуу коркунучтарын эске алуу менен белгиленет. 
45. Комиссиянын күбөлөндүрүүчү борборунун ишине карата талаптар  Комиссия тарабынан бекитилген маалымат коопсуздугунун жана бузуучунун аракеттеринин коркунучтарынын моделдерин эске алуу менен Комиссиянын күбөлөндүрүүчү борборунда белгиленет.
Комиссиянын күбөлөндүрүүчү борбору ЭСКны текшерүү ачкычтарынын сертификаттарын жасоо үчүн № 4 тиркемеге ылайык талаптарга шайкеш келген ЭСК каражаттарын жана күбөлөндүрүүчү борбордун каражаттарын колдонууга тийиш. Көрсөтүлгөн каражаттарды колдонуунун алдында алардын көрсөтүлгөн белгиленген талаптарга шайкештиги Комиссия болгон өлкөнүн ыйгарым укуктуу органдары тарабынан ал өлкөнүн мыйзамдарында белгиленген тартипте ырасталууга тийиш.
46. Мүчө мамлекеттердин күбөлөндүрүүчү борборлору ЭСКны текшерүү ачкычтарынын сертификаттарын тийиштүү мүчө мамлекеттин мыйзамдарына ылайык жасайт. 
47. Комиссиянын күбөлөндүрүүчү борбору ЭСКны текшерүү ачкычтарынын сертификаттарын ушул Талаптарга ылайык жасайт.
48. Мүчө мамлекеттерде ЭСКны түзүү жана текшерүү үчүн алардын мыйзамдарына ылайык сертификатталган (белгиленген талаптарга шайкештигине ырастоо алынган) ЭСК каражаттары колдонулууга тийиш.
49. Күбөлөндүрүүчү борборлордун иштеши үчүн мүчө мамлекеттердин мыйзамдарына ылайык төмөнкү минималдуу зарыл талаптар белгиленет:
а) ЭСКны текшерүү ачкычтарынын сертификаттарын берүүдө электрондук өз ара аракеттенүү субъекттеринин инсандыгын текшерүүнү камсыз кылуу. Сертификатты алуучунун инсандыгын текшерүү түздөн-түз күбөлөндүрүүчү борбор тарабынан же мүчө мамлекеттердин мыйзамдарында бул каралган болсо, үчүнчү жакты (каттоо борбору жана у.с.) тартуу менен жүзөгө ашырылат; 
б) күбөлөндүрүүчү борбордун кызмат көрсөтүүлөрүн колдонуу шарттары жөнүндө маалыматтарды, аларды колдонуу боюнча каалаган чектөөлөрдү кошо жалпыга жеткиликтүү режимде «Интернет» маалыматтык-коммуникациялык желесинде жарыялоо; 
в) мүчө мамлекеттердин мыйзамдарына же Комиссиянын актыларына ылайык электрондук өз ара аракеттенүү субъекттерине Комиссия тарабынан бекитилген талаптарга шайкеш келген ЭСКны текшерүү ачкычтарынын сертификаттарын берүү; 
г) бардык берилген ЭСКны текшерүү ачкычтарынын сертификаттарынын статусу (актуалдуулугу) жөнүндө маалыматты электрондук өз ара аракеттенүүнүн бардык субъекттерине өз убагында берүү. Мындай маалымат каалаган убакта, анын ичинде ЭСКны текшерүү ачкычынын сертификатынын колдонулушу токтогондон кийин да жеткиликтүү болууга жана автоматташтырылган ыкма менен берилүүгө тийиш; 
д) сертификаттар чакыртылып алынганда сертификаттардын реестрине жана чакыртылып алынган сертификаттардын тизмесине маалыматты ыкчам (күбөлөндүрүүчү борбордун  иш режимине ылайык суроо-талапты алган күнү) киргизүү. Сертификат мындай сертификаттын тийиштүү статусу (актуалдуулугу) жөнүндө маалыматты камтыган жана каалаган убакта электрондук өз ара аракеттенүү субъекттерине жеткиликтүү болгон чакыртылып алынган сертификаттардын тизмеси жарыяланган учурдан тартып чакыртылып алынган болуп эсептелинет.
е) кызмат көрсөтүүлөрдүн үзгүлтүксүздүгүн камсыз кылуу жана сотто далилдерди берүү (зарыл болгон учурда) үчүн ЭСКны текшерүү ачкычтарынын сертификаттарынын статустарын (актуалдуулугун) берүү, алуу жана өзгөртүү жөнүндө бардык керектүү маалыматты документтештирүү жана кеминде 15 жыл сактоо (анын ичинде Бирликтин алкагында электрондук өз ара аракеттенүү субъекттерин ЭСК ачкычтарынын сертификаттары менен камсыз кылуу боюнча иш токтотулгандан кийин да). Көрсөтүлгөн маалыматты сактоо электрондук түрдө жүзөгө ашырылышы мүмкүн;
ж) күбөлөндүрүүчү борбор тарабынан түзүлгөн жана сакталган криптографиялык ачкычтардын купуялуулугун, бүтүндүгүн камсыз кылуу; 
з) Бирликтин алкагында электрондук өз ара аракеттенүү субъекттерин ЭСК ачкычтарынын сертификаттары менен камсыз кылуу боюнча ишти токтотуу ниети жөнүндө же ишти токтотуунун башка учурларында ыйгарым укуктуу органдарга маалымдоо. 
50. Мүчө мамлекеттердин күбөлөндүрүүчү борборлорунун  иштеши үчүн ыйгарым укуктуу органдар өз мүчө мамлекеттеринин мыйзамдарына ылайык техникалык, технологиялык, усулдук жана уюштуруучулук документтерди иштеп чыгат жана бекитет.
51. Комиссиянын күбөлөндүрүүчү борборунун  иштешин камсыз кылуу үчүн Комиссия ыйгарым укуктуу органдар менен өз ара иштешип техникалык, технологиялык, усулдук жана уюштуруучулук документтерди иштеп чыгат жана бекитет.
52. Ушул Талаптар жана күбөлөндүрүүчү борборлордун иштешин камсыз кылуу үчүн мүчө мамлекеттер жана Комиссия тарабынан бекитилген документтерде камтылган талаптар мамлекеттер аралык комиссия тарабынан электрондук түрдөгү маалыматты документтештирүүнүн жалпы инфратүзүмүнүн компоненттерин текшерүүнүн алкагында ишеним көрсөтүлгөн үчүнчү тараптын кызматын текшерүү үчүн колдонулат. 

4. Маалыматтар жана электрондук документтер менен 
мамлекеттер аралык алмашууда мүчө мамлекеттердин жана 
Комиссиянын маалымат тутумдары менен ресурстарынын өз ара аракеттенүүсүн камсыздоо инфратүзүмүнө карата талаптар

53. Маалыматтар жана электрондук документтер менен мамлекеттер аралык алмашууда мүчө мамлекеттердин жана Комиссиянын маалымат тутумдары менен ресурстарынын өз ара аракеттенүүсүн камсыздоо инфратүзүмү интеграцияланган тутумдун интеграциялык платформасынан жана мүчө мамлекеттердин ведомстволор аралык маалыматтык өз ара аракеттенүү тутумдарынан турат.
54. Интеграцияланган тутумдун интеграциялык платформасы интеграциялык шлюздардан, маалыматтарды синхрондоштуруунун чакан тутумунан, транспорттук чакан тутумдан, тышкы маалымат тутумдары менен өз ара аракеттенүүнүн чакан тутумунан жана байланышуу чакан тутумунан турат.
55. Интеграцияланган тутумдун интеграциялык платформасы интеграциялык тутумдун мүчө мамлекеттеринин улуттук сегменттеринин курамында иштеген мүчө мамлекеттердин интеграциялык шлюздардарын жана интеграциялык тутумдун Комиссиясынын интеграциялык сегментинин курамында иштеген Комиссиянын интеграциялык шлюзун камтыйт.
56. Интеграцияланган тутумдун интеграциялык платформасы маалыматтарды синхрондоштуруунун чакан тутумунун алкагында Комиссиянын интеграциялык сегментинин алкагындагы интеграцияланган тутумдун чакан тутумдарынын маалыматтык өз ара аракеттенүүсүн камсыз кылууга тийиш.
57. Интеграцияланган тутумдун интеграциялык платформасы транспорттук чакан тутумдун алкагында билдирүүлөрдүн кезектерин пайдалануу менен интеграциялык платформанын компоненттеринин ортосунда электрондук билдирүүлөрдүн кепилденген жеткирип берүүлөрүн камсыз кылууга тийиш. 
58. Интеграцияланган тутумдун интеграциялык платформасы тышкы маалымат тутумдары менен өз ара аракеттенүүнүн чакан тутумунун алкагында интеграциялык бирикмелердин, эл аралык уюмдардын жана Бирликке мүчө болуп саналбаган мамлекеттердин маалымат тутумдары (мындан ары – тышкы маалымат тутумдары) менен маалыматтык өз ара аракеттенүүнү уюштурууда интеграциялык платформага кошулуунун бирдиктүү түйүнүн камсыз кылууга тийиш. 
59. Интеграцияланган тутумдун интеграциялык платформасы байланышуу чакан тутумунун алкагында интеграциялык платформанын  интеграциялык шлюзу менен мүчө мамлекеттерде колдонулуучу ведомстволор аралык маалыматтык өз ара аракеттенүү тутумдарынын (типтүү интеграциялык шлюздун негизинде ишке ашырылган мүчө мамлекеттердин улуттук сегменттеринин интеграциялык шлюздары үчүн) ортосундагы, ошондой эле тышкы маалымат тутумдары менен өз ара аракеттенүүнүн чакан тутумунан ортосундагы өз ара аракеттенүүнү камсыз кылууга тийиш.
60. Интеграцияланган тутумдун Комиссиясынын интеграциялык сегментинин интеграциялык шлюзу менен маалыматтарды синхрондоштуруунун чакан тутумунун ортосундагы маалымат алмашуу, ошондой эле интеграцияланган тутумдун мүчө мамлекеттеринин улуттук сегменттеринин интеграциялык шлюздарынын ортосундагы, интеграцияланган тутумдун Комиссиясынын интеграциялык сегментинин интеграциялык шлюзу менен интеграцияланган тутумдун мүчө мамлекеттеринин улуттук сегменттеринин интеграциялык шлюздарынын ортосундагы маалымат алмашуу Евразия экономикалык комиссиясынын Коллегиясынын 2015-жылдын 27-январындагы № 5 чечими менен бекитилген Тышкы жана өз ара сооданын интеграцияланган маалыматтык тутумунда маалыматтарды электрондук алмашуу эрежелерине ылайык аткарылууга тийиш.
61. Мүчө мамлекеттердин улуттук сегменттеринин интеграциялык шлюздарынын жана Комиссиясынын интеграциялык сегментинин интеграциялык шлюзунун эсептөөчү ресурстары техникалык тейлөө мезгилдерин кошпогондо, өзүнүн жеткиликтүүлүк деңгээлин суткасына 24 саат, жумасына 7 күн, жылына 365 (366) күн бою камсыз кылууга тийиш.    
62. Интеграцияланган тутумдун интеграциялык платформасы туура эмес форматтан же кириш маалыматтарынын жол берилбеген маанилеринен пайда болгон авариялык кырдаалдарды оңдоп иштеп чыгууну камсыз кылууга тийиш. Көрсөтүлгөн учурларда интеграцияланган тутумдун интеграциялык платформасы тийиштүү журналдарга авариялык кырдаалдар жөнүндө маалыматтардын сакталышын камсыз кылууга, андан кийин ката болгон кириш маалыматтары келип түшүп жаткан мурунку иш абалына кайтып келүүгө тийиш. 
63. Интеграциялык шлюздар жана мүчө мамлекеттердин ведомстволор аралык маалыматтык өз ара аракеттенүү тутумдары берилип жаткан маалыматтардын корголушун камсыз кылууга тийиш.
64. Интеграциялык шлюздардын операторлору берилип жаткан маалыматтарга жетүү мүмкүндүгү бар кызматчылардын санын чектөөгө тийиш, муну менен бирге маалыматтарга жетүү мүмкүндүгү штаттык эмес (жаңжалдуу) кырдаалдарды териштирүү үчүн гана мындай кызматчыларга берилүүгө тийиш.
65. Интеграциялык шлюздар жана мүчө мамлекеттердин ведомстволор аралык маалыматтык өз ара аракеттенүү тутумдары берилип жаткан маалыматтардын жөнөтүүчүлөрүн жана алуучуларын идентификациялоону жана аутентификациялоону камсыз кылууга тийиш.
66. Интеграциялык шлюздар бериле турган жана алына турган маалыматтар, анын ичинде электрондук документтер менен жүргүзүлө турган операциялар тууралуу маалыматтарды документтештирүүнү жана аны мүчө мамлекеттердин мыйзамдарында же Комиссиянын актыларында белгиленген мезгилдин ичинде, анын ичинде сотто далилидерди берүү мүмкүнчүлүгү үчүн сактоону камсыз кылууга тийиш.
67. Мүчө мамлекеттердин мамлекеттик бийлигинин органдары өз ара жана Комиссия менен транс чек аралык өз ара аракеттенүүдө электрондук документтер менен алмашууну ишке ашыруу үчүн колдонулуучу интеграциялык шлюздардын сервистери ушул Талаптарга, Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтер менен алмашуу жөнүндө жобонун талаптарына жана интеграциялык шлюздардын иштешинин маселелери боюнча Комиссиянын башка актыларына шайкеш келүүгө тийиш. 

5. Маалыматты коргоону камсыз кылуунун инфратүзүмүнө
жана тутумдарына карата талаптар

68. Интеграцияланган тутумдун Комиссиясынын интеграциялык сегментин коргоо үчүн Евразия экономикалык комиссиясынын Коллегиясынын 2015-жылдын 12-октябрындагы № 137 чечими менен бекитилген Евразия экономикалык бирлигинин интеграцияланган маалымат тутумун түзүүгө берилген техникалык тапшырмага ылайык маалыматтарды иштеп чыгууда жана Комиссиянын интеграциялык сегментинде сактоодо, ошондой эле интеграцияланган тутумдун мүчө мамлекеттеринин улуттук сегменттери менен өз ара аракеттенүүдө аларды байланыш каналдары боюнча берүүдө алардын купуялуулугун, бүтүндүгүн жана жеткиликтүүлүгүн камсыз кылууга арналган маалымат коопсуздугунун чакан тутуму колдонулат.
69. Интеграцияланган тутумдун мүчө мамлекеттеринин улуттук сегменттерин коргоо үчүн ыйгарым укуктуу органдар интеграцияланган тутумду түзүүгө берилген техникалык тапшырмага ылайык маалыматтарды түзүүдө, иштеп чыгууда жана мүчө мамлекеттин улуттук сегментинде сактоодо, ошондой эле Комиссиянын интеграциялык сегменти жана интеграцияланган тутумдун башка мүчө мамлекеттеринин улуттук сегменттери менен өз ара аракеттенүүдө аларды байланыш каналдары боюнча берүүдө алардын купуялуулугун, бүтүндүгүн жана жеткиликтүүлүгүн камсыз кылууга арналган мүчө мамлекеттердин улуттук сегменттеринин маалыматтарын коргоонун чакан тутумдарын түзүүнү жана мүчө мамлекеттерге киргизүүнү камсыз кылууга тийиш. Интеграцияланган тутумдун мүчө мамлекетинин улуттук сегментинде маалыматтын купуялуулугун, бүтүндүгүн, жеткиликтүүлүгүн жана сакталышын камсыз кылуу үчүн тийиштүү мүчө мамлекеттин мыйзамдарына ылайык маалыматты коргоонун укуктук, уюштуруучулук жана техникалык чараларынын топтому кабыл алынат жана ишке ашырылат.
70. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин операторлору өздөрү аткара турган функцияларга болгон коркунучтарды бейтараптоого багытталган техникалык жана уюштуруучулук чараларын көрүүлөрү тийиш. Көрсөтүлгөн чаралар мүчө мамлекеттердин мыйзамдарына ылайык иштелип чыгуучу документтерде (коопсуздук боюнча милдеттерде, коркунучтардын моделдеринде ж.б.) чагылдырылган маалыматтын коопсуздугунун жана бузуучунун аракеттеринин коркунучтарын аныктоонун негизинде ишке ашырылууга тийиш. 
71. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин операторлору тийиштүү мүчө мамлекеттин мыйзамдарына ылайык өз  кызматчыларында керектүү билимдин, ишенимдүүлүктүн, ниеттештиктин, тажрыйбанын жана квалификациянын болушун, ошондой эле маалыматты коргоо тармагында алардын жетиштүү даярдыктан өтүүсүн  камсыз кылууга тийиш.
72. Ишенимдин транс чек аралык мейкиндигинин элементтеринин маалыматынын купуялуулу, бүтүндүгү жана жеткиликтүүлүгү бузулгандыгынын каалаган фактылары айкындалган учурда, электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин операторлору бул жөнүндө өзүнүн ыйгарым укуктуу органына мүмкүн болушунча ыкчам кабарлоого тийиш. 
Эгерде маалыматтын корголушун бузуу 2 же андан көп мүчө мамлекетти козгосо, мындай кабарламаны алган ыйгарым укуктуу орган бул тууралуу башка мүчө мамлекеттердин ыйгарым укуктуу органдарына жана мамлекеттер аралык комиссияга кабарлайт. 
73. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин операторлору ишенимдин транс чек аралык мейкиндигинин элементтерине жана алар тарабынан көрсөтүлүүчү сервистерге карата ишке ашыра турган маалыматтын корголушун камсыз кылуунун чаралары жана ыкмалары № 5 тиркемеге ылайык талаптарга шайкеш келүүгө тийиш.   

 
  
_____________


















№ 1 ТИРКЕМЕ
 
Ишенимдин транс чек аралык мейкиндигин түзүүгө, 
өнүктүрүүгө жана иштетүүгө карата талаптарга 

Ишенимдин транс чек аралык мейкиндигинин 
АРХИТЕКТУРАСЫ

 1. Ушул документ Евразия экономикалык комиссиясынын Коллегиясынын 2016-жылдын 27-сентябрындагы № 105 чечими менен бекитилген Ишенимдин транс чек аралык мейкиндигин өнүктүрүүнүн стратегиясынын биринчи этабын ишке ашыруунун алкагында Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) мамлекеттик бийлигинин органдары өз ара жана Евразия экономикалык комиссиясы (мындан ары – Комиссия) менен маалыматтарды жана электрондук документтерди мамлекеттер аралык алмашууну камсыз кылуу үчүн ишенимдин транс чек аралык мейкиндигинин элементтерин аныктайт.
2. Бирликтин алкагында юридикалык күчү бар документтерди колдонуу менен мамлекеттер аралык маалыматтык өз ара аракеттенүүнү жүзөгө ашырууда ишенимди камсыз кылуу үчүн электрондук түрдөгү маалыматты документтештирүүнүн жалпы инфратүзүмүнө кирүүчү ишенимдин транс чек аралык мейкиндигинин элементтери түзүлөт, ал төмөнкүлөргө кепилдик берет:
электрондук документтер алардын юридикалык күчүн камсыз кылуу (сактоо) менен, ошондой эле маалыматты коргоонун өз ара алгылыктуу деңгээлин камсыз кылуу менен электрондук өз ара аракеттенүү субъекттеринин ортосунда өз убагында жана так берилет;
каалаган кайчылаш пикирлер келип чыккан учурда окуянын жүрүшүн калыбына келтирүүгө жана алардын себебин аныктоого мүмкүндүк берүүчү талап кылынган далилидерди даярдоонун жана берүүнүн тийиштүү ыкмалары бар. 
3. Ишенимдин транс чек аралык мейкиндигинин алкагында ар бир мүчө мамлекетте электрондук түрдөгү маалыматты документтештирүүнүн жалпы инфратүзүмүнүн мамлекеттик компоненти, Комиссияда электрондук түрдөгү маалыматты документтештирүүнүн жалпы инфратүзүмүнүн интеграциялык компоненти түзүлөт. 
4. Электрондук түрдөгү маалыматты документтештирүүнүн жалпы инфратүзүмүнүн интеграциялык компоненти ишенимдин транс чек аралык мейкиндигинин төмөнкү элементтерин камтыйт:
Комиссиянын интеграциялык сегментинин жана интеграцияланган тутумдун мүчө мамлекеттеринин улуттук сегменттеринин ыйгарым укук берилген ишеним көрсөтүлгөн үчүнчү тараптарынын ЭСКны текшерүү ачкычтарынын сертификаттарын жасоо жана актуалдуулугун текшерүү үчүн арналган Бирликтин интеграцияланган маалыматтык тутумунун ишеним көрсөтүлгөн үчүнчү тарабынын кызматынын күбөлөндүрүүчү борбору (мындан ары тиешелүүлүгүнө жараша – ишеним көрсөтүлгөн үчүнчү тараптын кызматынын күбөлөндүрүүчү борбору, интеграцияланган тутум). Ишеним көрсөтүлгөн үчүнчү тараптын кызматынын күбөлөндүрүүчү борборунун сервистеринин курамына Евразия экономикалык комиссиясынын Коллегиясынын 2015-жылдын 28-сентябрындагы № 125 чечими менен бекитилген Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобого ылайык интеграцияланган тутумдун Комиссиясынын интеграциялык сегментинин жана мүчө мамлекеттеринин улуттук сегменттеринин ишеним көрсөтүлгөн үчүнчү тараптары колдонуп жаткан убакыт штампынын сервиси кирет;
Евразия экономикалык бирлигинин алкагындагы маалыматтык-коммуникациялык технологиялар жана маалыматтык өз ара аракеттенүү жөнүндө протоколго (2014-жылдын 29-майындагы Евразия экономикалык бирлиги жөнүндө келишимдин № 3 тиркемеси) ылайык электрондук документке кол койгон адамга карата убакыттын белгиленген учурунда электрондук документтердеги ЭСКны текшерүү жана Комиссиянын ишеним көрсөтүлгөн үчүнчү тарабынын негизги милдеттерин аткаруу үчүн арналган интеграцияланган тутумдун Комиссиясынын интеграциялык сегментининде иштөөчү ишеним көрсөтүлгөн үчүнчү тарап (мындан ары – Комиссиянын ишеним көрсөтүлгөн үчүнчү тарабы). Комиссиянын ишеним көрсөтүлгөн үчүнчү тарабынын сервистеринин курамына Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобого ылайык Комиссиянын ишеним көрсөтүлгөн үчүнчү тарабы жана интеграцияланган тутумдун мүчө мамлекеттеринин улуттук сегменттеринде иштеген ыйгарым укук берилген ишеним көрсөтүлгөн үчүнчү тараптар колдонуп жаткан убакыт штампынын сервиси кирет;
Бирликтин алкагында электрондук өз ара аракеттенүү субъекттери болуп саналган Комиссиянын Коллегиясынын мүчөлөрүн, Комиссиянын кызмат адамдарын жана кызматчыларын ЭСКны текшерүү ачкычтарынын сертификаттары менен камсыз кылуу жана берилген ЭСКны текшерүү ачкычтарынын сертификаттарынын актуалдуулугун текшерүү үчүн арналган Комиссиянын күбөлөндүрүүчү борбору; 
 интеграцияланган тутумдун Комиссиясынын интеграциялык сегменти менен мүчө мамлекеттеринин улуттук сегменттеринин ортосундагы электрондук өз ара аракеттенүүдө электрондук документтер менен маалыматтарды маршруттоону жана кепилденген жеткирип берүүнү камсыз кылуучу интеграцияланган тутумдун интеграциялык платформасы;
интеграцияланган тутумдун Комиссиясынын интеграциялык сегментинин чакан тутумдарынын өз ара аракеттенүүсүн интеграцияланган тутумдун интеграциялык платформасы менен камсыз кылуучу интеграцияланган тутумдун интеграциялык шлюзу;
Комиссиянын интеграциялык сегментинде маалыматтарды иштеп чыгууда жана сактоодо, ошондой эле интеграцияланган тутумдун Комиссиясынын интеграциялык сегментинин интеграциялык шлюздары менен мүчө мамлекеттеринин улуттук сегменттеринин интеграциялык шлюздарын бириктирген байланыш каналдары боюнча аларды берүүдө алардын купуялуулугун, бүтүндүгүн жана жеткиликтүүлүгүн камсыз кылуу үчүн арналган интеграцияланган тутумдун маалымат коопсуздугунун чакан тутуму.
5. Электрондук түрдөгү маалыматты документтештирүүнүн жалпы инфратүзүмүнүн ар бир мамлекеттик компоненти ишенимдин транс чек аралык мейкиндигинин төмөнкү элементтерин камтыйт:
Евразия экономикалык бирлигинин алкагындагы маалыматтык-коммуникациялык технологиялар жана маалыматтык өз ара аракеттенүү жөнүндө протоколго ылайык электрондук документке кол койгон адамга карата убакыттын белгиленген учурунда электрондук документтердеги ЭСКны текшерүү жана мүчө мамлекеттин ишеним көрсөтүлгөн үчүнчү тарабынын негизги милдеттерин аткаруу үчүн арналган мүчө мамлекеттин ишеним көрсөтүлгөн үчүнчү тарабы. Мүчө мамлекеттин ишеним көрсөтүлгөн үчүнчү тарабынын сервистеринин курамына Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобого ылайык ишеним көрсөтүлгөн үчүнчү тарап колдонуп жаткан убакыт штампынын сервиси кирет;
Бирликтин алкагында электрондук өз ара аракеттенүү субъекттерин ЭСКны текшерүү ачкычтарынын сертификаттары менен камсыз кылуу жана берилген ЭСКны текшерүү ачкычтарынын сертификаттарынын актуалдуулугун текшерүү үчүн арналган мүчө мамлекеттин күбөлөндүрүүчү борборлору, ошондой эле башка инфратүзүм; 
мүчө мамлекеттин ведомстволор аралык маалыматтык өз ара аракеттенүү тутумун интеграцияланган тутумдун интеграциялык платформасына кошууну камсыз кылуучу интеграцияланган тутумдун мүчө мамлекетинин улуттук сегментинин интеграциялык шлюзу;
интеграцияланган тутумдун мүчө мамлекетинин улуттук сегментинде маалыматтарды иштеп чыгууда жана сактоодо алардын купуялуулугун, бүтүндүгүн жана жеткиликтүүлүгүн камсыз кылуу үчүн арналган интеграцияланган тутумдун мүчө мамлекетинин улуттук сегментин коргоо чакан тутуму. Интеграцияланган тутумдун мүчө мамлекетинин улуттук сегментинде маалыматтын купуялуулугун, бүтүндүгүн, жеткиликтүүлүгүн жана сакталышын камсыз кылуу үчүн тийиштүү мүчө мамлекеттин мыйзамдарына ылайык маалыматты коргоонун укуктук, уюштуруучулук жана техникалык чараларынын комплекси кабыл алынат жана ишке ашырылат.



_____________

     









	№ 2 ТИРКЕМЕ
 
Ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарга 

Евразия экономикалык бирлигинин интеграцияланган маалыматтык тутумунун ишеним көрсөтүлгөн үчүнчү тарабынын кызматынын күбөлөндүрүүчү борборунун каражаттарына карата 
ТАЛАПТАР

I. Жалпы жоболор

1. Ушул Талаптар Евразия экономикалык бирлигинин интеграцияланган маалыматтык тутумунун ишеним көрсөтүлгөн үчүнчү тарабынын кызматынын күбөлөндүрүүчү борборунун (мындан ары тиешелүүлүгүнө жараша – күбөлөндүрүүчү борбор, Бирлик) каражаттарына карата талаптарды белгилейт.

II. Күбөлөндүрүүчү борбордун каражаттарын программалык 
камсыздоого карата талаптар

2. Күбөлөндүрүүчү борбордун каражаттарын программалык камсыздоо күбөлөндүрүүчү борбордун каражаттарын программалык камсыздоонун ишинин алгоритмин модификациялоого жана бурмалоого мүмкүндүк берүүчү каражаттарды камтыбоого тийиш. 
3. Күбөлөндүрүүчү борбор тарабынан колдонулган күбөлөндүрүүчү борбордун каражаттарын колдонмо программалык камсыздоо жана маалыматты криптографиялык коргоонун каражаттарын программалык камсыздоо тутумдук программалык камсыздоонун документтештирилген функцияларын гана колдонууга тийиш.
4. Күбөлөндүрүүчү борбордун каражаттарын тутумдук жана колдонмо программалык камсыздоо күбөлөндүрүүчү борбордун каражаттарынын тутумдук администратору тарабынан белгиленген жетүүгө чек коюу эрежелерине ылайык күбөлөндүрүүчү борбордун каражаттары менен иштелип чыгуучу маалыматтарга күбөлөндүрүүчү борбордун каражаттарынын тутумдук администраторунун, күбөлөндүрүүчү борбордун каражаттарын сертификаттоо администраторунун, күбөлөндүрүүчү борбордун каражаттарынын операторлорунун жана күбөлөндүрүүчү борбордун пайдалануучуларынын жетүүсүнө чек коюулушун камсыз кылууга тийиш.
5. Күбөлөндүрүүчү борбордун каражаттарын тутумдук жана (же) колдонмо программалык камсыздоонун курамына жетүүгө чек коюлган маалыматты сактоо үчүн колдонулган тез тутуу жана тышкы эстин тазаланып турушун камсыз кылуучу механизм кирүүгө тийиш. 
6. Күбөлөндүрүүчү борбордун каражаттарын тутумдук жана колдонмо программалык камсыздоонун баштапкы тексттери маалыматты чабуулдардан коргоонун усулдарын жана ыкмаларын ишке ашырууну текшерүүдөн өтүүгө тийиш, аларды даярдоо жана жүргүзүү үчүн Евразия экономикалык комиссиясы (мындан ары – Комиссия) тарабынан бекитилген ишеним көрсөтүлгөн үчүнчү тараптын кызматынын күбөлөндүрүүчү борборундагы маалымат коопсуздугунун жана бузуучунун аракеттеринин коркунучтарынын моделдеринде көрсөтүлгөн маалыматтын коопсуздугун бузуучунун мүмкүндүктөрү колдонулат.        
7. Күбөлөндүрүүчү борбордун каражаттарын программалык камсыздоонун курамына тышкы желелердин компьютердик чабуулдарына туруктуулукту камсыз кылган механизм кирүүгө тийиш.
8. Күбөлөндүрүүчү борбордун каражаттарын тутумдук жана колдонмо программалык камсыздоонун баштапкы тексттери декларацияланбаган мүмкүндүктөрдүн жоктугун формалдуу верификациялоодон, ошондой эле маалыматты чабуулдарга каршы туруп коргоонун усулдарын жана ыкмаларын ишке ашырууну формалдуу верификациялоодон өтүүгө тийиш, аларды даярдоо жана жүргүзүү үчүн Комиссия тарабынан бекитилген ишеним көрсөтүлгөн үчүнчү тараптын кызматынын күбөлөндүрүүчү борборундагы маалымат коопсуздугунун жана бузуучунун аракеттеринин коркунучтарынын моделдеринде көрсөтүлгөн маалыматтын коопсуздугун бузуучунун мүмкүндүктөрү колдонулат.

III. Күбөлөндүрүүчү борбордун аппараттык каражаттарына 
карата талаптар

9. Күбөлөндүрүүчү борбордун аппараттык каражаттарына карата төмөнкү талаптар коюлат:
а) Комиссия тарабынан аныкталган күбөлөндүрүүчү борбордун аппараттык каражаттарынын тесттери тутумун пайдалануу менен күбөлөндүрүүчү борбордун максаттуу функцияларын ишке ашыруу шайкештигине текшерүү жүргүзүү;
б) маалыматты жашырын алуу үчүн арналган түзмөктөрдү айкындоо максатында үчүнчү өлкөлөрдө өндүрүлгөн күбөлөндүрүүчү борбордун аппараттык каражаттарына атайын текшерүү жүргүзүү;  
в) декларацияланбаган мүмкүндүктөрдүн болушун жок кылуу максатында күбөлөндүрүүчү борбордун аппараттык каражаттарына иликтөөлөрдү жана BIOS программалык кодуна талдоо, ошондой эле Бирликке мүчө мамлекеттердин (мындан ары – мүчө мамлекеттер) мыйзамдарына ылайык белгиленген кыйыр электромагниттик нурлануулар менен каратуулардын каналдары боюнча маалыматтын чыгып кетүүсүнөн коргоого карата талаптарга шайкештигине иликтөөлөрдү жүргүзүү. 

IV. Ролдук чек коюуларга карата талаптар

10. Күбөлөндүрүүчү борбордун каражаттарында төмөнкү милдеттүү түрдөгү ролдор ишке ашырылууга тийиш:
а) күбөлөндүрүүчү борбордун каражаттарын орнотуу, конфигурациялоо жана иштөөсүн колдоо, күбөлөндүрүүчү борбордун каражаттарынын администраторлор тобунун мүчөлөрүнүн профилдерин түзүү жана колдоо, аудит журналынын профилин жана параметрлерин конфигурациялоо ыйгарым укугуна кирген тутумдук администратор;
б) ыйгарым укугуна электрондук санариптик кол тамганы (электрондук кол тамганы) (мындан ары – ЭСК) текшерүү ачкычтарынын сертификаттарын жасоо жана жокко чыгаруу кирген сертификаттоо администратору;
в) ыйгарым укугуна аудит журналын карап чыгуу, көчүрүү жана толук тазалоо кирген аудит администратору;
г) ыйгарым укугуна күбөлөндүрүүчү борбордун каражаттарында сакталуучу маалыматты резервдик көчүрүү жана калыбына келтирүү кирген оператор.
11. Күбөлөндүрүүчү борбордун каражаттарында ар түрдүү ролдордун ыйгарым укуктарын пайдалануу максатында күбөлөндүрүүчү борбордун каражаттарынын администраторлор тобунун бир мүчөсүн авторлоштуруу мүмкүндүгүн жок кылган механизм ишке ашырылууга тийиш. 
12. Тутумдук администратор аудит журналына өзгөртүү киргизүү мүмкүндүгүнө ээ болбоого тийиш.   

V. Күбөлөндүрүүчү борбордун каражаттарынын 
бүтүндүгүнө карата талаптар

13. Күбөлөндүрүүчү борбордун каражаттарында күбөлөндүрүүчү борбордун маалыматтарын, программалык жана (же) аппараттык каражаттарын санкцияланбаган кокусунан жана (же) алдын ала ниеттенген бурмалоо (өзгөртүү, модификациялоо) жана (же) бузуу мүмкүндүгүн жок кылган механизм ишке ашырылууга тийиш (мындан ары – бүтүндүктү контролдоо). Бүтүндүгүн контролдоо механизмине карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат. 
  14. Бүтүндүктү контролдоо операциялык тутумду ар бир кайра жүктөөдө ал жүктөлгөнгө чейин, ошондой эле күбөлөндүрүүчү борбордун каражаттарынын иштөө процессинде динамикалуу жүзөгө ашырылууга тийиш (бүтүндүктү динамикалык контролдоо). 
15. Бүтүндүктү динамикалык контролдоо суткасына 1 жолудан кем эмес аткарылууга тийиш.
16. Күбөлөндүрүүчү борбордун программалык жана (же) аппараттык каражаттарынын курамында күбөлөндүрүүчү борбордун программалык каражаттарынын бүтүндүгүн калыбына келтирүү каражаттары болууга тийиш.  

VI. Жетүү мүмкүндүгүн башкарууга карата талаптар

17. Күбөлөндүрүүчү борбордун каражаттары жетүү мүмкүндүгүн башкаруунун дискрециялык жана мандаттык принциптерин ишке ашырууну, ошондой эле туюк иш чөйрөсүн (программалардын жана процесстердин белгиленген гана топтомунун болуусуна жол берилген программалык чөйрөнү) түзүүнү камсыз кылууга тийиш. Жетүү мүмкүндүгүн башкарууга карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат.

VII. Идентификациялоого жана аутентификациялоого 
карата талаптар

18. Идентификациялоо жана аутентификациялоо күбөлөндүрүүчү борбордун каражаттарынын пайдалануучусун, күбөлөндүрүүчү борбордун каражаттарынын администраторлор тобунун мүчөсүн же процессти таанып билүүнү, ошондой эле алардын түп нускалыгын текшерүүнү камтыйт. Аутентификациялоонун терс жыйынтыгы чыкканда аутентификациялоо механизми бул субъекттердин күбөлөндүрүүчү борбордун функцияларына жетүү мүмкүндүгүн тосмолоого тийиш.
19. Күбөлөндүрүүчү борбордун каражаттарында аутентификациялоонун каалаган ишке ашырылган жол-жобосу үчүн жетүү мүмкүндүгүнүн бир   субъектисин аутентификациялоонун катар катары менен болгон аракеттеринин санын чектөө механизми колдонулууга тийиш, аракеттердин  саны 20 ашпоого тийиш. Жетүү мүмкүндүгүнүн бир субъектисин аутентификациялоонун катар катары менен болгон аракеттеринин саны ашыкча болгон учурда, бул жетүү мүмкүндүгүнүн субъектисинин күбөлөндүрүүчү борбордун каражаттарына жетүү мүмкүндүгү 15 мүнөткө тосмолонууга тийиш.
20. Күбөлөндүрүүчү борбордун каражаттарын пайдалануучуларды каттоо жол-жоболорунун сыпаттамасы (күбөлөндүрүүчү борбордун каражаттарын пайдалануучулардын реестрине маалыматтарды киргизүү), анын ичинде күбөлөндүрүүчү борбордун каражаттарын пайдалануучу  каттоо учурунда инсандыгын күбөлөндүрүүчү документтерди көрсөтүү керек экендиги жөнүндө талап күбөлөндүрүүчү борбордун каражаттарына арналган пайдалануу документациясында камтылууга тийиш.
21. Күбөлөндүрүүчү борбордун каражаттарына жетүү мүмкүндүгүн жүзөгө ашыруучу жактарга карата эки фактордуу аутентификация жүргүзүлүүгө тийиш. 
22. Күбөлөндүрүүчү борбордун каражаттарын пайдалануучулар жана күбөлөндүрүүчү борбордун каражаттарынын администраторлор тобунун мүчөлөрү үчүн аутентификациялоо сертификаттарын колдонуу менен уруксат берилген криптографиялык алгоритмдердин негизинде алыстан аутентификациялоо механизмдерин ишке ашырууга жол берилет. 
23. Күбөлөндүрүүчү борбордун каражаттарына жергиликтүү жетүүнү жүзөгө ашырууда күбөлөндүрүүчү борбордун каражаттарынын администраторлор тобунун мүчөлөрүн аутентификациялоо мындай каражаттар иш абалына өтүп кеткенге чейин аткарылууга тийиш (мисалы, базалык операциялык тутумду жүктөгөнгө чейин).
24. Жергиликтүү аутентификациялоо үчүн символдук, мезгил-мезгили менен өзгөрүлүп туруучу паролду колдонууда ал кеминде 8 символдон турууга тийиш (алфавиттин символдорунун жалпы саны кеминде 36 болгон учурда). Паролду өзгөртүү мезгили 6 айдан ашпоого тийиш. 

VIII. Күбөлөндүрүүчү борбор тарабынан алынган же берилген
маалыматтарды коргоого карата талаптар

25. Күбөлөндүрүүчү борбордун ЭСКны текшерүү ачкычынын өздүк кол коюлган сертификаты аны модификациялоого же бурмалоого жол бербеген ыкма менен сакталууга тийиш.
26. Күбөлөндүрүүчү борбордун каражаттары маалыматка санкцияланбаган жетүүнү жокко чыгарган ыкма менен күбөлөндүрүүчү борбор тарабынан алынуучу же күбөлөндүрүүчү борбордон берилүүчү жетүү мүмкүндүгү чектелген маалыматты камтыган маалыматтарды берүүнү камсыз кылууга тийиш. 
27. Күбөлөндүрүүчү борбордун каражаттары ЭСКны текшерүү ачкычынын сертификаттарын пайдалануу аркылуу уруксат берилген криптографиялык алгоритмдерди колдонуу жолу менен жалган билдирүүлөрдү (электрондук өз ара аракеттенүү субъекттери же күбөлөндүрүүчү борбордун каражаттары тарабынан санкцияланбаган жетүүдөн корголгон ыкма менен чыныгы билдирүүнү берүү катары кабыл алынган аракеттер) таңуулоодон коргоону ишке ашырууга тийиш. Жалган билдирүүлөрдү таңуулоодон коргоо жол-жоболоруна карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат.
28. Күбөлөндүрүүчү борбордун каражаттары күбөлөндүрүүчү борбордун каражаттарын пайдалануучунун өзү үчүн ЭСКны текшерүү ачкычынын сертификатын жасоого баштапкы суроо-талабын берүүдө корголгон берүү жол-жобосун ишке ашырууга тийиш.
29. Күбөлөндүрүүчү борбордун каражаттары күбөлөндүрүүчү борбордун иштеши үчүн кооптуу маалыматты кабыл алууга тийиш, эгер ага ЭСК коюлган болсо.
30. Күбөлөндүрүүчү борбордун каражаттарынын бардык компоненттери бир контролдогу зонада жайгаштырылууга тийиш.       

IX. Окуяларды каттоого карата талаптар

31. Күбөлөндүрүүчү борбордун каражаттарынын операциялык тутуму тутумдук окуялар жана күбөлөндүрүүчү борбордун өз функцияларын аткаруусу менен байланышкан окуялар жөнүндө маалыматтарды камтыган аудит журналынын жүргүзүлүшүн колдоого тийиш.
32. Аудит журналында каттала турган окуялардын тизмеси күбөлөндүрүүчү борбордун каражаттарына арналган пайдалануу документациясында камтылууга тийиш. 
33. Аудит журналы аудит администраторуна гана жеткиликтүү болууга тийиш.
34. Аудит журналын толугу менен тазалоо тазалоого жаткан бардык маалыматты көчүрүп алгандан кийин гана жүргүзүлөт. Мындай тазалоодон кийин аудит журналында биринчи жазма катары тазалоону жүргүзүү фактысы (көрсөтүлгөн тазалоону жүргүзүү датасын, убактысын жана аны жүргүзгөн адам жөнүндө маалыматты көрсөтүү менен) автоматтык түрдө катталууга тийиш.        
X. Күбөлөндүрүүчү борбордун каражаттарынын иштешинин ишенимдүүлүгүнө жана туруктуулугуна карата талаптар

35. Күбөлөндүрүүчү борбордун өз функцияларын аткара албай калышына алып келүүчү күбөлөндүрүүчү борбордун аппараттык каражаттарынын ката кетирүүлөрүнүн жана бузулууларынын пайда болуу ыктымалдыгын эсептөө жүргүзүлөт.
36. Бир сутканын ичинде күбөлөндүрүүчү борбордун өз функцияларын аткара албай калышына алып келүүчү күбөлөндүрүүчү борбордун аппараттык каражаттарынын ката кетирүүлөрүнүн жана бузулууларынын пайда болуу ыктымалдыгы ушуга эле окшош күбөлөндүрүүчү борбордун курамында пайдаланылуучу криптографиялык каражаттардын ката кетирүүлөрүнүн жана бузулууларынын пайда болуу ыктымалдыгынан ашпоого тийиш.
37. Күбөлөндүрүүчү борбордун каражаттарынын токтоп калганга чейинки орточо иштеп бүтүрүүсү (жыйнакталган) кеминде 18 000 сааты түзөт.
38. Күбөлөндүрүүчү борбордун каражаттарынын иштешинин туруктуулугун тестирлөө жүзөгө ашырылууга тийиш.
39.  Күбөлөндүрүүчү борбордун каражаттарын калыбына келтирүү убактысы 4 сааттан ашпайт.
40. Күбөлөндүрүүчү борбордун каражаттарынын иштешинин ишенимдүүлүгүн жана туруктуулугун жогорулатуу чаралары жана каражаттары күбөлөндүрүүчү борбордун каражаттарынын ресурстарын квоталаштырууну кароого тийиш.  
    
XI. Негизги маалыматты түзүүгө, пайдаланууга, сактоого 
жана жок кылууга карата талаптар

41. Негизги маалыматты түзүү, пайдалануу, сактоо, жок кылуу тартиби жана анын колдонулуу мөөнөттөрү күбөлөндүрүүчү борбордун каражаттары тарабынан колдонулган ЭСК каражаттарына жана башка криптографиялык каражаттарга арналган пайдалануу документациясында белгиленген талаптарга ылайык, ошондой эле Комиссия тарабынан бекитилген маалыматты коргоонун шифрлөө (криптографиялык) каражаттарын иштеп чыгуу жана жаңылоо принциптерине ылайык аныкталат.
42. Негизги маалыматты көчүрүү күбөлөндүрүүчү борбордо колдонулган криптографиялык каражаттарга арналган пайдалануу документациясына ылайык жүзөгө ашырылууга тийиш. 
43. Күбөлөндүрүүчү борбордун каражаттары менен жасалган ЭСКны текшерүү ачкычтарынын сертификаттарына кол коюу жана ишеним берилген убакыт кызматынын жана сертификаттардын статустарын ырастоо кызматынын билдирүүлөрүнө кол коюу үчүн пайдаланылган ЭСК ачкычтары өзүнчө криптографиялык модулдарда (ишенимдүү эсептөөчү түзмөктөрдө) топтолууга, сакталууга, пайдаланылууга жана жок кылынууга тийиш.
44. Жасала турган ЭСКны текшерүү ачкычтарынын сертификаттарына кол коюу жана убакыттын белгилүү бир учурунда мөөнөтү бүткөнгө чейин эле  колдонулушу күбөлөндүрүүчү борбор тарабынан токтотулган ЭСКны текшерүү ачкычтарынын сертификаттарынын (мындан ары – чакыртылып алынган сертификаттардын тизмеси) уникалдуу номерлеринин тизмесине кол коюу үчүн колдонулган ЭСК ачкычы башка максаттарга колдонулбоого тийиш.   

XII. Маалыматты резервдик көчүрүүгө жана күбөлөндүрүүчү 
борбордун каражаттарынын ишке жөндөмдүүлүгүн 
калыбына келтирүүгө карата талаптар

45. Күбөлөндүрүүчү борбордун каражаттары күбөлөндүрүүчү борбордун каражаттары тарабынан иштелип чыгуучу маалыматты резервдик көчүрүү жана күбөлөндүрүүчү борбордун аппараттык каражаттарынын ишке жөндөмдүүлүгүн калыбына келтирүү функцияларын ишке ашырууга тийиш, эгерде мындай маалымат же мындай каражат бузулган болсо. Резервдик көчүрүүнүн жүрүшүндө криптографиялык ачкычтарды көчүрүү мүмкүндүгү жок болууга тийиш. 
46. Резервдик көчүрүүдө сакталган маалыматтар күбөлөндүрүүчү борбордун каражаттарынын иштешин маалыматты көчүрүү учурунда белгиленип калган абалына чейин калыбына келтирүү үчүн жетиштүү болууга тийиш.
47. Сакталган маалыматтарда санкцияланбаган өзгөртүүлөрдү табуу боюнча чаралар көрүлүүгө тийиш.
48. Күбөлөндүрүүчү борбордун каражаттарынын ишке жөндөмдүүлүгүн калыбына келтирүү убактысына карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада, ошондой эле күбөлөндүрүүчү борбордун каражаттарына арналган пайдалануу документациясында аныкталууга тийиш.
49. Резервдик көчүрүүдө сакталган корголуучу маалымат шифрленген түрдө гана сакталууга тийиш.  
   
XIII. ЭСКны текшерүү ачкычтарынын сертификаттарын
жасоого жана жокко чыгарууга карата талаптар

50. ЭСКны текшерүү ачкычтарынын сертификаттарын жасоо жана жокко чыгаруу протоколдору күбөлөндүрүүчү борбордун каражаттарына арналган пайдалануу документациясында сыпатталууга тийиш.
51. Күбөлөндүрүүчү борбор тарабынан жасалган ЭСКны текшерүү ачкычтарынын сертификаттары жана чакыртылып алынган сертификаттардын тизмеси Комиссия тарабынан бекитилген талаптарга шайкеш келүүгө тийиш. 
52. Күбөлөндүрүүчү борбордун каражаттары жасалган ЭСКны текшерүү ачкычтарынын сертификаттарынын Комиссия тарабынан бекитилген талаптарга шайкештигин контролдоо механизмин ишке ашырууга тийиш.
53. Күбөлөндүрүүчү борбордун каражаттары ЭСКны текшерүү ачкычынын сертификатын анын колдонулушу токтотулган же жокко чыгарылган учурда, чакыртылып алынган сертификаттардын тизмесин жана OCSР протоколун колдонуу менен чакыртып алууну ишке ашырууга тийиш. Мындай чакыртып алуунун тартиби Комиссия тарабынан бекитилет.
54. Күбөлөндүрүүчү борбордун каражаттары ЭСКны текшерүү ачкычынын сертификатынын ээсине карата ЭСКны текшерүү ачкычынын уникалдуулугун текшерүүнү жана ЭСКнын тийиштүү ачкычына ээлик кыларын текшерүүнү ишке ашырууга тийиш.  

XV. Берилген, колдонулушу токтотулган жана жокко 
чыгарылган ЭСКны текшерүү ачкычтарынын сертификаттарынын 
реестрине жана ага жетүү мүмкүндүгүн берүүгө карата талаптар  

55. Күбөлөндүрүүчү борбордун каражаттарында күбөлөндүрүүчү борбор тарабынан берилген, колдонулушу токтогон жана жокко чыгарылган ЭСКны текшерүү ачкычтарынын сертификаттарын берилген, колдонулушу токтотулган жана жокко чыгарылган ЭСКны текшерүү ачкычтарынын сертификаттарынын реестринде (мындан ары – сертификаттардын реестри) сактоо жана атрибуттары боюнча издөө механизмдери, ошондой эле сертификаттардын реестрине желелик жетүү мүмкүндүгүн берүү механизмдери ишке ашырылууга тийиш.
56. ЭСКны текшерүү ачкычтарынын сертификаттарынын реестрине киргизиле турган бардык өзгөртүүлөр аудит журналында катталууга тийиш.    

XV. Криптографиялык каражаттарга карата талаптар

57. Күбөлөндүрүүчү борбордун каражаттары Комиссиянын болгон мамлекетинин ыйгарым укуктуу органдарынын бул мамлекеттин мыйзамдарында белгиленген КА класстагы криптографиялык каражаттарга карата талаптарга шайкештиги жөнүндө корутундусу бар, ошондой эле Комиссия тарабынан бекитилген маалыматты коргоонун шифрлөө (криптографиялык) каражаттарын иштеп чыгуу жана жаңылоо принциптерине шайкеш келген ЭСК каражаттарын жана башка криптографиялык каражаттарды пайдаланууга тийиш.
58. ЭСКны түзүү жана текшерүү үчүн күбөлөндүрүүчү борбордун каражаттары криптографиялык модулдун негизинде ишке ашырыла турган, өзүнүн курамында ЭСКны түзүүнүн (текшерүүнүн) натыйжаларын чагылдырган каражаттары ар ЭСК каражаттарын пайдаланууга тийиш.   

XVI. Криптографиялык стандарттарга карата талаптар 

59. Күбөлөндүрүүчү борбордун каражаттары ЭСК каражаттарын жана Евразия экономикалык комиссиясынын Коллегиясынын 2015-жылдын                     28-сентябрындагы № 125 чечими менен бекитилген Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобонун № 8 тиркемесинде идентификаторлору көрсөтүлгөн криптографиялык алгоритмдерди ишке ашыра турган башка криптографиялык каражаттарды пайдаланууга тийиш.

XVII. ЭСКны текшерүү ачкычынын сертификатынын 
жарактуулугун текшерүүгө карата талаптар

60. Күбөлөндүрүүчү борбордун каражаттарында ишке ашырылган күбөлөндүрүүчү борбор тарабынан бериле турган ЭСКны текшерүү ачкычтарынын сертификаттарындагы ЭСКны текшерүү механизми күбөлөндүрүүчү борбордун каражаттарына арналган пайдалануу документациясында көрсөтүлүүгө тийиш. Мындай механизм күбөлөндүрүүчү борбор тарабынан бериле турган ЭСКны текшерүү ачкычтарынын сертификаттарындагы ЭСКны текшерүүнү ЭСКны текшерүү ачкычынын сертификаты жасалгандан кийин жана ал берилгенге чейин камсыз кылууга тийиш.
61. ЭСКны текшерүү ачкычынын сертификатынын жарактуулугун текшерүүдө күбөлөндүрүүчү борбордун каражаттары ЭСКны текшерүү ачкычтарынын сертификаттарынын тизмегиндеги ар бир сертификаттын жарактуулугун, анын ичинде ушул сертификаттарга кол койгон ЭСКнын жарактуулугун текшерет. Ушул тизмек күбөлөндүрүүчү борбордун ЭСКны текшерүү ачкычынын өздүк кол коюлган түпкү сертификатынан жана ЭСКны текшерүү ачкычынын текшериле турган сертификатынан турат.    

XVIII. Кошумча талаптар 

62. Байланыш каналдарын пайдалануу менен күбөлөндүрүүчү борбордун каражаттарына чабуулдарды жасоо мүмкүнчүлүктөрүн чектөө максатында сайттарга, веб-кызматтарга жана веб-тиркемелерге кызмат көрсөткөн серверлер колдонгон желелер аралык экрандаштыруу каражаттары колдонулууга тийиш. Желелер аралык экрандаштыруу каражаттары веб-серверге жана веб-серверден өтүүчү гипертекстти берүү протоколу боюнча маалыматтык агымдарды контролдоону жана электөөнү камсыз кылууга тийиш.
63. Корголуучу маалыматты санкцияланбаган жок кылуу, тосмолоо, модификациялоо, көчүрүү же маалыматты коргоо каражаттарын бейтараптоо үчүн арналган компьютердик программаларды же башка компьютердик маалыматты айкындоону камсыз кылуучу компьютердик вирустардан коргоо каражаттары колдонулууга, ошондой эле мындай программалардын жана маалыматтардын айкындалышына жооп кайтаруу камсыз кылынууга тийиш.
64. Маалыматка санкцияланбаган жетүү мүмкүндүгүн алууга, корголуучу маалыматты алуу, жок кылуу, бурмалоо жана (же) ага жетүү мүмкүндүгүн тосмолоо максатында күбөлөндүрүүчү борбордун каражаттарына атайын таасир берүүгө багытталган аракеттерди айкындоону камсыз кылуучу компьютердик чабуулдардан коргоо каражаттары колдонулууга, ошондой эле мындай аракеттерге жооп кайтаруу (мындай аракеттердин алдын алуу) камсыз кылынууга тийиш.
65. Желелер аралык экрандаштыруу каражаттары, компьютердик вирустардан коргоо каражаттары жана компьютердик чабуулдардан коргоо каражаттары мүчө мамлекеттердин ыйгарым укуктуу органдары тарабынан аныкталуучу талаптарга шайкеш келүүгө тийиш.
66. Күбөлөндүрүүчү борбордун каражаттарын алардын ушул Талаптарга шайкештигин ырастоо максатындагы изилдөөлөр мүчө мамлекеттердин ыйгарым укуктуу органдары тарабынан аныкталуучу күбөлөндүрүүчү борбордун каражаттарында ишке ашырыла турган маалыматты коргоо механизмдеринин параметрлери менен мүнөздөмөлөрүнүн сандык маанилерин колдонуу менен жүргүзүлүүгө тийиш.
67. Күбөлөндүрүүчү борбордун каражаттары аларга арналган пайдалануу документациясына ылайык пайдаланылууга тийиш. Күбөлөндүрүүчү борбордун каражаттарынын коопсуз иштешин камсыз кылуу үчүн керектүү уюштуруучулук-техникалык иш-чаралар күбөлөндүрүүчү борборго арналган пайдалануу документациясында көрсөтүлүүгө тийиш.

	№ 3 ТИРКЕМЕ
 
Ишенимдин транс чек аралык мейкиндигин түзүүгө, 
өнүктүрүүгө жана иштетүүгө карата талаптарга 

Евразия экономикалык бирлигинин интеграцияланган маалыматтык тутумунун Евразия экономикалык комиссиясынын интеграциялык сегментинин ишеним көрсөтүлгөн үчүнчү тарабынын каражаттарына жана алардын курамындагы электрондук санариптик кол тамганын (электрондук кол тамганын) каражатына карата 
ТАЛАПТАР

I. Жалпы жоболор

1. Ушул Талаптар Евразия экономикалык бирлигинин интеграцияланган маалыматтык тутумунун Евразия экономикалык комиссиясынын интеграциялык сегментинин ишеним көрсөтүлгөн үчүнчү тарабынын каражаттарына (мындан ары тиешелүүлүгүнө жараша – ишеним көрсөтүлгөн үчүнчү тараптын каражаттары, интеграциялык сегмент, Комиссия,  интеграцияланган тутум, Бирлик), ошондой эле алардын курамындагы электрондук санариптик кол тамганын (электрондук кол тамганын) (мындан ары – ЭСК) каражатына карата талаптарды белгилейт.

ІІ. Ишеним көрсөтүлгөн үчүнчү тараптын 
каражаттарына карата талаптар

1. Ишеним көрсөтүлгөн үчүнчү тараптын 
каражаттарынын компоненттеринин курамына жана 
функцияларына карата талаптар 

2. Ишеним көрсөтүлгөн үчүнчү тараптын каражаттарынын курамына төмөнкү компоненттер кирүүгө тийиш:
а) ЭСКны текшерүү компоненти;
б) ЭСКны текшерүү ачкычынын сертификатынын жарактуулугун текшерүү компоненти;
в) ЭСКны текшерүү ачкычынын сертификатынын белгиленген талаптарга шайкештигин текшерүү компоненти;
г) Комиссиянын интеграциялык сегментиндеги электрондук документти түзгөн жана ага кол койгон жөнөтүүчүнүн ыйгарым укуктарын текшерүү компоненти;
д) ЭСКны текшерүүнүн натыйжасы менен дүмүрчөктөрдү түзүү жана аларга Комиссиянын интеграциялык сегментинин курамында иштеген ишеним көрсөтүлгөн үчүнчү тараптын  (мындан ары – Комиссиянын ишеним көрсөтүлгөн үчүнчү тарабы) тийиштүү ЭСК коюу компоненти;
е) Комиссиянын интеграциялык сегментине кирген электрондук документтер үчүн убакытты белгилөө компоненти;
ж) ишеним көрсөтүлгөн үчүнчү тараптын каражаттары менен аткарылуучу операцияларды документтештирүү компоненти;
з) Бирликтин укугу менен каралган суроо-талаптар боюнча Комиссиянын ишеним көрсөтүлгөн үчүнчү тарабы тарабынан аткарылуучу операциялар жөнүндө маалыматты берүү компоненти.
3. ЭСКны текшерүү компоненти төмөнкүлөрдү жүзөгө ашырууга тийиш:
а) Комиссиянын интеграциялык сегментинде же Комиссиянын маалыматтык тутумунда электрондук документти түзгөн жана ага кол койгон жөнөтүүчүнүн ЭСКны текшерүү ачкычынын сертификатын колдонуу менен бул электрондук документтин ЭСКсын текшерүүнү;
б) Комиссиянын интеграциялык сегментине кирген электрондук  документтин ЭСКны текшерүү натыйжасына кол койгон, Бирликтин интеграциялаган маалыматтык тутумунун улуттук сегментинин курамында иштеген Бирликке мүчө мамлекеттин ишеним көрсөтүлгөн үчүнчү тарабынын (мындан ары тиешелүүлүгүнө жараша – мүчө мамлекет,  мүчө мамлекеттин ишеним көрсөтүлгөн үчүнчү тарабы) дүмүрчөгүнүн ЭСКсын текшерүүнү; 
в) Комиссиянын интеграциялык сегментине кирген электрондук  документтин ЭСКсын текшерүү натыйжасына кол койгон мүчө мамлекеттин ишеним көрсөтүлгөн үчүнчү тарабынын дүмүрчөгүнүн убакыт штампынын ЭСКсын текшерүүнү;
г) ЭСКны текшерүү:
жөнөтүүчүнүн ЭСКны текшерүү ачкычынын сертификатынын;
ЭСК негизделген, жөнөтүүчүнүн ЭСКсын текшерүү ачкычынын сертификатына кол коюлган тийиштүү ЭСК ачкычында Комиссиянын күбөлөндүрүүчү борборунун ЭСКны текшерүү  ачкычынын түпкү сертификатынын;
Бирликтин интеграциялаган тутумунун ишеним көрсөтүлгөн үчүнчү тарабынын кызматынын күбөлөндүрүүчү борбору (мындан ары – ишеним көрсөтүлгөн үчүнчү тараптын кызматынын күбөлөндүрүүчү борбору) тарабынан берилген Комиссиянын ишеним көрсөтүлгөн үчүнчү тарабынын ЭСКсын текшерүү ачкычынын сертификатынын;
ЭСК негизделген, Комиссиянын ишеним көрсөтүлгөн үчүнчү тарабынын ЭСКны текшерүү ачкычынын сертификатына кол коюлган тийиштүү ЭСК ачкычында ишеним көрсөтүлгөн үчүнчү тараптын күбөлөндүрүүчү борборунун ЭСКны текшерүү ачкычынын түпкү сертификатынын;
Комиссиянын ишеним көрсөтүлгөн үчүнчү тарабы менен мүчө мамлекеттердин ишеним көрсөтүлгөн үчүнчү тараптары өз ара аракеттенүүдө колдонулуучу дүмүрчөктөр үчүн түзүлгөн убакыт штампынын ЭСКсы негизделген тийиштүү ЭСК ачкычында ишеним көрсөтүлгөн үчүнчү тараптын кызматынын күбөлөндүрүүчү борборунун ЭСКны текшерүү ачкычынын сертификатынын.
4. ЭСКны текшерүү ачкычынын сертификатынын жарактуулугун текшерүү компоненти төмөнкүлөрдү жүзөгө ашырууга тийиш:
а) жөнөтүүчүнүн ЭСКны текшерүү ачкычынын сертификатынын аны менен электрондук документке кол коюу учурунда жана ЭСК негизделген, жөнөтүүчүнүн ЭСКны текшерүү ачкычынын сертификатына кол коюлган тийиштүү ЭСК ачкычында Комиссиянын күбөлөндүрүүчү борборунун ЭСКны текшерүү ачкычынын түпкү сертификатынын жарактуулугун текшерүүнү; 
б) жарактуулугун текшерүүнү: 
Комиссиянын интеграциялык сегментине кирген электрондук документтин ЭСКны текшерүү натыйжасы бар дүмүрчөгүнө анын кол тамгасын коюу учурунда ишеним көрсөтүлгөн үчүнчү тараптын кызматынын күбөлөндүрүүчү борбору тарабынан берилген мүчө мамлекеттин ишеним көрсөтүлгөн үчүнчү тарабынын ЭСКны текшерүү ачкычынын сертификатынын;
мүчө мамлекеттин ишеним көрсөтүлгөн үчүнчү тарабынын сертификатына кол коюу учурунда ишеним көрсөтүлгөн үчүнчү тараптын кызматынын күбөлөндүрүүчү борборунун түпкү сертификатынын;
в) төмөнкүлөргө кол коюу үчүн Комиссиянын ишеним көрсөтүлгөн үчүнчү тарабынын каражаттары пайдаланылган ЭСК негизделген тийиштүү ЭСК ачкычтарында ЭСКны текшерүү ачкычтарынын сертификаттарынын жарактуулугун текшерүүнү:
электрондук чыгыш документтердин ЭСКсын текшерүү натыйжаларына;
электрондук кириш документтерине кол коюу учурунда алардын ЭСКсын текшерүү натыйжалары бар дүмүрчөктөрдүн ЭСКсын текшерүү натыйжаларына;
г) Комиссиянын ишеним көрсөтүлгөн үчүнчү тарабы менен мүчө мамлекеттердин ишеним көрсөтүлгөн үчүнчү тараптары өз ара аракеттенүүдө колдонулуучу дүмүрчөктөр үчүн түзүлгөн убакыт штампынын ЭСКсы негизделген тийиштүү ЭСК ачкычында ишеним көрсөтүлгөн үчүнчү тараптын кызматынын күбөлөндүрүүчү борборунун ЭСКны текшерүү ачкычынын сертификатынын жарактуулугун текшерүү.
5. ЭСКны текшерүү ачкычынын сертификатынын белгиленген талаптарга шайкештигин текшерүү компоненти алардын формасына, мазмунуна, аларды пайдалануу менен түзүлгөн күбөлөндүрүүчү борбордун каражаттарына жана аларды пайдалануу менен кол коюлган ЭСК каражаттарына карата талаптарды кошо алганда, ЭСКны текшерүү ачкычтарынын сертификаттарына коюлган Бирликтин укуктарынын талаптарына шайкештигин текшерүүнү жүзөгө ашырууга тийиш:    
а) жөнөтүүчүнүн ЭСКны текшерүү ачкычынын сертификатына;
б) жөнөтүүчүнүн ЭСКны текшерүү ачкычынын сертификатына кол коюлган ЭСК негизделген тийиштүү ЭСК ачкычында Комиссиянын күбөлөндүрүүчү борборунун ЭСКны текшерүү ачкычынын түпкү сертификатына;
в) мүчө мамлекеттин ишеним көрсөтүлгөн үчүнчү тарабынын ЭСКсын текшерүү ачкычынын сертификатына кол коюлган ЭСК негизделген тийиштүү ЭСК ачкычында ишеним көрсөтүлгөн үчүнчү тараптын  күбөлөндүрүүчү борборунун ЭСКны текшерүү ачкычынын түпкү сертификатынын;
г) электрондук кириш документтердин ЭСКсын текшерүү натыйжалары бар дүмүрчөктөрдүн ЭСКны текшерүү натыйжаларына кол коюу үчүн Комиссиянын ишеним көрсөтүлгөн үчүнчү тарабынын каражаттары пайдалана турган ЭСК негизделген тийиштүү ЭСК ачкычында ЭСКны текшерүү ачкычынын сертификатынын;
д) электрондук чыгыш документтердин ЭСКсын текшерүү натыйжаларына кол коюу үчүн Комиссиянын ишеним көрсөтүлгөн үчүнчү тарабынын каражаттары пайдалана турган ЭСК негизделген тийиштүү ЭСК ачкычында ЭСКны текшерүү ачкычынын сертификатынын;
е) электрондук кириш документтердин ЭСКсын текшерүү натыйжалары бар дүмүрчөктөрдүн ЭСК негизделген тийиштүү ЭСК ачкычында ишеним көрсөтүлгөн үчүнчү тараптын кызматынын күбөлөндүрүүчү борбору тарабынан берилген интеграцияланган тутумдун мүчө мамлекетинин ишеним көрсөтүлгөн үчүнчү тарабынын ЭСКсын текшерүү ачкычынын сертификатынын;
ж) Комиссиянын ишеним көрсөтүлгөн үчүнчү тарабы менен мүчө мамлекеттердин ишеним көрсөтүлгөн үчүнчү тараптары өз ара аракеттенүүдө колдонулуучу дүмүрчөктөр үчүн түзүлгөн убакыт штампынын ЭСКсы негизделген тийиштүү ЭСК ачкычында ишеним көрсөтүлгөн үчүнчү тараптын кызматынын күбөлөндүрүүчү борборунун ЭСКны текшерүү ачкычынын сертификатынын.
6. Электрондук документти түзгөн жана ага кол койгон жөнөтүүчүнүн ыйгарым укуктарын текшерүү компоненти ЭСКны текшерүү ачкычынын сертификатынын ээси болуп саналган жана Бирликтин укуктарынын талаптарына ылайык Комиссиянын Коллегиясынын мүчөсүнүн атынан чыккан электрондук документти жөнөтүүчүнүн – Комиссиянын кызмат адамынын же кызматчысынын ыйгарым укуктарын текшерүүнү жүзөгө ашырууга тийиш.    
7. ЭСКны текшерүү натыйжалары бар дүмүрчөктөрдү түзүү жана аларга Комиссиянын ишеним көрсөтүлгөн үчүнчү тарабынын тийиштүү ЭСКсы менен кол коюу компоненти төмөнкүлөрдү жүзөгө ашырууга тийиш:
а) ишеним көрсөтүлгөн үчүнчү тараптын кызматынын күбөлөндүрүүчү борбору Комиссиянын ишеним көрсөтүлгөн үчүнчү тарабына берген ЭСКны текшерүү ачкычынын сертификатына шайкеш келген ЭСК ачкычына негизделген ЭСКны, ошондой эле электрондук чыгыш документинин ЭСКны текшерүү натыйжасы бар дүмүрчөктөрдү түзүүнү жана кол коюуну;
б) Комиссиянын күбөлөндүрүүчү борбору Комиссиянын ишеним көрсөтүлгөн үчүнчү тарабына берген ЭСКны текшерүү ачкычынын сертификатына шайкеш келген ЭСК ачкычына негизделген ЭСКны, ошондой эле электрондук кириш документти текшерүү натыйжасы бар мүчө мамлекеттин ишеним көрсөтүлгөн үчүнчү тарабынын дүмүрчөгүнүн ЭСКны текшерүү натыйжасы бар дүмүрчөгүн түзүүнү жана кол коюуну.
8. Комиссиянын интеграциялык сегментине кирген электрондук документтер үчүн убакытты белгилөө компоненти Евразия экономикалык комиссиясынын Коллегиясынын 2015-жылдын 28-сентябрындагы № 125 чечими менен бекитилген Евразия экономикалык бирлигине мүчө мамлекеттердин мамлекеттик бийлигинин органдарынын өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобосунун 28-пунктуна ылайык электрондук кириш документтин ЭСКсын текшерүү натыйжасы бар мүчө мамлекеттин ишеним көрсөтүлгөн үчүнчү тарабынын дүмүрчөгүнүн  ЭСКсын текшерүү натыйжасы бар түзүлгөн жана кол коюлган дүмүрчөгү үчүн убакыт штампын коюуга Комиссиянын күбөлөндүрүүчү борборуна суроо-талап жиберүүнү жүзөгө ашырууга тийиш. Муну менен бирге электрондук чыгыш документинин ЭСКсын текшерүү натыйжасы бар дүмүрчөгүнө убакыт штампын коюу ишеним көрсөтүлгөн үчүнчү тараптын күбөлөндүрүүчү борбору тарабынан жүзөгө ашырылат.
9. Комиссиянын ишеним көрсөтүлгөн үчүнчү тарабынын каражаттары менен аткарылуучу операцияларды документтештирүү компоненти белгиленген убакыт ичинде ушул ишеним көрсөтүлгөн үчүнчү тарап аткарган операцияларга шайкеш келген  электрондук документтердин сакталышын кароого тийиш. Көрсөтүлгөн электрондук документтер Комиссиянын күбөлөндүрүүчү борбору тарабынан Комиссиянын ишеним көрсөтүлгөн үчүнчү тарабына берилген ушул максат үчүн атайын арналган ЭСКны текшерүү ачкычынын сертификатына шайкеш келген ЭСК ачкычына негизделген ЭСК коюлууга тийиш. Көрсөтүлгөн ЭСКны текшерүү ачкычтарынын колдонулуу мөөнөтү аяктагандан кийин ЭСКнын жаңы ачкычтарын пайдалануу менен бул электрондук документтерге кайрадан кол коюу жол-жобосу, ошондой эле мындай электрондук документтерге кайрадан кол коюуну жүзөгө ашырган ыйгарым укуктуу жактардын ыйгарым  укуктарынын улантуучулугу каралууга тийиш.  
10. Бирликтин укугунда каралган каралган суроо-талаптар боюнча  Комиссиянын ишеним көрсөтүлгөн үчүнчү тарабынын операциялары жөнүндө маалымат берүү компоненти Бирликтин укугунда белгиленген  талаптарга ылайык маалыматты берүүнү жүзөгө ашырууга тийиш.  

2. Ишеним көрсөтүлгөн үчүнчү тараптын каражаттарын 
программалык камсыздоого карата талаптар

11. Ишеним көрсөтүлгөн үчүнчү тараптын каражаттарын программалык камсыздоо бул программалык камсыздоонун иш алгоритмдерин модификациялоого же бурмалоого мүмкүндүк берүүчү каражаттарды камтыбоого тийиш.
12. Программалык камсыздоо операциялык тутумдун  документтештирилген функцияларын гана пайдаланууга тийиш.
13. Ишеним көрсөтүлгөн үчүнчү тараптын каражаттары колдонгон  тутумдук программалык камсыздоо белгилүү аярлуулуктарды камтыбоого тийиш. 
14. Программалык камсыздоо тутумдук администратор тарабынан берилген жетүү мүмкүндүгүн чектөө эрежелеринин негизинде ишеним көрсөтүлгөн үчүнчү тараптын каражаттары менен иштелип чыгуучу  маалыматка тутумдук администратордун, оператордун жана пайдалануучулардын жетүү мүмкүндүгүнүн чектөөнү камсыз кылууга тийиш.
15. Комиссиянын ишеним көрсөтүлгөн үчүнчү тарабынын ЭСК ачкычтарын жасоо, сактоо, колдонуу жана жок кылуу үчүн пайдаланылган жана Евразия экономикалык комиссиясынын Коллегиясынын 2016-жылдын 2-июнундагы № 49 (КПҮ) чечимине ылайык жасала турган криптографиялык модулунун (ишеним көрсөтүлгөн эсептөөчү түзмөгүнүн) тутумдук жана колдонмо программалык камсыздоосунун баштапкы тексттери BIOS программалык кодун талдоо менен бирге аларда декларацияланбаган мүмкүнчүлүктөрдүн жоктугу бөлүгүндө формалдуу верификациялоодон, ошондой эле  Комиссиянын болуу мамлекетинде белгиленген тартипте аларда маалыматты коргоонун усулдарын жана ыкмаларын ишке ашырууну формалдуу верификациялоодон өтүүгө тийиш. 
16. Программалык камсыздоо өзүнүн курамында жашырылган  маалыматты эске жазуу жолу менен (символдордун кокустук же жалган кокустук ырааттуулугу менен) эсти бошотууда (кайра бөлүштүрүүдө) тизмеги ишеним көрсөтүлгөн үчүнчү тараптын каражаттарын түзүүгө (жаңылоого) арналган техникалык тапшырмада белгилене турган корголуучу маалыматты сактоо үчүн колдонула турган тез тутуу жана тышкы эсти тазалоону камсыз кылуучу механизмди камтууга тийиш.
17. Программалык камсыздоо өзүнүн курамында ишеним көрсөтүлгөн үчүнчү тараптын каражаттарын жасоого (жаңылоого) арналган техникалык тапшырмада белгилене турган жетүү мүмкүндүгү чектелген маалыматтын тизмегине жана өчүрүүнү ишке ашырууга жана анын ишенимдүүлүгүнө карата талаптарга ылайык жетүү мүмкүндүгү чектелген маалыматты ыкчам өчүрүүнү камсыз кылуучу компоненттерди камтууга тийиш.
18. Программалык камсыздоо өзүнүн курамында тышкы желелерден компьютердик чабуулдарга туруктуулукту камсыз кылуучу механизмди камтууга тийиш.
19. Тутумдук жана колдонмо программалык камсыздоонун баштапкы тексттери аярлуулуктарды издештирүү максатында тутумдук программалык камсыз кылууга талдоо жасоочу илимий борборлордун мүмкүнчүлүктөрүн колдонгон квалификацияланган топтук бузуучу болуп саналган бузуучу жалпы пайдалануудагы желелерден жүзөгө ашырыла турган чабуулдарга каршы турган маалыматты коргоо усулдарын жана ыкмаларын аларда ишке ашыруу бөлүгүндөгү текшерүүдөн өтүүгө тийиш.
20. Ишеним көрсөтүлгөн үчүнчү тараптын каражаттарын инженерлик-криптографиялык коргоо ишеним көрсөтүлгөн үчүнчү тараптын аппараттык каражаттарынын же ишеним көрсөтүлгөн үчүнчү тараптын каражаттары ишке ашырыла турган эсептөөчү техниканын каражаттарынын аппараттык компонентинин мүмкүн болгон бузулуулар же ката кетирүүлөр шарттарында ийгиликтүү чабуулдарды жасоо мүмкүндүгүнө алып келүүчү окуяларды болтурбоого тийиш.

3. Ишеним көрсөтүлгөн үчүнчү тараптын каражаттарынын 
аппараттык каражаттарына карата талаптар

21. BIOS баштапкы кодун кошо алганда, ишеним көрсөтүлгөн үчүнчү тараптын каражаттарынын максаттуу функцияларын ишке ашыруу Комиссия тарабынан бекитилген аппараттык каражаттарга арналган тесттер тутумунун негизиндеги текшерүү менен  ырасталууга тийиш. 
22. Ишеним көрсөтүлгөн үчүнчү тараптын каражаттарынын аппараттык каражаттарынын иштешинин ишенимдүүлүк параметрлерине баалоо жүргүзүлүүгө тийиш.
23. Ишеним көрсөтүлгөн үчүнчү тараптын каражаттарынын аппараттык каражаттарынын курамында маалыматты жашырын алууга арналган түзмөктөрдүн жоктугу, ошондой эле кыйыр электромагниттик нурлануулар менен каратуулардын каналдары боюнча маалыматтын чыгып кетүүсүнөн  коргоо деңгээли Комиссия тарабынан бекитилген талаптарга шайкештигин текшерүү менен  ырасталууга тийиш.

4. Ишеним көрсөтүлгөн үчүнчү тараптын каражаттарынын 
бүтүндүгүн камсыз кылууга карата талаптар

24. Ишеним көрсөтүлгөн үчүнчү тараптын каражаттарында операциялык тутум жүктөлгөнгө чейин программалык каражаттардын жана аппараттык каражаттардын маалыматтарын кокустан же алдын ала ниеттенип бурмаланышын контролдоо механизми ишке ашырылууга тийиш.

5. Жетүү мүмкүндүгүн башкарууга карата талаптар

25. Ишеним көрсөтүлгөн үчүнчү тараптын каражаттарында төмөнкү милдеттүү ролдорду колдогон жетүү мүмкүндүгүн чектөө механизмдери ишке ашырылууга тийиш:
а) ишеним көрсөтүлгөн үчүнчү тараптын каражаттарын орнотуу, конфигурациялоо жана алардын иштешин колдоо, ишеним көрсөтүлгөн үчүнчү тараптын каражаттарынын администраторлор тобунун мүчөлөрүнүн профилдерин түзүү жана колдоо, аудит журналынын профилин жана параметрлерин конфигурациялоо (аудит журналына өзгөртүүлөрдү киргизүү мүмкүндүгүн кошпогондо) ыйгарым укугуна кирген тутумдук администратор;
б) электрондук документтердин ЭСКсын текшерүү натыйжалары бар дүмүрчөктөргө кол коюу үчүн колдонула турган ЭСК түзүлүшүн жана текшерилишин башкаруу ыйгарым укугуна кирген администратор;
в) маалыматты коргоо каражаттарынын иштешин контролдоо жана камсыз кылуу, ишеним көрсөтүлгөн үчүнчү тараптын каражаттарынын корголуу абалын талдоо жана маниторинг жүргүзүү, коргоонун уюштуруучулук чараларын аткаруу жана аткарылышын контролдоо ыйгарым укугуна кирген маалыматтык коопсуздук администратору;
г) аудит журналын кароо жана колдоо ыйгарым укугуна кирген аудит администратору;
д) ишеним көрсөтүлгөн үчүнчү тараптын каражаттарында сактала турган маалыматты резервдик көчүрүү жана калыбына келтирүү ыйгарым укугуна кирген оператор.
26. Ишеним көрсөтүлгөн үчүнчү тараптын каражаттары жетүү мүмкүндүгүн башкаруунун дискрециялык жана мандаттык принциптеринин ишке ашырылышын, ошондой эле туюк иш чөйрөсүнүн (программалардын жана процесстердин белгиленген гана топтомунун болуусуна жол берилген программалык чөйрөнүнүн) түзүлүүсүн камсыз кылууга тийиш.
27. Ишеним көрсөтүлгөн үчүнчү тараптын каражаттарында ар түрдүү ролдордун ыйгарым укуктарын пайдалануу максатында күбөлөндүрүүчү борбордун каражаттарынын администраторлор тобунун бир мүчөсүн авторлоштуруу мүмкүндүгүн жок кылган механизм ишке ашырылууга тийиш. 

6. Идентификациялоого жана верификациялоого карата талаптар

28. Ишеним көрсөтүлгөн үчүнчү тараптын каражаттары мындай каражаттардын же процесстин пайдалануучусун, администраторлор тобунун мүчөсүн (мындан ары – жетүү мүмкүндүгүнүн субъекттери) таанып билүүнү, ошондой эле алардын түп нускалыгын текшерүүнү аткарууга тийиш.
29. Аутентификациялоо механизми аутентификациялоонун терс жыйынтыгы чыкканда жетүү мүмкүндүгүнүн субъекттеринин ишеним көрсөтүлгөн үчүнчү тараптын каражаттарынын функцияларына жетүү мүмкүндүгүн тосмолоого тийиш.
30. Аутентификациялоонун каалаган ишке ашырылган жол-жобосу үчүн жетүү мүмкүндүгүнүн 1 субъектисин аутентификациялоонун катар катары менен болгон аракеттеринин санын чектөө механизми колдонулууга тийиш, аракеттердин  саны 3 ашпоого тийиш. 
31. Жетүү мүмкүндүгүнүн 1 субъектисин аутентификациялоонун катар катары менен болгон аракеттеринин саны белгиленген чектик мааниден ашып кеткен учурда, бул жетүү мүмкүндүгүнүн субъектисинин ишеним көрсөтүлгөн үчүнчү тараптын каражаттарына жетүү мүмкүндүгү ишеним көрсөтүлгөн үчүнчү тараптын каражаттарын жасоого (жаңылоого) арналган техникалык тапшырмада белгилене турган убакыт аралыгына тосмолонууга тийиш.
32. Ишеним көрсөтүлгөн үчүнчү тараптын каражаттарына жетүү мүмкүндүгүн жүзөгө ашыруучу бардык жактар үчүн эки фактордуу аутентификация жүргүзүлүүгө тийиш. 
33. Ишеним көрсөтүлгөн үчүнчү тараптын каражаттарын бардык пайдалануучулар үчүн Комиссия тарабынан бекитилген ишеним көрсөтүлгөн үчүнчү тараптын каражаттары колдонгон криптографиялык каражаттарга карата талаптарга ылайык иштелип чыккан криптографиялык каражаттардын негизинде аутентификациялоо ачкычтарын текшерүү сертификаттарын пайдалануу менен алыстан аутентификациялоо механизмдерин колдонууга жол берилет. 
 34. Ишеним көрсөтүлгөн үчүнчү тараптын каражаттарына жергиликтүү жетүүнү жүзөгө ашырууда ишеним көрсөтүлгөн үчүнчү тараптын каражаттарынын администраторлор тобунун мүчөлөрүн аутентификациялоо мындай каражаттар иш абалына өтүп кеткенге чейин аткарылууга тийиш (мисалы, операциялык тутумду жүктөгөнгө чейин).
35. Жергиликтүү аутентификациялоо үчүн символдук, мезгил-мезгили менен өзгөрүлүп туруучу паролду колдонууда ал кеминде 8 символдон турууга тийиш (алфавиттин символдорунун жалпы саны кеминде 36 болгон учурда). Паролду өзгөртүү мезгили 3 айдан ашпоого тийиш.

7. Ишеним көрсөтүлгөн үчүнчү тараптын каражаттарына кирүүчү жана ишеним көрсөтүлгөн үчүнчү тараптын каражаттарынан чыгуучу маалыматтарды коргоого карата талаптар

36. Ишеним көрсөтүлгөн үчүнчү тараптын каражаттары тизмеги ишеним көрсөтүлгөн үчүнчү тараптын каражаттарын жасоого (жаңылоого) берилген техникалык тапшырмада белгилене турган корголуучу маалыматты камтыган маалыматтарды санкцияланбаган жетүү мүмкүндүгүнөн коргогон   ыкма менен берүүнү камсыз кылууга тийиш.
37. Ишеним көрсөтүлгөн үчүнчү тараптын каражаттары өзүнүн курамында Комиссия тарабынан бекитилген ишеним көрсөтүлгөн үчүнчү тараптын каражаттары колдонгон криптографиялык каражаттарга карата талаптарга шайкеш криптографиялык каражаттарды колдонгон, жеке бөлүнгөн компоненттердин арасында маалыматтарды берүүдө аларды коргоо механизмдери болууга тийиш.
38. Ишеним көрсөтүлгөн үчүнчү тараптын каражаттары аларга ЭСК коюлду жана ЭСКны текшерүү оң натыйжа берди деген шарт менен бардык кириш билдирүүлөрүн кабыл алууга тийиш.

8. Окуяларды каттоого карата талаптар

39. Ишеним көрсөтүлгөн үчүнчү тараптын каражаттарынын операциялык тутуму тутумдук окуялардын жана ишеним көрсөтүлгөн үчүнчү тараптын каражаттарынын өз функцияларын аткаруу менен байланышкан окуялардын корголгон аудит журналыны жүргүзүлүшүн колдоого тийиш.
40. Ишеним көрсөтүлгөн үчүнчү тараптын каражаттарынын операциялык тутуму каттоого жаткан окуялардын тизмегине жана ишеним көрсөтүлгөн үчүнчү тараптын каражаттарын жасоого (жаңылоого) берилген техникалык тапшырмада айкындалган жана негизделген операциялык тутумга карата талаптарга ылайык окуяларды каттоого тийиш.
41. Аудит журналы аны кароону, көчүрүүнү жана толук тазалоону жүзөгө ашыра турган аудит администраторуна гана жеткиликтүү болууга тийиш.
42. Аудит журналын толугу менен тазалоо тазалоого жаткан бардык маалыматты көчүрүп алгандан кийин гана жүргүзүлөт. Мындай тазалоодон кийин аудит журналында биринчи жазма катары тазалоону жүргүзүү фактысы бул тазалоону жүргүзүү датасын, убактысын жана аны жүргүзгөн адам жөнүндө маалыматты көрсөтүү менен автоматтык түрдө катталууга тийиш.

9. Ишеним көрсөтүлгөн үчүнчү тараптын каражаттарынын иштешинин ишенимдүүлүгүнө жана туруктуулугуна карата талаптар
 
43. Ишеним көрсөтүлгөн үчүнчү тараптын каражаттарынын өз функцияларын аткара албай калышына алып келүүчү аппараттык каражаттарынын ката кетирүүлөрүнүн жана бузулууларынын пайда болуу ыктымалдыгы бир сутканын ичинде ишеним көрсөтүлгөн үчүнчү тараптын каражаттарынын курамында пайдаланылуучу криптографиялык каражаттардын ушуга эле окшош ыктымалдыгынан ашпоого тийиш.
44. Ишеним көрсөтүлгөн үчүнчү тараптын каражаттарынын токтоп калганга чейинки орточо иштеп бүтүргөнү (жыйнакталган) кеминде 20 000 сааты түзөт.
45. Ишеним көрсөтүлгөн үчүнчү тараптын каражаттарынын иштешинин туруктуулугун тестирлөө жүзөгө ашырылууга тийиш.
46.  Ишеним көрсөтүлгөн үчүнчү тараптын каражаттарын ката кетүүлөрдөн жана бузулуулардан кийин калыбына келтирүү убактысы 4 сааттан ашык болбоого тийиш.
47. Ишеним көрсөтүлгөн үчүнчү тараптын каражаттарынын иштешинин ишенимдүүлүгүн жана туруктуулугун жогорулатуу чаралары жана каражаттары ишеним көрсөтүлгөн үчүнчү тараптын каражаттарынын ресурстарын квоталаштыруу механизмдерин камтууга тийиш.  

10. Негизги маалыматты түзүүгө, пайдаланууга, сактоого жана 
жок кылууга карата талаптар

48. Негизги маалыматты түзүү, пайдалануу, сактоо, жок кылуу тартиби жана анын колдонулуу мөөнөттөрү ишеним көрсөтүлгөн үчүнчү тараптын каражаттары тарабынан колдонулган ЭСК каражаттарына жана башка криптографиялык каражаттарга арналган пайдалануу документациясында белгиленген талаптарга, ошондой эле Комиссия тарабынан бекитилген ишеним көрсөтүлгөн үчүнчү тараптын каражаттары колдонгон криптографиялык каражаттарга карата талаптарга шайкеш болууга тийиш.
49. Негизги маалыматты көчүрүү ишеним көрсөтүлгөн үчүнчү тараптын каражаттары колдонгон криптографиялык каражаттарга арналган пайдалануу документациясына ылайык гана жүзөгө ашырылууга тийиш. 
50. Негизги документтердин маалыматтарын адистештирилбеген негизги алып жүрүүчүлөр болуп саналбаган алып жүрүүчүлөргө көчүрүү колдонулган криптографиялык каражатка орнотулган функция менен ишке ашырылуучу аны алдын ала шифрлөө жол-жобосу жүргүзүлгөндөн кийин гана жүзөгө ашырылууга тийиш.
51. Комиссиянын ишеним көрсөтүлгөн үчүнчү тарабы жасоочу дүмүрчөктөргө ЭСК коюу үчүн колдонула турган ЭСК ачкычы Евразия экономикалык комиссиясынын Коллегиясынын 2016-жылдын 2-июнундагы № 49 (КПҮ) чечимине ылайык түзүлө турган криптографиялык модулдарда (ишенимдүү эсептөөчү түзмөктөрдө) топтолууга, сакталууга, пайдаланылууга жана жок кылынууга тийиш.

ІІ. Маалыматты резервдик көчүрүүгө карата талаптар

52. Ишеним көрсөтүлгөн үчүнчү тараптын каражаттары маалыматтарды резервдик көчүрүү жана калыбын келтирүү функцияларын ишке ашырууга тийиш.
53. Ишеним көрсөтүлгөн үчүнчү тараптын каражаттарын пайдалануу тартибинде сакталган маалыматтардын санкцияланбаган өзгөртүлүүлөрүн айкындоо боюнча чаралар каралууга тийиш.

12. ЭСКны текшерүү ачкычынын сертификатын талдоого 
(талкуулоого) карата талаптар

54. Ишеним көрсөтүлгөн үчүнчү тараптын каражаттары Комиссия тарабынан бекитилген талаптарга шайкеш келген ЭСКны текшерүү ачкычынын сертификаттары менен гана иштөөгө тийиш.
55. Ишеним көрсөтүлгөн үчүнчү тараптын каражаттарында ЭСКны текшерүү ачкычтарынын сертификаттарынын Комиссия тарабынан белгиленген талаптарга шайкештигин контролдоо механизми ишке ашырылууга тийиш.
56. Ишеним көрсөтүлгөн үчүнчү тараптын каражаттарында алардын Комиссия тарабынан бекитилген талаптарга шайкештигин аныктоо максатында мүчө мамлекеттердин жана Комиссиянын маалыматтык ресурстары менен өз ара аракеттенген жана ЭСКны текшерүү ачкычынын сертификатын кеңейтүүнү талдоону жүзөгө ашырган механизмдер болууга тийиш, алар төмөнкүлөрдү камтууга тийиш:
а) өзү аларды пайдалануу менен түзүлгөн күбөлөндүрүүчү борбордун каражаттарынын криптографиялык корголушунун деңгээли (классы) жөнүндө маалыматтарды;
б) ЭСКны текшерүү ачкычынын сертификатынын ээсинин ЭСК каражатынын криптографиялык корголушунун деңгээли (классы) жөнүндө маалыматтарды;
в) ЭСКны текшерүү ачкычынын сертификатынын ишенимдин транс чек аралык мейкиндигинде белгиленген коопсуздук саясатына шайкештиги жөнүндө маалыматтарды;
г) ЭСК ачкычын, ЭСКны текшерүү ачкычын жана ЭСКны текшерүү ачкычынын сертификатын жасоо үчүн пайдаланылган ЭСК каражаттарынын жана күбөлөндүрүүчү борбордун каражаттарынын аталышын;
д) сертификаттын ээси колдонгон ЭСК каражатынын аталышын камтыган механизмдер болууга тийиш.
57. Ишеним көрсөтүлгөн үчүнчү тараптын каражаттары текшерүүгө алгачкы жолу учураган ЭСКны текшерүү ачкычтарынын сертификаттарынын тизмегинен алынган ар бир сертификат үчүн күбөлөндүрүүчү борбордун колдонулуштарын алардын колдонулуу мөөнөтү аяктаганга чейин белгилүү бир саатка токтоткон ЭСКны текшерүү ачкычынын сертификатынын (чакыртылып алынган сертификаттардын тизмеси) бардык кеңейтүүлөрүнө жана ЭСКны текшерүү ачкычтарынын сертификаттарынын уникалдуу номерлеринин тизмелерин талдоону (талкуулоону), ошондой эле ЭСК текшерүү ачкычтарынын жаңыдан басып чыгарылган сертификаттары үчүн ЭСКны текшерүү ачкычтарынын сертификаттарынын мурун текшерилген тизмегинен алынган сертификаттарга кайта талдоону (талкуулоону) жүзөгө ашырууга тийиш. 

13. Криптографиялык стандарттарга карата талаптар

58. Ишеним көрсөтүлгөн үчүнчү тараптын каражаттары Евразия экономикалык комиссиясынын Коллегиясынын 2015-жылдын                                         28-сентябрындагы № 125 чечими менен бекитилген Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобонун № 8 тиркемесинде идентификаторлору көрсөтүлгөн криптографиялык алгоритмдерди ишке ашыра турган ЭСК каражаттарын жана башка криптографиялык каражаттарды гана пайдаланууга тийиш.  

14. ЭСКны текшерүү ачкычынын сертификатынын 
жарактуулугун текшерүүгө карата талаптар

59. ЭСКны текшерүү ачкычынын сертификатынын жарактуулугун текшерүүдө ишеним көрсөтүлгөн үчүнчү тараптын каражаттары ЭСКны текшерүү ачкычынын ар бир сертификатынын жарактуулугун, ошондой эле  ЭСКны текшерүү ачкычтарынын сертификаттарынын төмөнкү 4 тизмегинен алынган ушундай сертификаттарга кол койгон ар бир ЭСКнын жарактуулугун текшерүүгө тийиш:
а)   ЭСКны текшерүү ачкычтарынын сертификаттарынын 1-тизмеги Комиссиянын күбөлөндүрүүчү борборунун ЭСКны текшерүү ачкычынын түпкү сертикаты менен башталат жана жөнөтүүчүнүн ЭСКсын текшерүү ачкычынын текшериле турган сертификаты менен аяктайт;
б) ЭСКны текшерүү ачкычтарынын сертификаттарынын 2-тизмеги ишеним көрсөтүлгөн үчүнчү тараптын кызматынын күбөлөндүрүүчү борборунун ЭСКны текшерүү ачкычынын түпкү сертификаты менен башталат жана  мүчө мамлекеттин  ишеним көрсөтүлгөн үчүнчү тарабынын ЭСКсын текшерүү ачкычынын текшериле турган сертификаты менен аяктайт;
в)   ЭСКны текшерүү ачкычтарынын сертификаттарынын 3-тизмеги ишеним көрсөтүлгөн үчүнчү тараптын кызматынын күбөлөндүрүүчү борборунун түпкү сертификаты менен башталат жана Комиссиянын ишеним көрсөтүлгөн үчүнчү тарабынын ЭСКсын текшерүү ачкычынын текшериле турган сертификаты менен аяктайт;
г) ЭСКны текшерүү ачкычтарынын сертификаттарынын 4-тизмеги ишеним көрсөтүлгөн үчүнчү тараптын кызматынын күбөлөндүрүүчү борборунун ЭСКны текшерүү ачкычынын түпкү сертификаты менен башталат жана Комиссиянын ишеним көрсөтүлгөн үчүнчү тарабы менен мүчө мамлекеттердин ишеним көрсөтүлгөн үчүнчү тараптарынын өз ара аракеттенүүдө колдонула турган дүмүрчөктөр үчүн ЭСКнын тийиштүү ачкычында убакыт штампынын ЭСКсы негизделген ЭСКны текшерүү ачкычынын текшериле турган сертификаты менен аяктайт.
60. ЭСКны текшерүү ачкычтарынын сертификаттарынын тизмегинен алынган ар бир сертификат ушул бөлүмдүн 12-бөлүмчөсүнө ылайык талдоого  (талкууланууга) жатат.
61. ЭСКны текшерүү ачкычынын сертификатындагы ЭСКны текшерүү ITU-T X.509 «Маалыматтык технологиялар. Ачык тутумдардын өз ара байланышы. Маалымдама: Ачык ачкычтардын сертификаттары менен атрибуттардын түзүмдөрү» (3-версия) эл аралык сунуштамаларга ылайык жүзөгө ашырылууга тийиш жана ишенимдин транс чек аралык мейкиндигинде белгиленген коопсуздук саясатына ылайык бардык кооптуу кеңейүүлөрдү милдеттүү түрдө текшерүүнү камтууга тийиш.

15. Кошумча талаптар

62. Байланыш каналдарын пайдалануу менен ишеним көрсөтүлгөн тараптын каражаттарына чабуулдарды жасоо мүмкүнчүлүктөрүн чектөө үчүн  веб-серверге жана веб-серверден өтүүчү гипертекстти берүү протоколу боюнча маалыматтык агымдарды контролдоону жана электөөнү камсыз кылган желелер аралык экрандаштыруу каражаттары колдонулууга тийиш.
63. Корголуучу маалыматты санкцияланбаган жок кылуу, тосмолоо, модификациялоо, көчүрүү же маалыматты коргоо каражаттарын бейтараптоо үчүн арналган компьютердик программаларды же башка компьютердик маалыматты айкындоону камсыз кылуучу компьютердик вирустардан коргоо каражаттары колдонулууга, ошондой эле мындай программалардын жана маалыматтардын айкындалышына жооп кайтаруу камсыз кылынууга тийиш.
64. Маалыматка санкцияланбаган жетүү мүмкүндүгүн алууга, корголуучу маалыматты алуу, жок кылуу, бурмалоо жана (же) ага жетүү мүмкүндүгүн тосмолоо максатында ишеним көрсөтүлгөн үчүнчү тараптын каражаттарына атайын таасир берүүгө багытталган аракеттерди айкындоону камсыз кылуучу компьютердик чабуулдардан коргоо каражаттары колдонулууга, ошондой эле мындай аракеттерге жооп кайтаруу (мындай аракеттердин алдын алуу) камсыз кылынууга тийиш.
65. Желелер аралык экрандаштыруу каражаттары, компьютердик вирустардан коргоо каражаттары жана компьютердик чабуулдардан коргоо каражаттары Комиссия тарабынан бекитилген талаптарга шайкеш келүүгө тийиш.
66. Ишеним көрсөтүлгөн үчүнчү тараптын каражаттарын алардын ушул Талаптарга шайкештигин ырастоо максатындагы изилдөөлөр Комиссиянын болуу мүчө мамлекетинин ыйгарым укуктуу органы тарабынан аныкталуучу ишеним көрсөтүлгөн үчүнчү тараптын каражаттарында ишке ашырыла турган маалыматты коргоо механизмдеринин параметрлери менен мүнөздөмөлөрүнүн сандык маанилерин колдонуу менен жүргүзүлүүгө тийиш.

ІІІ. Ишеним көрсөтүлгөн үчүнчү тараптын каражаттарынын 
курамындагы ЭСК каражатына карата талаптар

1. Жалпы талаптар

67. Ишеним көрсөтүлгөн үчүнчү тараптын каражаттарынын курамындагы ЭСК каражаты (мындан ары – ЭСК каражаты) Комиссиянын ишеним көрсөтүлгөн үчүнчү тарабы менен мүчө мамлекеттердин ишеним көрсөтүлгөн үчүнчү тараптары өз ара аракеттенүүдө пайдаланылууга тийиш.
68. ЭСК каражаты анын 2 режимде: ЭСКны автоматтык түрдө текшерүү жана түзүү режиминде жана ЭСКны администратордун жетекчилиги астында текшерүү жана түзүү режиминде иштөө мүмкүндүгүн камсыз кылууга тийиш.
69. ЭСКны администратордун жетекчилиги астында текшерүү жана түзүү режиминде ЭСК каражаты:
а) ЭСКны түзүүдө:
электрондук документке кол кое турган адамга ал кол кое турган маалыматтын мазмунун көрсөтүүгө;
электрондук документке кол кое турган адам ЭСКны түзүү боюнча операцияны ырастагандан кийин гана ЭСКны түзүүгө;
ЭСКнын түзүлгөнүн бир мааниде көрсөтүүгө;
б) ЭСКны текшерүүдө:
ЭСК коюлган электрондук документтин мазмунун көрсөтүүгө;
ЭСК коюлган электрондук документке өзгөртүүлөр киргизилгендиги жөнүндө маалыматты көрсөтүүгө;
ЭСК ачкычын пайдалануу менен электрондук документтерге кол коюлган адамды көрсөтүүгө тийиш.

2. ЭСК каражатынын программалык камсыздоосуна 
карата талаптар

70. ЭСК каражатынын программалык камсыздоосу программалык камсыздоонун ишинин алгоритмдерин модификациялоого же бурмалоого  мүмкүндүк берген каражаттарды камтыбоого тийиш.
71. ЭСК каражатынын программалык камсыздоосу операциялык тутумдун документтештирилген  функцияларын гана пайдаланууга тийиш.
72. ЭСК каражаты колдонгон тутумдук программалык камсыздоо белгилүү аярлуулуктарды камтыбоого тийиш.
73. ЭСК каражатынын программалык камсыздоосунун баштапкы тексттери Комиссия тарабынан белгиленген декларацияланбаган мүмкүнчүлүктөрдүн жоктугун контролдоо деңгээлине шайкеш келүүгө тийиш.
74. ЭСК каражатынын программалык камсыздоосунун курамына жашырылган маалыматты эске жазуу жолу менен (символдордун кокустук же жалган кокустук ырааттуулугу менен) эсти бошотууда (кайра бөлүштүрүүдө) корголуучу маалыматты сактоо үчүн колдонула турган тез тутуу жана тышкы эсти тазалоону камсыз кылуучу механизм кирүүгө тийиш.
75. ЭСК каражатынын программалык камсыздоосунун курамына тизмеги жана  өчүрүүнү ишке ашырууга жана анын ишенимдүүлүгүнө карата талаптары ЭСК каражатын жасоого (жаңылоого) берилген техникалык тапшырмада бериле турган корголуучу маалыматты ыкчам өчүрүүнү камсыз кылуучу компоненттер кирүүгө тийиш.
76. ЭСК каражатынын программалык камсыздоосунун баштапкы тексттери аярлуулуктарды издештирүү максатында тутумдук программалык камсыз кылууга талдоо жасоочу илимий борборлордун мүмкүнчүлүктөрүн колдонгон квалификацияланган топтук бузуучу болуп саналган бузуучу жалпы пайдалануудагы желелерден  жүзөгө ашырыла турган чабуулдарга каршы турган маалыматты коргоо усулдарынын жана ыкмаларынын аларда ишке ашырылышы текшерүүдөн өтүүгө тийиш.
77. ЭСК каражатынын инженердик-криптографиялык коргоосу ЭСК каражатынын аппараттык каражаттарынын же ЭСК каражаты анда ишке ашырыла турган эсептөөчү техниканын каражатынын аппараттык компонентинин ыктымалдуу бузулуулары менен ката кетирүүлөрү шарттарында ийгиликтүү чабуулдарды  жасоо мүмкүндүгүнө алып келүүчү окуяларды болтурбоого тийиш.

3. ЭСК каражатынын аппараттык каражаттарына 
карата талаптар

78. BIOS баштапкы кодун кошо алганда, ЭСК каражатынын максаттуу функцияларын ишке ашыруу Комиссия тарабынан бекитилген аппараттык каражаттарга арналган тесттер тутумунун негизиндеги текшерүү менен  ырасталууга тийиш.
79. ЭСК каражатынын аппараттык каражаттарынын иштешинин ишенимдүүлүк параметрлерине баалоо жүргүзүлүүгө тийиш.
80. Аппараттык каражаттардын курамында маалыматты жашырын алууга арналган түзмөктөрдүн жоктугу, ошондой эле кыйыр электромагниттик нурлануулар менен каратуулардын каналдары боюнча маалыматтын чыгып кетүүсүнөн коргоо деңгээли Комиссиянын болуу мамлекетинин ыйгарым укуктуу органы тарабынан аныкталган талаптарга шайкештигин текшерүү менен  ырасталууга тийиш.
81. ЭСКны түзүү жана текшерүү үчүн ЭСК каражаты ЭСКны түзүү жана текшерүү натыйжаларын чагылдырган каражаты бар криптографиялык модульду пайдаланууга тийиш. 

4. ЭСК каражатынын бүтүндүгүн камсыз кылууга 
карата талаптар

82. ЭСК каражаты ЭСК каражатынын маалыматынын санкцияланбаган кокустан жана (же) алдын ала ниеттенип бурмаланышын (өзгөртүлүшүн, модификацияланышын) жана (же) бузулушун контролдоо механизмин (мындан ары – бүтүндүгүн контролдоо) камтууга тийиш.
83. Бүтүндүгүн контролдоо төмөнкү учурларда аткарылууга тийиш:
а) операциялык тутум жүктөлгөнгө чейин анын ар бир кайра жүктөлүшүндө;
б) ЭСК каражатынын иштөө процессинде (бүтүндүгүн динамикалык контролдоо);
в) ЭСК каражатын жасоого (жаңылоого) арналган техникалык тапшырмада аныктала турган мезгилге ылайык пайдалануу жерлеринде ЭСК каражатын регламенттик текшерүүлөрдүн (регламенттик контролдоонун)  жүрүшүндө.
84. Бүтүндүгүн динамикалык контролдоо суткасына кеминде 1 жолу аткарылууга тийиш.
85. Бүтүндүгүн регламенттик контролдоо механизми ЭСК каражатынын курамына кирүүгө тийиш.
86. Ишеним көрсөтүлгөн үчүнчү тараптын программалык жана (же) аппараттык каражаттарынын курамында ЭСК каражатынын бүтүндүгүн калыбына келтирүү каражаттары болууга тийиш.

5. Жетүү мүмкүндүгүн башкарууга карата талаптар

87. Субъекттердин ЭСК каражатынын ар түрдүү компоненттерине жана (же) максаттуу функцияларына жетүү мүмкүндүгүн башкаруу ишеним көрсөтүлгөн үчүнчү тараптын каражаттарына карата талаптарга ылайык курамында ЭСКнын ушул каражаты иштеген ишеним көрсөтүлгөн үчүнчү тараптын каражаттары менен жүзөгө ашырылууга тийиш.

6. Идентификациялоого жана аутентификациялоого карата талаптар

88. ЭСК каражаты ЭСК каражатын пайдалануучуну же процессти таанып билүүгө, ошондой эле  алардын түпнускалыгын текшерүүнү аткарууга тийиш.
89. Аутентификациялоо механизми аутентификациялоонун терс натыйжасында субъекттердин ЭСК каражатынын функцияларына жетүү мүмкүндүгүн  тосмолоого тийиш.
90. ЭСК каражатында аутентификациялоонун каалаган ишке ашырылган жол-жобосу үчүн жетүү мүмкүндүгүнүн 1 субъектисин аутентификациялоонун катар катары менен болгон аракеттеринин санын чектөө механизми колдонулууга тийиш, аракеттердин  саны 3 ашпоого тийиш. 
91. Жетүү мүмкүндүгүнүн 1 субъектисин аутентификациялоонун катар катары менен болгон аракеттеринин саны белгиленген чектик мааниден ашып кеткен учурда, бул жетүү мүмкүндүгүнүн субъектисинин ишеним көрсөтүлгөн үчүнчү тараптын каражаттарына жетүү мүмкүндүгү ишеним көрсөтүлгөн үчүнчү тараптын каражаттарын жасоого (жаңылоого) арналган техникалык тапшырмада белгилене турган убакыт аралыгына тосмолонууга тийиш.
92. ЭСК каражатына жетүү мүмкүндүгүн жүзөгө ашыруучу бардык жактар үчүн эки фактордуу аутентификация жүргүзүлүүгө тийиш. 
93. Комиссия тарабынан бекитилген ишеним көрсөтүлгөн үчүнчү тараптын каражаттары колдонгон криптографиялык каражаттарга карата талаптарга ылайык иштелип чыккан криптографиялык каражаттардын негизинде аутентификациялоо ачкычтарын текшерүү сертификаттарын пайдалануу менен алыстан аутентификациялоо механизмдерин колдонууга жол берилет. 
94. ЭСК каражатына жергиликтүү жетүүнү жүзөгө ашырууда ЭСК каражатын пайдалануучуну аутентификациялоо ЭСКнын бул каражаты иш абалына өтүп кеткенге чейин аткарылууга тийиш (мисалы, бул каражат колдонгон операциялык тутумду жүктөгөнгө чейин).
95. Жергиликтүү аутентификациялоо үчүн символдук, мезгил-мезгили менен өзгөрүлүп туруучу паролду колдонууда ал кеминде 8 символдон турууга тийиш (алфавиттин символдорунун жалпы саны кеминде 36 болгон учурда). Паролду өзгөртүү мезгили 3 айдан ашпоого тийиш.

7. Окуяларды каттоого карата талаптар

96. ЭСК каражатынын курамына корголгон электрондук журналга ЭСК каражатынын өзүнүн масксаттуу функцияларын аткаруу менен байланышкан окуяларды каттоону жүргүзө турган каражат кирүүгө тийиш. Көрсөтүлгөн  каражатка карата талаптар жана каттала турган окуялардын тизмеги ЭСК каражатын жасоого (жаңылоого) берилген техникалык тапшырмада аныкталат жана негизделет.
97. Окуяларды каттоо журналы ЭСК каражаты колдонгон маалыматтык тутумдун оператору аныктаган адамдарга гана жеткиликтүү болууга тийиш. Муну менен бирге окуяларды каттоо журналына жетүү мүмкүндүгү жазууларды кароо үчүн жана окуяларды каттоо журналындагы материалдарды  архивдик алып жүрүүчүлөргө которуу үчүн гана жүзөгө ашырылууга тийиш. ЭСК каражатын пайдалануучуга журнал карап чыгуу үчүн гана жеткиликтүү болууга тийиш.

8. ЭСК каражатынын иштешинин ишенимдүүлүгүнө жана 
туруктуулугуна карата талаптар

98. ЭСК каражатынын аппараттык каражаттарынын ЭСК каражатынын  өз функцияларын аткара албай калышына алып келүүчү ката кетирүүлөрдүн жана бузулуулардын ыктымалдыгынын эсеби жүргүзүлүүгө тийиш. 
99. ЭСК каражатынын аппараттык каражаттарынын токтоп калганга чейинки орточо иштеп бүтүргөнү (жыйнакталган) кеминде 20 000 сааты түзөт.

9. ЭСК каражатынын курамында колдонула турган кокустук 
сандардын датчигине карата талаптар

100. ЭСК ачкычтарын иштеп чыгуу жана ЭСКны түзүү ЭСК каражатынын курамдык бөлүгү болуп саналган кокустук сандардын физикалык датчигин (тышкы шарттар менен өз параметрлеринин чынында эле мүмкүн болгон өзгөрүүлөрүнө туруктуу терминацияланбаган физикалык тутум аркылуу жаралган кокустук процесстин сигналын кайра түзүү жолу менен сандардын кокустук ырааттуулугун иштеп чыгуучу түзмөк) пайдалануу аркылуу ЭСК каражаты менен жүргүзүлүүгө тийиш.
101. ЭСК каражатынын курамына кирген кокустук сандардын физикалык датчиги үчүн мындай датчикте колдонула турган кокустук физикалык процесстин теориялык-ыктымалдык модели иштелип чыгууга  тийиш, ошондой эле кокустук сандардын физикалык датчигин ишке ашыруунун көрсөтүлгөн моделинин шайкештигине эксперименттик текшерүү жүргүзүлүүгө тийиш.  
102. Теориялык-ыктымалдык моделдин параметрлери боюнча кокустук сандардын физикалык датчигинин чыгыш ырааттуулугунун сапатын баалоо теориялык жагынан негизделүүгө тийиш, ошондой эле кокустук сандардын физикалык датчигин ишке ашыруу үчүн алынган баага статистикалык текшерүү жүргүзүлүүгө тийиш.
103. ЭСК каражатын пайдаланууда кокустук сандардын физикалык датчигинин чыгыш ырааттуулугунун статистикалык сапатын текшерүү жүзөгө ашырылууга тийиш. Бул текшерүү кокустук сандардын физикалык датчигин регламенттик текшерүүнүн (регламенттик контролдоонун) жүрүшүндө жана ЭСК каражатынын иштөө процессинде (динамикалык контролдоодо) автоматтык режимде жүзөгө ашырылууга тийиш.
104. Регламенттик контролдоо мезгили, ошондой эле регламенттик жана динамикалык контролдоонун жүрүшүндө кокустук сандардын физикалык датчиги чыгыш ырааттуулугунун статистикалык сапатын текшерүү ыкмасы ЭСК каражатын жасоого (жаңылоого) арналган техникалык тапшырмада аныкталат жана негизделет. 

10. Негизги маалыматты түзүүгө, пайдаланууга, сактоого 
жана жок кылууга карата талаптар

105. Негизги маалыматты түзүү, пайдалануу, сактоо жана жок кылуу тартиби ЭСК каражатына арналган пайдалануу документациясынын талаптарына ылайык аныкталат.
106. Негизги документтерди көчүрүү бир гана ЭСК каражатына арналган пайдалануу документациясына ылайык жүзөгө ашырылууга тийиш.
107. Негизги документтердин маалыматын адистештирилген негизги алып жүрүүчүлөр болуп саналбаган алып жүрүүчүлөргө көчүрүү колдонула турган криптографиялык каражатка орнотулган функция менен ишке ашырыла турган аны алдын ала шифрлөө жол-жобосу жүргүзүлгөндөн кийин гана жүзөгө ашырылууга тийиш.
108. ЭСК каражатынын негизги маалыматы менен жүргүзүлө турган операцияларды камсыз кылуучу криптографиялык протоколдор түздөн-түз ЭСК каражатында ишке ашырылууга тийиш.
109. ЭСК каражаты менен колдонула турган ЭСК ачкычтарынын жана ЭСКны текшерүү ачкычтарынын колдонулуу мөөнөтү ЭСК каражатына арналган пайдалануу документациясына ылайык аныкталат, бирок тиешелүүлүгүнө жараша 3 жана 7 жылдан ашпоого тийиш.
110. ЭСК каражатында ЭСК ачкычтарынын колдонулуу мөөнөтүн контролдоо механизми ишке ашырылууга тийиш.
111. ЭСК ачкычтарынын  колдонулуу мөөнөтүн контролдоо механизми ЭСК ачкычынын колдонулуу мөөнөтүн берүүгө жана ЭСК ачкычынын колдонулуу мөөнөтү аяктаганга чейин техникалык тапшырмада ЭСК ачкычын жасоого (жаңылоого) белгиленген убакыт аралыгы ичинде ЭСК ачкычынын колдонулуу мөөнөтүнүн аяктаганы жөнүндө эскертүүгө мүмкүндүк берүүгө, ошондой эле ЭСК ачкычынын колдонулуу мөөнөтү аякталган ЭСК каражатынын ишин тосмолоого тийиш.

11. Криптографиялык стандарттарга карата талаптар

112. ЭСК каражаты Евразия экономикалык комиссиясынын Коллегиясынын 2015-жылдын 28-сентябрындагы № 125 чечими менен бекитилген Евразия экономикалык бирлигине мүчө мамлекеттердин мамлекеттик бийлигинин органдары өз ара жана Евразия экономикалык комиссиясы менен транс чек аралык өз ара аракеттенүүдө электрондук документтерди алмашуу жөнүндө жобонун № 8 тиркемесинде идентификаторлору көрсөтүлгөн криптографиялык алгоритмдерди гана ишке ашырууга тийиш.  

12. ЭСКны текшерүү ачкычынын сертификатынын жарактуулугун текшерүүгө карата талаптар

113. ЭСКны текшерүү ачкычынын сертификатынын жарактуулугун текшерүү ишеним көрсөтүлгөн үчүнчү тараптын каражаттарына карата талаптарга ылайык курамында ушул ЭСК каражаты иштеген ишеним көрсөтүлгөн үчүнчү тараптын каражаттары менен жүзөгө ашырылууга тийиш.

13. Кошумча талаптар

114. ЭСК каражатын анын ушул Талаптарга шайкештигин ырастоо максатында изилдөө Комиссиянын болуу мамлекетинин ыйгарым укуктуу органы тарабынан аныкталган ЭСК каражатында ишке ашырыла турган коргоо механизмдеринин параметрлери менен мүнөздөмөлөрүнүн сандык маанилерин пайдалануу менен жүргүзүлүүгө тийиш. 



___________



















	№ 4 ТИРКЕМЕ
 
Ишенимдин транс чек аралык мейкиндигин түзүүгө, 
өнүктүрүүгө жана иштетүүгө карата талаптарга 

Электрондук санариптик кол тамганын каражаттарына 
жана Евразия экономикалык комиссиясынын күбөлөндүрүүчү борборунун каражаттарына карата 
ТАЛАПТАР

I. Жалпы жоболор

1. Ушул Талаптар Евразия экономикалык бирлигинин (мындан ары – Бирлик) интеграцияланган маалыматтык тутумунун Евразия экономикалык комиссиясынын (мындан ары – Комиссия) интеграциялык сегментинде колдонула турган электрондук санариптик кол тамганын (электрондук кол тамга) (мындан ары – ЭСК) каражаттарына, ошондой эле Бирликтин интеграцияланган маалыматтык тутумунун Комиссиясынын интеграциялык сегментинин жана Комиссиянын маалыматтык тутумдарынын ЭСК каражатын колдонгон чакан тутумдарынын иштешин камсыз кылууга арналган Комиссиянын күбөлөндүрүүчү борборунун (мындан ары – күбөлөндүрүүчү борбордун) каражаттарына карата талаптарды аныктайт. 

ІІ. ЭСК каражаттарына карата талаптар

1. ЭСК каражаттарынын функцияларына карата талаптар

2. ЭСКны түзүүдө ЭСК каражаттары:
а) электрондук документке кол кое турган адамга ал кол кое турган  маалыматтын мазмунун көрсөтүүгө;
б) электрондук документке кол кое турган адам ЭСКны түзүү боюнча операцияларды ырастагандан кийин ЭСКны түзүүгө;
в) ЭСКнын түзүлгөнүн бир мааниде көрсөтүүгө тийиш.
3. ЭСКны текшерүүдө ЭСК каражаттары:
а) ЭСК коюлган электрондук документтин мазмунун көрсөтүүгө;
б) ЭСК коюлган электрондук документке өзгөртүүлөр киргизилгендиги жөнүндө маалыматты көрсөтүүгө;
в) электрондук документке ал пайдаланылып кол коюлган ЭСКнын ЭСКны текшерүү ачкычынын сертификатынын ээсине тиешелүүлүгүн текшерүүгө тийиш.
4. Ушул Талаптардын 2 жана 3-пункттарында көрсөтүлгөн ЭСК каражаттарынын функционалдуулугуна карата талаптар алар менен ЭСК каражаттары штаттык түрдө биргелешип иштеген ЭСК каражаттарына карата талаптардын аткарылышына таасир берүүгө жөндөмдүү жана жыйындысы ЭСК каражаттарынын  иштөө чөйрөсүн (мындан ары – иштөө чөйрөсү) билдирген аппараттык жана программалык каражаттарды пайдалануу менен ишке ашырылат.

2. ЭСК каражаттарын программалык камсыз кылууга 
карата талаптар

5. ЭСК каражаттарынын программалык камсыздоосу ЭСК каражаттарынын программалык камсыздоосунун ишинин алгоритмдерин модификациялоого же бурмалоого мүмкүндүк берген каражаттарды камтыбоого тийиш.
6. ЭСК каражаттарынын программалык камсыздоосу операциялык тутумдун документтештирилген  функцияларын гана пайдаланууга тийиш.
7. ЭСК каражаты колдонгон тутумдук программалык камсыздоо белгилүү аярлуулуктарды камтыбоого тийиш.
8. ЭСК каражаттарын программалык камсыздоонун баштапкы тексттери декларацияланбаган мүмкүнчүлүктөрдүн жоктугуна текшерүүдөн өтүүгө тийиш. ЭСК каражаттарынын программалык камсыздоосу Бирликке мүчө мамлекеттердин (мындан ары – мүчө мемлекеттер) ыйгарым укуктуу органдары тарабынан аныкталган декларацияланбаган  мүмкүнчүлүктөрдүн жоктугун контролдоо деңгээлине шайкеш келүүгө тийиш.
9. ЭСК каражаттарынын программалык камсыздоосунун курамына жашырылган маалыматты эске жазуу жолу менен (символдордун кокустук же жалган кокустук ырааттуулугу менен) эсти бошотууда (кайра бөлүштүрүүдө) жетүү мүмкүндүгү чектелген маалыматты сактоо үчүн колдонула турган тез тутуу жана тышкы эсти тазалоону камсыз кылуучу механизм кирүүгө тийиш.
10. ЭСК каражаттарынын программалык камсыздоосунун баштапкы тексттери бузуучуда ЭСК каражаттары ишке ашырыла турган эсептөөчү техниканын каражаттарына жеткиликтүүлүк, ошондой эле ЭСК каражаттарынын аппараттык компоненттерин жана ЭСК каражаты колдонула турган маалыматтык тутумда ишке ашырылган санкцияланбаган иш-аракеттерди алдын алууга жана токтотууга багытталган чараларга көз каранды көлөмдөгү иштөө чөйрөсүн ээлөө мүмкүндүгү болгон учурда анын штаттык каражаттарды пайдалануу менен (контролдогу зонанын чегинен тышкары да анын чегинде болгон учурда да) жүзөгө ашырыла турган чабуулдарына каршы турган маалыматты коргоо усулдарын жана ыкмаларын ишке ашырууга текшерүүдөн өтүүгө тийиш.
11. ЭСК каражаттарын инженерлик-криптографиялык коргоо ЭСК каражатынын аппараттык каражаттарынын же ЭСК программалык каражаты анда ишке ашырыла турган эсептөөчү техника каражаты аппараттык компонентинин бузулуулары менен ката кетирүүлөрүнүн ыктымал пайда болуу шарттарында ийгиликтүү чабуулдарды  жасоо мүмкүндүгүнө  алып келүүчү окуяларды болтурбоого тийиш.

3. ЭСК каражаттарынын аппараттык каражаттарына 
карата талаптар

12. ЭСК каражаттарынын аппараттык каражаттарына төмөнкүдөй талаптар коюлат:
а) Комиссия тарабынан аныкталган ЭСК каражаттарынын аппараттык каражаттарынын тесттер тутумун пайдалануу менен ЭСК каражаттарынын максаттуу функцияларын ишке ашыруу шайкештигине текшерүү жүргүзүү; 
б) ЭСК каражаттарынын аппараттык каражаттарынын ишинин ишенимдүүлүгүнүн параметрлерине баалоо жүргүзүү;
в) ЭСК каражаттарынын аппараттык каражаттарына Комиссиянын болуу мамлекетинин  ыйгарым укуктуу органы тарабынан аныкталган кыйыр электромагниттик нурлануулар менен каратуулардын каналдары боюнча маалыматтын чыгып кетүүсүнөн  коргоого карата талаптарга шайкештигине изилдөөлөрдү жүргүзүү.

4. ЭСК каражаттарынын бүтүндүгүнө карата талаптар

13. ЭСК каражаттарында маалыматты санкцияланбаган кокустук жана (же) алдын ала ниеттенип бурмалоону (өзгөртүүнү, модификациялоону) жана (же) бузууну контролдоо механизми ишке ашырылууга тийиш, ошондой эле  ЭСК каражатын модификациялоону контролдоо механизми (мындан ары  – бүтүндүгүн контролдоо) ишке ашырылууга тийиш.
14. Бүтүндүгүн контролдоо операциялык тутумду ар бир кайта жүктөөдө ал жүктөлгөнгө чейин жана ЭСК каражатынын иштөө процессинде (бүтүндүгүн динамикалык контролдоо), ошондой эле  пайдалануу жерлеринде ЭСК каражатын регламенттик текшерүүлөр жүрүшүндө (бүтүндүгүн регламенттик контролдоо) жүзөгө ашырылууга тийиш.
15. Бүтүндүгүн динамикалык контролдоо суткасына кеминде 1 жолу аткарылууга тийиш. Бүтүндүгүн регламенттик контролдоо механизми ЭСК каражатынын курамында ишке ашырылууга тийиш. Бүтүндүгүн регламенттик контролдоону жүзөгө ашыруу мезгилдүүлүгү ЭСК каражаттарын иштеп чыгууга (жаңылоого) арналган техникалык тапшырмаларда аныкталууга жана негизделүүгө тийиш.
16. Күбөлөндүрүүчү борбордун программалык жана (же) аппараттык каражаттарынын курамына ЭСК каражатынын бүтүндүгүн калыбына келтирүү каражаттары кирүүгө тийиш.

5. Жетүү мүмкүндүгүн башкарууга карата талаптар

17. ЭСК каражаттарынын же алардын иштөө чөйрөсүнүн курамына ЭСК каражаттары колдонула турган маалыматтык тутумдардын администраторлору же ЭСК каражаттарын иштеп чыгуучулар берген параметрлердин негизинде жеткиликтүүлүк субъекттеринин ЭСК каражаттарынын ар түрдүү компоненттерине жана (же) максаттуу функцияларына жетүү мүмкүндүгүн башкарууну камсыз кылуучу компоненттер кирүүгө тийиш. Көрсөтүлгөн  компоненттерге карата талаптар ЭСК каражаттарын иштеп чыгууга (жаңылоого) арналган техникалык тапшырмаларда аныкталат жана негизделет.

6. Идентификациялоого жана аутентификациялоого
карата талаптар

18. Идентификациялоо жана аутентификациялоо пайдалануучулардын ЭСК каражаттарын же процессин таанып билүүнү, ошондой эле  алардын түп нускалыгын текшерүүнү камтыйт. Аутентификациялоо механизми аутентификациялоонун терс натыйжасында ушул субъекттердин ЭСК каражатынын функцияларына жетүү мүмкүндүгүн  тосмолоого тийиш.
19. ЭСК каражатында аутентификациялоонун  каалаган ишке ашырылган жол-жобосу үчүн бир жеткиликтүүлүк субъектисинин аутентификациялоого жасоочу катарынан бир нече аракеттеринин санын чектөө механизми колдонулууга тийиш, алардын саны 3 ашпоого тийиш. Бир жеткиликтүүлүк субъектисинин аутентификациялоого катарынан жасоочу аракеттеринин саны ашып кеткен учурда ушул жеткиликтүүлүк субъектисинин ЭСК каражаттарына жеткиликтүүлүгү ЭСК каражатын жасоого (жаңылоого)  арналган техникалык тапшырмада белгиленген  убакыт аралыгына тосмолонууга тийиш.
20. ЭСК каражаттарына жетүү мүмкүндүгүн жүзөгө ашыруучу бардык жактар үчүн эки фактордуу аутентификация жүргүзүлүүгө тийиш. 
21. Аутентификациялоо сертификаттарын пайдалануу менен уруксат берилген криптографиялык алгоритмдердин негизинде алыстан аутентификациялоо механизмдерин колдонууга жол берилет. 
22. ЭСК каражатына жергиликтүү жетүүнү жүзөгө ашырууда ЭСК каражатын пайдалануучуну аутентификациялоо бул каражат иш абалына өтүп кеткенге чейин аткарылууга тийиш (мисалы, ЭСК каражаты колдонгон операциялык тутумду жүктөгөнгө чейин).
23. Жергиликтүү аутентификациялоо үчүн символдук, мезгил-мезгили менен өзгөрүлүп туруучу паролду колдонууда ал кеминде 8 символдон турууга тийиш (алфавиттин символдорунун жалпы саны кеминде 36 болгон учурда). Паролду өзгөртүү мезгили 3 айдан ашпоого тийиш.

7. Окуяларды каттоого карата талаптар

24. ЭСК каражаттарынын курамына корголгон электрондук журналга ЭСК каражатынын өзүнүн максаттуу функцияларын аткаруу менен байланышкан окуяларды каттоону жүргүзө турган каражат кирүүгө тийиш. Көрсөтүлгөн  каражатка карата талаптар жана каттала турган окуялардын тизмеги ЭСК каражатын жасоого (жаңылоого) берилген техникалык тапшырмада аныкталат.
25. Окуяларды каттоо журналы ЭСК каражаты колдонгон маалыматтык тутумдун оператору аныктаган адамдарга гана жеткиликтүү болууга тийиш. Муну менен бирге окуяларды каттоо журналына жетүү мүмкүндүгү жазууларды кароо үчүн жана окуяларды каттоо журналындагы материалдарды  архивдик алып жүрүүчүлөргө которуу үчүн гана жүзөгө ашырылууга тийиш. ЭСК каражатын пайдалануучуга журнал карап чыгуу үчүн гана жеткиликтүү болууга тийиш.

8. ЭСК каражаттарынын иштешинин ишенимдүүлүгүнө 
жана туруктуулугуна карата талаптар

26. ЭСК каражаттарынын  өз функцияларын аткара албай калышына алып келүүчү ЭСК каражаттарынын аппараттык каражаттарынын ката кетирүүлөрүнүн жана бузулууларынын эсеби жүргүзүлөт. 
27. ЭСК каражаттарынын аппараттык каражаттарынын токтоп калганга чейинки орточо иштеп бүтүргөнү (жыйнакталган) кеминде 10 000 сааты түзөт.

9. Негизги маалыматка карата талаптар

28. ЭСК ачкычтарын иштеп чыгуу ЭСК каражатынын курамына кирген кокустук сандардын физикалык датчигин (тышкы шарттар менен өз параметрлеринин чынында эле мүмкүн болгон өзгөрүүлөрүнө туруктуу терминацияланбаган физикалык тутум аркылуу жаралган кокустук процесстин сигналын кайра түзүү жолу менен сандардын кокустук ырааттуулугун иштеп чыгуучу түзмөк) пайдалануу аркылуу ЭСК каражаты менен жүргүзүлүүгө тийиш.
29. ЭСК каражатынын курамына кирген кокустук сандардын физикалык датчиги үчүн мындай датчикте колдонула турган кокустук физикалык процесстин теориялык-ыктымалдык модели иштелип чыгууга  жана тийиштүү кокустук сандардын физикалык датчигин ишке ашыруунун көрсөтүлгөн моделинин шайкештигине эксперименттик текшерүү жүргүзүлүүгө тийиш. Теориялык-ыктымалдык моделдин параметрлеринин негизинде кокустук сандардын физикалык датчигинин чыгыш ырааттуулугунун сапатын баалоо теориялык жагынан негизделүүгө жана кокустук сандардын физикалык датчигин ишке ашыруу максатында мындай баалоого статистикалык текшерүү жүргүзүлүүгө тийиш.
30. ЭСК каражатын пайдаланууда кокустук сандардын физикалык датчигинин чыгыш ырааттуулугунун статистикалык сапатын текшерүү жүзөгө ашырылууга тийиш. Бул текшерүү төмөнкү учурларда жүргүзүлүүгө тийиш:
а) кокустук сандардын физикалык датчигин регламенттик текшерүүнүн жүрүшүндө (регламенттик контролдоо);
б) ЭСК каражатынын иштөө процессинде автоматтык режимде (динамикалык контролдоо).
31. Регламенттик контролдоону жүргүзүү мезгилдүүлүгү жана регламенттик менен динамикалык контролдоону жүзөгө ашыруунун жүрүшүндө кокустук сандардын физикалык датчигинин чыгыш ырааттуулугунун сапатын статистикалык текшерүү ыкмасы ЭСК каражатын иштеп чыгууга (жаңылоого) берилген техникалык тапшырмада аныкталат. 
32. Негизги маалыматты түзүү, пайдалануу, сактоо жана жок кылуу тартиби ЭСК каражатына арналган пайдалануу документациясында белгиленген  талаптарга, ошондой эле  ишеним көрсөтүлгөн үчүнчү тараптын каражаттарынын курамына ЭСК каражаты кирген мүчө мамлекеттин мыйзамдарына ылайык аныкталат. Көрсөтүлгөн тартип Комиссиянын ишеним көрсөтүлгөн үчүнчү тарабынын каражаттарына карата Бирликтин органдарынын актылары менен регламенттелет.
33. Негизги документтерди көчүрүү ЭСК каражатына арналган пайдалануу документацияга ылайык жүзөгө ашырылууга тийиш. ЭСК ачкычтарын аларды алдын ала шифрлөөсүз, адистештирилген негизги алып жүрүүчүлөр болуп саналбаган алып жүрүүчүлөргө (мисалы, катуу диск) көчүрүүгө жол берилбейт.
34. ЭСК каражатынын негизги маалыматы менен операцияларды жүргүзүүнү камсыз кылуучу криптографиялык протоколдор ЭСК каражатында ишке ашырылууга тийиш.
35. ЭСК каражаты менен колдонула турган ЭСК ачкычтарынын  жана ЭСКны текшерүү ачкычтарынын колдонулуу мөөнөтү ЭСК каражатына арналган пайдалануу документациясына ылайык аныкталат, бирок тиешелүүлүгүнө жараша 1 жыл 3 айдан жана 7 жылдан ашпоого тийиш.
36. ЭСК каражатында ЭСК ачкычынын колдонулуу мөөнөтүн  контролдоо механизми ишке ашырылууга тийиш. ЭСК ачкычынын колдонулуу мөөнөтүн контролдоо механизми ЭСК ачкычынын колдонулуу мөөнөтүн берүүгө жана ЭСК ачкычынын колдонулуу мөөнөтү аяктаганга чейин берилген убакыт аралыгынын ичинде анын колдонулуу мөөнөтүнүн аяктаганы жөнүндө белги берүүгө мүмкүндүк жасоого, ошондой эле ЭСК ачкычынын колдонулуу мөөнөтү аяктаган ЭСК каражатынын ишин тосмолоого тийиш. ЭСК ачкычынын колдонулуу мөөнөтүнүн аяктаганы жөнүндө белги берүү убакытынын аралыгы ЭСК каражатын иштеп чыгууга (жаңылоого) берилген техникалык тапшырмада аныкталат.

10. Криптографиялык стандарттарга карата талаптар

37. ЭСК каражаты криптографиялык алгоритмдерди Евразия экономикалык комиссиясынын Коллегиясынын 2015-жылдын                                          3-февралындагы № 10 (КПҮ) чечимине ылайык ишке ашырууга тийиш.

11. ЭСКны текшерүү ачкычынын сертификатынын жарактуулугун текшерүүгө карата талаптар

38. ЭСК каражаты ЭСКны текшерүү ачкычтарынын сертификаттарынын тизмегиндеги ар бир сертификаттын жарактуулугун, анын ичинде ушундай сертификаттарга кол койгон ЭСКнын жарактуулугун текшерет. Ушул тизмек күбөлөндүрүүчү борбордун ЭСКны текшерүү ачкычынын өздүк кол коюлган түпкү сертификатынан жана ЭСК каражаты ЭСКны текшерүү үчүн колдонгон ЭСКны текшерүү ачкычынын сертификатынынан турат.

12. Кошумча талаптар

39. ЭСК каражаттарын алардын ушул Талаптарга шайкештигин ырастоо максатында изилдөө Комиссиянын болуу мамлекетинин ыйгарым укуктуу органы тарабынан аныкталган, ЭСК каражатында ишке ашырыла турган коргоо механизмдеринин параметрлеринин жана мүнөздөмөлөрүнүн сандык маанилерин пайдалануу менен жүргүзүлүүгө тийиш.

ІІІ. Күбөлөндүрүүчү борбордун каражаттарына карата талаптар

1. Күбөлөндүрүүчү борбордун каражаттарын программалык 
камсыздоого карата талаптар 

40. Күбөлөндүрүүчү борбордун каражаттарын программалык камсыздоо күбөлөндүрүүчү борбордун программалык  жана аппараттык каражаттарынын иш алгоритмдерин модификациялоого же бурмалоого  мүмкүндүк берген каражаттарды камтыбоого тийиш.
41. Күбөлөндүрүүчү борбордун каражаттарын тутумдук жана колдонмо программалык камсыздоо белгилүү аярлуулуктарды камтыбоого тийиш.
42. Күбөлөндүрүүчү борбордун каражаттарын колдонмо программалык камсыздоо жана күбөлөндүрүүчү борбордун колдонгон маалыматты криптографиялык  коргоо каражаттарын программалык камсыздоо тутумдук программалык камсыздоонун документтештирилген функцияларын гана пайдаланууга тийиш.
43. Күбөлөндүрүүчү борбордун каражаттарын тутумдук жана колдонмо программалык камсыздоо күбөлөндүрүүчү борбордун каражаттарынын тутумдук администраторунун, күбөлөндүрүүчү борбордун каражаттарынын сертификаттоо администраторунун, күбөлөндүрүүчү борбордун каражаттарынын операторлорунун жана күбөлөндүрүүчү борбордун пайдалануучуларынын күбөлөндүрүүчү борбордун каражаттарынын тутумдук администратору белгилеген жетүү мүмкүндүгүн чектөө эрежелерине ылайык күбөлөндүрүүчү борбордун каражаттары менен иштелип чыгуучу маалыматка жетүү мүмкүндүгүн  чектөөнү камсыз кылууга тийиш.
44. Күбөлөндүрүүчү борбордун каражаттарын тутумдук жана колдонмо программалык камсыздоонун курамына жетүү мүмкүндүгү чектелген маалыматты сактоо үчүн колдонула турган тез тутуу жана тышкы эсти тазалоону камсыз кылуучу механизм кирүүгө тийиш.
45. Күбөлөндүрүүчү борбордун каражаттарын тутумдук жана колдонмо программалык камсыздоонун баштапкы тексттери даярдоо жана жүргүзүү үчүн Евразия экономикалык комиссиясынын Коллегиясынын 2017-жылдын 30-майындагы № 58 (КПҮ) чечими менен бекитилген Евразия экономикалык комиссиясынын күбөлөндүрүүчү борборунда маалымат коопсуздугунун жана бузуучунун аракеттеринин коркунучтары моделинде көрсөтүлгөн бузуучунун мүмкүндүктөрү колдонула турган чабуулдарга каршы туруудан маалыматты коргоонун усулдарын жана ыкмаларын ишке ашырууну текшерүүдөн өтүүгө тийиш.
46. Күбөлөндүрүүчү борбордун каражаттарын программалык камсыздоонун курамына тышкы желелерден компьютердик чабуулдарга каршы турууну камсыз кылуучу механизм кирүүгө тийиш.
47. Күбөлөндүрүүчү борбордун каражаттарын колдонмо программалык камсыздоо декларацияланбаган  мүмкүнчүлүктөрдүн  жоктугуна текшерүүдөн өтүүгө тийиш. Күбөлөндүрүүчү борбордун каражаттарын программалык камсыздоо Комиссиянын болуу мамлекетинин ыйгарым укуктуу органы тарабынан аныкталган декларацияланбаган  мүмкүнчүлүктөрдүн жоктугун контролдоо деңгээлине  шайкеш келүүгө тийиш.

2. Күбөлөндүрүүчү борбордун аппараттык каражаттарына 
карата талаптар

48. Күбөлөндүрүүчү борбордун аппараттык каражаттарына төмөңкүдөй талаптар коюлат:
а) Комиссия тарабынан аныкталган күбөлөндүрүүчү борбордун аппараттык каражаттарын тестирлөө тутумун пайдалануу менен күбөлөндүрүүчү борбордун максаттуу функцияларын ишке ашыруу шайкештигине текшерүү жүргүзүү;
б) күбөлөндүрүүчү борбордун аппараттык каражаттарынын иштешинин ишенимдүүлүгүнүн параметрлерине баалоо жүргүзүү;
в) күбөлөндүрүүчү борбордун аппараттык каражаттарына алардын Комиссиянын болуу мамлекетинин ыйгарым укуктуу органы тарабынан аныкталган кыйыр электромагниттик нурлануулар менен каратуулардын каналдары боюнча маалыматтын чыгып кетүүсүнөн коргоого карата талаптарга шайкештигине изилдөөлөрдү жүргүзүү.

3. Ролдук чек коюуларга карата талаптар

49. Күбөлөндүрүүчү борбордун каражаттарында төмөнкү милдеттүү түрдөгү ролдор ишке ашырылууга тийиш:
а) күбөлөндүрүүчү борбордун каражаттарын орнотуу, конфигурациялоо жана иштөөсүн колдоо, күбөлөндүрүүчү борбордун каражаттарынын администраторлор тобунун мүчөлөрүнүн профилдерин түзүү жана колдоо, аудит журналынын профилин жана параметрлерин конфигурациялоо ыйгарым укугуна кирген тутумдук администратор;
б) ыйгарым укугуна электрондук санариптик кол тамганы ЭСКны текшерүү ачкычтарынын сертификаттарын жасоо жана жокко чыгаруу кирген сертификаттоо администратору;
в) ыйгарым укугуна аудит журналын карап чыгуу, көчүрүү жана толук тазалоо кирген аудит администратору;
г) ыйгарым укугуна күбөлөндүрүүчү борбордун каражаттарында сакталуучу маалыматты резервдик көчүрүү жана калыбына келтирүү кирген оператор.
50. Күбөлөндүрүүчү борбордун каражаттарында ар түрдүү ролдордун ыйгарым укуктарын пайдалануу максатында күбөлөндүрүүчү борбордун каражаттарынын администраторлор тобунун бир мүчөсүн авторлоштуруу мүмкүндүгүн жок кылган механизм ишке ашырылууга тийиш. 
51. Оператор аудит журналына өзгөртүү киргизүү мүмкүндүгүнө ээ болбоого тийиш.   

4. Күбөлөндүрүүчү борбордун каражаттарынын 
бүтүндүгүнө карата талаптар

52. Күбөлөндүрүүчү борбордун каражаттарында күбөлөндүрүүчү борбордун маалыматтарын, программалык жана (же) аппараттык каражаттарын санкцияланбаган кокусунан жана (же) алдын ала ниеттенген бурмалоо (өзгөртүү, модификациялоо) жана (же) бузуу мүмкүндүгүн жок кылган механизм ишке ашырылууга тийиш (мындан ары – бүтүндүктү контролдоо). Бүтүндүгүн контролдоо механизмине карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат. 
53. Бүтүндүктү контролдоо операциялык тутумду ар бир кайра жүктөөдө ал жүктөлгөнгө чейин, ошондой эле күбөлөндүрүүчү борбордун каражаттарынын иштөө процессинде динамикалуу жүзөгө ашырылууга тийиш (бүтүндүктү динамикалык контролдоо). 
54. Бүтүндүктү динамикалык контролдоо суткасына 1 жолудан кем эмес аткарылууга тийиш.
55. Күбөлөндүрүүчү борбордун программалык жана (же) аппараттык каражаттарынын курамында күбөлөндүрүүчү борбордун программалык каражаттарынын бүтүндүгүн калыбына келтирүү каражаттары болууга тийиш.  

5. Жетүү мүмкүндүгүн башкарууга карата талаптар

56. Күбөлөндүрүүчү борбордун каражаттары жетүү мүмкүндүгүн башкаруунун дискрециялык жана мандаттык принциптерин ишке ашырууну, ошондой эле туюк иш чөйрөсүн (программалардын жана процесстердин белгиленген гана топтомунун болуусуна жол берилген программалык чөйрөнү) түзүүнү камсыз кылууга тийиш. Жетүү мүмкүндүгүн башкарууга карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат. 

6. Идентификациялоого жана аутентификациялоого 
карата талаптар

57. Идентификациялоо жана аутентификациялоо күбөлөндүрүүчү борбордун каражаттарынын пайдалануучусун, күбөлөндүрүүчү борбордун каражаттарынын администраторлор тобунун мүчөсүн же процессти таанып билүүнү, ошондой эле алардын түп нускалыгын текшерүүнү камтыйт. Аутентификациялоонун терс жыйынтыгы чыкканда аутентификациялоо механизми бул субъекттердин күбөлөндүрүүчү борбордун функцияларына жетүү мүмкүндүгүн тосмолоого тийиш.
58. Күбөлөндүрүүчү борбордун каражаттарында аутентификациялоонун каалаган ишке ашырылган жол-жобосу үчүн жетүү мүмкүндүгүнүн бир   субъектисин аутентификациялоонун катар катары менен болгон аракеттеринин санын чектөө механизми колдонулууга тийиш, аракеттердин  саны 3 ашпоого тийиш. Жетүү мүмкүндүгүнүн бир субъектисин аутентификациялоонун катар катары менен болгон аракеттеринин саны ашыкча болгон учурда, бул жетүү мүмкүндүгүнүн субъектисинин күбөлөндүрүүчү борбордун каражаттарына жетүү мүмкүндүгү күбөлөндүрүүчү борбордун каражаттарын жасоого (жаңылоого) арналган техникалык тапшырмада белгилене турган убакыт аралыгына тосмолонууга тийиш.
59. Күбөлөндүрүүчү борбордун каражаттарын пайдалануучуларды каттоо жол-жоболорунун сыпаттамасы (күбөлөндүрүүчү борбордун каражаттарын пайдалануучулардын реестрине маалыматтарды киргизүү), анын ичинде күбөлөндүрүүчү борбордун каражаттарын пайдалануучу  каттоо учурунда инсандыгын күбөлөндүрүүчү документтерди көрсөтүү керек экендиги жөнүндө талап күбөлөндүрүүчү борбордун каражаттарына арналган пайдалануу документациясында камтылууга тийиш.
60. Күбөлөндүрүүчү борбордун каражаттарына жетүү мүмкүндүгүн жүзөгө ашыруучу жактарга карата эки фактордуу аутентификация жүргүзүлүүгө тийиш. 
61. Күбөлөндүрүүчү борбордун каражаттарын пайдалануучулар жана күбөлөндүрүүчү борбордун каражаттарынын администраторлор тобунун мүчөлөрү үчүн аутентификациялоо сертификаттарын колдонуу менен уруксат берилген криптографиялык алгоритмдердин негизинде алыстан аутентификациялоо механизмдерин ишке ашырууга жол берилет. 
62. Күбөлөндүрүүчү борбордун каражаттарына жергиликтүү жетүүнү жүзөгө ашырууда күбөлөндүрүүчү борбордун каражаттарынын администраторлор тобунун мүчөлөрүн аутентификациялоо мындай каражаттар иш абалына өтүп кеткенге чейин аткарылууга тийиш (мисалы, базалык операциялык тутумду жүктөгөнгө чейин).
63. Жергиликтүү аутентификациялоо үчүн символдук, мезгил-мезгили менен өзгөрүлүп туруучу паролду колдонууда ал кеминде 8 символдон турууга тийиш (алфавиттин символдорунун жалпы саны кеминде 36 болгон учурда). Паролду өзгөртүү мезгили 6 айдан ашпоого тийиш. 

7. Күбөлөндүрүүчү борбор тарабынан алынган же берилген
маалыматтарды коргоого карата талаптар

64. Күбөлөндүрүүчү борбордун ЭСКны текшерүү ачкычынын өздүк кол коюлган сертификаты аны модификациялоого же бурмалоого жол бербеген ыкма менен сакталууга тийиш.
65. Күбөлөндүрүүчү борбордун каражаттары маалыматка санкцияланбаган жетүүнү жокко чыгарган ыкма менен күбөлөндүрүүчү борбор тарабынан алынуучу же күбөлөндүрүүчү борбордон берилүүчү жетүү мүмкүндүгү чектелген маалыматты камтыган маалыматтарды берүүнү камсыз кылууга тийиш. 
66. Күбөлөндүрүүчү борбордун каражаттары ЭСКны текшерүү ачкычынын сертификаттарын пайдалануу аркылуу уруксат берилген криптографиялык алгоритмдерди колдонуу жолу менен жалган билдирүүлөрдү (электрондук өз ара аракеттенүү субъекттери же күбөлөндүрүүчү борбордун каражаттары тарабынан санкцияланбаган жетүүдөн корголгон ыкма менен чыныгы билдирүүнү берүү катары кабыл алынган аракеттер) таңуулоодон коргоону ишке ашырууга тийиш. Жалган билдирүүлөрдү таңуулоодон коргоо жол-жоболоруна карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат.
67. Күбөлөндүрүүчү борбордун каражаттары күбөлөндүрүүчү борбордун каражаттарын пайдалануучунун өзү үчүн ЭСКны текшерүү ачкычынын сертификатын жасоого баштапкы суроо-талабын берүүдө корголгон берүү жол-жобосун ишке ашырууга тийиш.
68. Күбөлөндүрүүчү борбордун каражаттары күбөлөндүрүүчү борбордун иштеши үчүн кооптуу маалыматты кабыл алууга тийиш, эгер ага ЭСК коюлган болсо.
69. Күбөлөндүрүүчү борбордун каражаттарынын компоненттери бир контролдогу зонада жайгаштырылууга тийиш.

8. Окуяларды каттоого карата талаптар

70. Күбөлөндүрүүчү борбордун каражаттарынын операциялык тутуму тутумдук окуялардын маалыматтарын камтыган аудит журналынын жүргүзүлүшүн колдоого тийиш. Күбөлөндүрүүчү борбордун каражаттарында  күбөлөндүрүүчү борбордун өз функцияларын аткаруусу менен байланышкан окуяларды аудит журналына тандап каттоо механизми ишке ашырылууга тийиш.
71. Каттала турган окуялардын тизмеси күбөлөндүрүүчү борбордун каражаттарына арналган пайдалануу документациясында камтылууга тийиш. 
72. Күбөлөндүрүүчү борбордун каражаттарынын администраторлор тобунун мүчөлөрү болуп саналбаган күбөлөндүрүүчү борбордун каражаттарын пайдалануучулардын аудит журналына санкцияланбаган өзгөртүүлөрдү киргизүүсүн айкындоо чаралары кабыл алынууга тийиш. 

9. Күбөлөндүрүүчү борбордун каражаттарынын иштешинин ишенимдүүлүгүнө жана туруктуулугуна карата талаптар

73. Күбөлөндүрүүчү борбордун каражаттарынын иштешинин ишенимдүүлүгүнө жана туруктуулугуна карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада аныкталат.
74. Күбөлөндүрүүчү борбордун өз функцияларын аткара албай калышына алып келүүчү күбөлөндүрүүчү борбордун аппараттык каражаттарынын ката кетирүүлөрүнүн жана бузулууларынын пайда болуу ыктымалдыгын эсептөө жүргүзүлөт.
75. Бир сутканын ичинде күбөлөндүрүүчү борбордун өз функцияларын аткара албай калышына алып келүүчү күбөлөндүрүүчү борбордун аппараттык каражаттарынын ката кетирүүлөрүнүн жана бузулууларынын пайда болуу ыктымалдыгы ушуга эле окшош күбөлөндүрүүчү борбордун курамында пайдаланылуучу криптографиялык каражаттардын ката кетирүүлөрүнүн жана бузулууларынын пайда болуу ыктымалдыгынан ашпоого тийиш.
76. Күбөлөндүрүүчү борбордун каражаттарынын токтоп калганга чейинки орточо иштеп бүтүрүүсү (жыйнакталган) кеминде 10 000 сааты түзөт.
77. Күбөлөндүрүүчү борбордун каражаттарынын иштешинин туруктуулугун тестирлөө жүзөгө ашырылууга тийиш.
78. Күбөлөндүрүүчү борбордун каражаттарын үзгүлтүккө учурагандан кийин калыбына келтирүү убактысына карата талаптар күбөлөндүрүүчү борбордун каражаттарын иштеп чыгууга (жаңылоого) арналган техникалык тапшырмада аныкталат.
79. Күбөлөндүрүүчү борбордун каражаттарынын иштешинин ишенимдүүлүгүн жана туруктуулугун жогорулатуу чаралары жана каражаттары күбөлөндүрүүчү борбордун каражаттарынын ресурстарын квоталаштырууну кароого тийиш.  

10. Негизги маалыматты түзүүгө, пайдаланууга, сактоого жана
жок кылууга карата талаптар

80. Негизги маалыматты түзүү, пайдалануу, сактоо, жок кылуу тартиби жана анын колдонулуу мөөнөттөрү күбөлөндүрүүчү борбордун каражаттары тарабынан колдонулган ЭСК каражаттарына жана башка криптографиялык каражаттарга арналган пайдалануу документациясында белгиленген талаптарга жана Комиссия тарабынан бекитилген маалыматты коргоонун шифрлөө (криптографиялык) каражаттарын иштеп чыгуу жана жаңылоо принциптерине ылайык аныкталат. 
81. Негизги маалыматты көчүрүү күбөлөндүрүүчү борбордо колдонулган криптографиялык каражаттарга арналган пайдалануу документациясына ылайык жүзөгө ашырылууга тийиш. Негизги документтердин (криптографиялык ачкычтардын, анын ичинде ЭСК ачкычтарынын) маалыматтарын колдонула турган маалыматты криптографиялык коргоо каражатынын орнотулган функциясын колдонуу менен жүзөгө ашырыла турган алдын ала шифрлөөсүз адистештирилген негизги алып жүрүүчүлөр болуп саналбаган алып жүрүүчүлөргө (мисалы, катуу диск) көчүрүүгө жол берилбейт. 
82. Жасала турган ЭСКны текшерүү ачкычтарынын сертификаттарына кол коюу жана убакыттын белгилүү бир учурунда мөөнөтү бүткөнгө чейин эле  колдонулушу күбөлөндүрүүчү борбор тарабынан токтотулган ЭСКны текшерүү ачкычтарынын сертификаттарынын (мындан ары – чакыртылып алынган сертификаттардын тизмеси) уникалдуу номерлеринин тизмесине кол коюу үчүн колдонулган ЭСК ачкычы башка максаттарга колдонулбоого тийиш.

11. Маалыматты резервдик көчүрүүгө жана күбөлөндүрүүчү 
борбордун каражаттарынын ишке жөндөмдүүлүгүн 
калыбына келтирүүгө карата талаптар

83. Күбөлөндүрүүчү борбордун каражаттары күбөлөндүрүүчү борбордун каражаттары тарабынан иштелип чыгуучу маалыматты резервдик көчүрүү жана күбөлөндүрүүчү борбордун аппараттык каражаттарынын ишке жөндөмдүүлүгүн калыбына келтирүү функцияларын ишке ашырууга тийиш, эгерде мындай маалымат же мындай каражат бузулган болсо. Резервдик көчүрүүнүн жүрүшүндө криптографиялык ачкычтарды көчүрүү мүмкүндүгү жок болууга тийиш. 
84. Резервдик көчүрүүдө сакталган маалыматтар күбөлөндүрүүчү борбордун каражаттарынын иштешин маалыматты көчүрүү учурунда белгиленип калган абалына чейин калыбына келтирүү үчүн жетиштүү болууга тийиш.
85. Сакталган маалыматтарда санкцияланбаган өзгөртүүлөрдү табуу боюнча чаралар көрүлүүгө тийиш.
86. Күбөлөндүрүүчү борбордун каражаттарынын ишке жөндөмдүүлүгүн калыбына келтирүү убактысына карата талаптар күбөлөндүрүүчү борбордун каражаттарын иштеп чыгууга (жаңылоого) берилген техникалык тапшырмада, ошондой эле күбөлөндүрүүчү борбордун каражаттарына арналган пайдалануу документациясында аныкталат.

12. ЭСКны текшерүү ачкычтарынын сертификаттарын
жасоого жана жокко чыгарууга карата талаптар

87. ЭСКны текшерүү ачкычтарынын сертификаттарын жасоо жана жокко чыгаруу протоколдору күбөлөндүрүүчү борбордун каражаттарына арналган пайдалануу документациясында сыпатталууга тийиш.
88. Күбөлөндүрүүчү борбор тарабынан жасалган ЭСКны текшерүү ачкычтарынын сертификаттары жана чакыртылып алынган сертификаттардын тизмеси Евразия экономикалык комиссиясынын Кеңешинин 2017-жылдын ________________ № ___  чечими менен бекитилген Ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптардын № 5 тиркемесинде белгиленген талаптарга шайкеш келүүгө тийиш. 
89. Күбөлөндүрүүчү борбордун каражаттары ЭСКны текшерүү ачкычтарынын жасала турган сертификаттарынын Евразия экономикалык комиссиясынын Кеңешинин 2017-жылдын ________________ № ___  чечими менен бекитилген Ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптардын № 5 тиркемесинде белгиленген талаптарга шайкештигин контролдоо механизмин ишке ашырууга тийиш.
90. Күбөлөндүрүүчү борбордун каражаттары чакыртылып алынган сертификаттардын тизмесин колдонуу менен ЭСКны текшерүү ачкычынын сертификатынын жокко чыгарылышын ишке ашырууга тийиш. 
91. Күбөлөндүрүүчү борбордун каражаттары ЭСКны текшерүү ачкычынын сертификатынын ээсине карата ЭСКны текшерүү ачкычынын уникалдуулугун текшерүүнү жана ЭСКнын тийиштүү ачкычына ээлик кыларын текшерүүнү ишке ашырууга тийиш.  
92. ЭСКны текшерүү ачкычтарынын сертификаттарында жана жокко чыгарылган сертификаттардын тизмелеринде убакыт маанилеринин  жаңылыштыгы 10 мүнөттөн ашпоого тийиш.

13. Берилген, колдонулушу токтотулган жана жокко 
чыгарылган ЭСКны текшерүү ачкычтарынын сертификаттарынын 
реестрине жана ага жетүү мүмкүндүгүн берүүгө карата талаптар  

93. Күбөлөндүрүүчү борбордун каражаттарында күбөлөндүрүүчү борбор тарабынан берилген, колдонулушу токтогон жана жокко чыгарылган ЭСКны текшерүү ачкычтарынын сертификаттарын берилген, колдонулушу токтотулган жана жокко чыгарылган ЭСКны текшерүү ачкычтарынын сертификаттарынын реестринде (мындан ары – сертификаттардын реестри) сактоо жана атрибуттары боюнча издөө механизмдери, ошондой эле сертификаттардын реестрине желелик жетүү мүмкүндүгүн берүү механизмдери ишке ашырылууга тийиш.
94. ЭСКны текшерүү ачкычтарынын сертификаттарынын реестрине киргизиле турган бардык өзгөртүүлөр аудит журналында катталууга тийиш.    

14. Криптографиялык каражаттарга карата талаптар

95. Күбөлөндүрүүчү борбордун каражаттары Комиссиянын болуу мамлекетинин ыйгарым укуктуу органдарынын Комиссиянын болуу  мамлекеттин мыйзамдарында КСЗ классындагы криптографиялык каражаттарга карата талаптарга жана Комиссия тарабынан бекитилген маалыматты коргоонун шифрлөө (криптографиялык) каражаттарын иштеп чыгуу жана жаңылоо принциптерине шайкештиги жөнүндө корутундусу бар ЭСК каражаттарын жана башка криптографиялык каражаттарды пайдаланууга тийиш. 

15. Криптографиялык стандарттарга карата талаптар 

96. Күбөлөндүрүүчү борбордун каражаттары Евразия экономикалык комиссиясынын Коллегиясынын 2015-жылдын 3-февралындагы № 10 (КПҮ) чечимине ылайык криптографиялык алгоритмдерди ишке ашыруучу криптографиялык каражаттарды пайдаланууга тийиш.

16. ЭСКны текшерүү ачкычынын сертификатынын жарактуулугун текшерүүгө карата талаптар

97. Күбөлөндүрүүчү борбордун каражаттарында ишке ашырылган күбөлөндүрүүчү борбор тарабынан бериле турган ЭСКны текшерүү ачкычтарынын сертификаттарындагы ЭСКны текшерүү механизми күбөлөндүрүүчү борбордун каражаттарына арналган пайдалануу документациясында көрсөтүлүүгө тийиш. Мындай механизм күбөлөндүрүүчү борбор тарабынан бериле турган ЭСКны текшерүү ачкычтарынын сертификаттарындагы ЭСКны текшерүүнү ЭСКны текшерүү ачкычынын сертификаты жасалгандан кийин жана ал берилгенге чейин камсыз кылууга тийиш.
98. ЭСКны текшерүү ачкычынын сертификатынын жарактуулугун текшерүүдө күбөлөндүрүүчү борбордун каражаттары ЭСКны текшерүү ачкычтарынын сертификаттарынын тизмегиндеги ар бир сертификаттын жарактуулугун, анын ичинде ушул сертификаттарга кол койгон ЭСКнын жарактуулугун текшерет. Ушул тизмек күбөлөндүрүүчү борбордун ЭСКны текшерүү ачкычынын өздүк кол коюлган түпкү сертификатынан жана ЭСКны текшерүү ачкычынын текшериле турган сертификатынан турат.    

17. Кошумча талаптар

99. Күбөлөндүрүүчү борбордун каражаттарын жетүү мүмкүндүгү  белгилүү бир адамдардын тобу менен чектелген маалыматтык-коммуникациялык желеге кошууга жол берилбейт.
100. Байланыш каналдарын пайдалануу менен күбөлөндүрүүчү борбордун каражаттарына чабуулдарды жасоо мүмкүнчүлүктөрүн чектөө максатында күбөлөндүрүүчү борбордун каражаттарынын пайдалануучулары менен өз ара аракеттенүүчү күбөлөндүрүүчү борбордун серверлери колдонгон желелер аралык экрандаштыруу каражаттары колдонулууга тийиш. 
101. Корголуучу маалыматты санкцияланбаган жок кылууга, тосмолоого, өзгөртүүгө, көчүрүүгө же маалыматты коргоо каражаттарын бейтараптоого арналган компьютердик программаларды же башка компьютердик маалыматты аныктоону камсыз кылуучу компьютердик вирустардан коргоо каражаттары колдонулууга, ошондой эле мындай программалардын жана маалыматтардын айкындалышына жооп кайтаруу жооп кайтаруу камсыз кылынууга тийиш.
102. Желелер аралык экрандаштыруу каражаттары жана компьютердик вирустардан коргоо каражаттары Комиссиянын болуу мамлекетинин ыйгарым укуктуу органы тарабынан аныкталуучу талаптарга шайкеш келүүгө тийиш.
103. Күбөлөндүрүүчү борбордун каражаттарын алардын ушул Талаптарга шайкештигин ырастоо максатындагы изилдөөлөр мүчө мамлекеттердин ыйгарым укуктуу органдары тарабынан аныкталуучу күбөлөндүрүүчү борбордун каражаттарында ишке ашырыла турган маалыматты коргоо механизмдеринин параметрлери менен мүнөздөмөлөрүнүн сандык маанилерин колдонуу менен жүргүзүлүүгө тийиш.
104. Күбөлөндүрүүчү борбордун каражаттары аларга арналган пайдалануу документациясына ылайык пайдаланылууга тийиш. Күбөлөндүрүүчү борбордун каражаттарынын коопсуз иштешин камсыз кылуу үчүн керектүү уюштуруучулук-техникалык иш-чаралар күбөлөндүрүүчү борборго арналган пайдалануу документациясында көрсөтүлүүгө тийиш.
____________
	№ 5 ТИРКЕМЕ
 
Ишенимдин транс чек аралык мейкиндигин түзүүгө,
 өнүктүрүүгө жана иштетүүгө карата талаптарга 

Маалыматты коргоону камсыз кылуунун чараларына 
жана ыкмаларына карата 
ТАЛАПТАР

I. Жалпы жоболор

1. Ушул Талаптар электрондук түрдөгү маалыматты документтештирүүнүн жалпы инфратүзүмүнүн оператору колдонулушун камсыз кылган ишенимдин транс чек аралык мейкиндигинин элементтерине жана алар тарабынан көрсөтүлүүчү сервистерге карата электрондук түрдөгү маалыматты документтештирүүнүн жалпы инфратүзүмүнүн операторлору ишке ашырууга тийиш болгон маалыматты (мындан ары – коргоо объектиси) коргоону камсыз кылуунун чараларынын жана ыкмаларынын сыпаттамасын камтыйт.  
2. Электрондук түрдөгү маалыматты документтештирүүнүн жалпы инфратүзүмүнүн интеграциялык компонентинин элементтерин жана сервистерин коргоо ушул Талаптарга ылайык жүзөгө ашырылат. 
3. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттеринин элементтерин жана сервистерин коргоо Евразия экономикалык бирлигине мүчө мамлекеттердин мыйзамдарына же ушул Талаптарды эске алуу менен эл аралык стандарттарга ылайык жүзөгө ашырылат.
4. Ушул Талаптар коргоо объекттеринде ишке ашырыла турган маалыматты коргоонун чараларына жана ыкмаларына карата минималдуу зарыл талаптарды аныктайт жана төмөнкүлөрдү камтыйт:
а) физикалык коргоону камсыз кылууга карата талаптарды;
б) зыяндуу программалык камсыздоодон коргоону камсыз кылууга карата талаптарды;
в) резервдик көчүрүүнү камсыз кылууга карата талаптарды;
г) маалыматтык коопсуздук окуяларын жана инциденттерин эсепке алууга карата талаптарды;
д) коргоо объектисинин техникалык каражаттарынын, программалык камсыздоосунун жана маалыматтык активдеринин корголушун контролдоого карата талаптарды;
е) криптографиялык коргоонун каражаттары менен иштөөгө карата талаптарды;
ж) жетүү мүмкүндүгүн башкарууга карата талаптарды.
5. Ушул Талаптарды ишке ашыруу максатында ишенимдин транс чек аралык мейкиндигинин ар бир элементи үчүн электрондук түрдөгү маалыматты документтештирүүнүн жалпы инфратүзүмүнүн операторлору үзгүлтүксүз кайра каралып турууга жана актуалдаштырылууга тийиш болгон тийиштүү документацияны иштеп чыгууга тийиш.
6. Ишенимдин транс чек аралык мейкиндигинин элементтерин пайдаланууга жана коштоп жүрүүгө жетүү мүмкүндүгү бар адамдар өз компетенцияларынын алкагында ушул Талаптардын 5-пунктунда көрсөтүлгөн документация менен таанышууга тийиш. 

ІІ. Физикалык коргоону камсыз кылууга карата талаптар 

7. Коргоо объектиси үчүн жетүү мүмкүндүгү физикалык жактан, анын ичинде жетүү мүмкүндүгүн контролдоо тутумунун каражаттары менен да чектелүүгө тийиш болгон контролдонуучу зоналар аныкталууга тийиш. 
8. Коргоо объектисине жетүү мүмкүндүгү берилген адамдардын, алардын ролдорун (жетүү деңгээлдерин) көрсөтүү менен тизмеги аныкталууга тийиш.
9. Маалыматты чагылдыруу каражаттары аркылуу башка адамдар үчүн маалыматка жетүү мүмкүндүгүн алуу мүмкүнчүлүгү жок болууга тийиш.
10. Контролдогу зонанын аймагы боюнча башка адамдардын жүрүүсүнө тыюу салынууга тийиш. 
11. Коргоо объектисинин маалыматтарын иштеп чыгуу ал аркылуу жүзөгө ашырылган эсептөөчү техниканын каражаттарын контролдогу зонадан тышкары жайгаштырууга тыюу салынууга тийиш.
12. Эсептөөчү техниканын каражаттарын жана маалыматты сактоонун каражаттарын контролдогу зонага (контролдогу зонадан) киргизүү (чыгаруу) атайын журналдарда катталууга тийиш. 
13. Коргоо объектисин физикалык коргоо жана жетүү мүмкүндүгүн контролдоо жөнүндө документация төмөнкүлөрдү камтууга тийиш:
а) жетүү мүмкүндүгү чектелүү контролдогу зоналарды жайгаштыруу тартибин;
б) коргоо объектисине жетүү мүмкүндүгү берилген адамдардын, алардын ролдорун (жетүү деңгээлдерин) көрсөтүү менен тизмегин жүргүзүү тартибин;
в) контролдогу зонага жетүү мүмкүндүгүн алуу жана анда башка адамдардын жүрүүсүн контролдоо тартибин;
г) контролдогу зонага (контролдогу зонадан) эсептөөчү техниканын каражаттарын жана маалыматты сактоонун каражаттарын киргизүү (чыгаруу) тартибин;
д) контролдогу зонада болгон коргоо объектисинин элементтерине жетүү мүмкүндүгү бар пайдалануучулардын ролдорунун сыпаттамасын;
е) сервистери бар ар түрдүү ролдорду пайдалануучулардын жол берилген операцияларынын жана коргоо объектисинин элементтери менен сервистери бар пайдалануучулардын атынан чыккан сервистердин жыйнагын белгилеген жетүү мүмкүндүгүн башкаруу саясатынын сыпаттамасын. 
    
ІІІ. Зыяндуу программалык камсыздоодон коргоону 
камсыз кылууга карата талаптар 

14. Коргоо объектисинин бардык серверлеринде жана жумуш станцияларында зыяндуу программалык камсыздоодон коргоо чаралары каралууга жана аткарылууга тийиш.
15. Коргоо объектисинин серверлерине жана жумуш станцияларына зыяндуу программалык камсыздоонун бардыгын айкындоо үчүн үзгүлтүксүз текшерүү жүргүзүлүп турууга тийиш.
16. Зыяндуу программалык камсыздоодон коргоо каражаттарын өчүрүп салууга тыюу салынат.
17. Зыяндуу программалык камсыздоодон коргоо каражаттарына үзгүлтүксүз жаңылоо жүргүзүлүп турууга тийиш.
18. Зыяндуу программалык камсыздоону айкындоо боюнча бардык окуялар протоколго жазылып турууга тийиш.
19. Коргоо объектисин зыяндуу программалык камсыздоодон коргоо жөнүндө документация төмөнкүлөрдү камтууга тийиш:
а) коргоо объектисин зыяндуу программалык камсыздоодон коргоо каражаттарынын курамына карата талаптарды;
б) коргоо объектисин зыяндуу программалык камсыздоодон коргоо боюнча иштерди жүргүзүү регламентин;
в) зыяндуу программалык камсыздоо айкындалган учурда персоналдын иш аракеттеринин тартибин;
г) зыяндуу программалык камсыздоону айкындоо жана жок кылуу окуяларын каттоо тартибин; 
д) зыяндуу программалык камсыздоодон коргоо объектисинин каражаттарынын ишке жөндөмдүүлүгүн тестирлөө тартибин. 

IV. Резервдик көчүрүүнү камсыз кылууга карата талаптар

20. Коргоо объектисинин эсептөөчү техникасынын каражаттарынын курамында маалыматтарды көчүрүү жана калыбына келтирүү каражаттары, резервдик көчүрмөлөрдү башкаруу жана эсепке алуу каражаттары, маалыматтарды сактоо каражаттары, резервдик көчүрмөлөрдү сактоо үчүн колдонулган маалыматты алып жүрүүчүлөр каралууга тийиш.
21. Резервдик көчүрүүнүн бардык окуялары атайын журналдарда  катталууга тийиш.
22. Резервдик көчүрүүнүн каражаттарынын ишке жөндөмдүүлүгүнө үзгүлтүксүз тестирлөө жүргүзүлүп турууга тийиш.
23. Маалыматтарга резервдик көчүрүүнү жүргүзүү жөнүндө документация төмөнкүлөрдү камтууга тийиш:
а) маалыматтарды көчүрүү жана калыбына келтирүү каражаттарынын курамына карата талаптарды;
б) маалыматты резервдик көчүрүү боюнча иштерди жүргүзүү регламентин;
в) резервдик көчүрмөлөрдөн маалыматтарды калыбына келтирүү зарылдыгы келип чыккан учурда персоналдын иш аракеттеринин тартибин;
г) маалыматтарды резервдик көчүрүү жана калыбына келтирүү  окуяларын каттоо тартибин; 
д) резервдик көчүрүүнүн каражаттарынын ишке жөндөмдүүлүгүн тестирлөө тартибин. 
  
V. Маалыматтык коопсуздук окуяларын жана инциденттерин 
эсепке алууга карата талаптар

24. Маалыматтык коопсуздук окуяларынын жана инциденттеринин эсеби жүргүзүлүүгө тийиш.
25. Маалыматтык коопсуздук окуяларын жана инциденттерин иштеп чыгуу тартиби иштелип чыгууга тийиш. 
26. Маалыматтык коопсуздук окуяларын жана инциденттерин иштеп чыгууга жооптуу адамдар аныкталууга тийиш. 
27. Маалыматтык коопсуздук окуяларын жана инциденттерин каттоо жана эсебин алуу жөнүндө документация төмөнкүлөрдү камтууга тийиш:
а) маалыматтык коопсуздук окуяларын жана инциденттерин эсепке алуу тартибин;
б) окуяларды жана инциденттерди иштеп чыгуу саясатын;
в) окуяларды жана инциденттерди иштеп чыгууга жооптуу адамдарды дайындоо жана алардын иш аракеттерин сыпаттоо тартибин.

VІ. Коргоо объектисинин техникалык каражаттарынын, 
программалык камсыздоосунун жана маалыматтык активдеринин корголушун контролдоого карата талаптар

28. Коргоо объектисинин элементтерине: коргоо объектисинде кеңири жайылган техникалык каражаттарына, программалык камсыздоого жана маалыматтык активдерге үзгүлтүксүз инвентаризация жүргүзүлүп турууга тийиш, ошондой эле коргоо объектисинде жүрүп жаткан бардык өзгөрүүлөр катталып жазылууга тийиш.
29. Аярлуулуктарды айкындоону, (аярлуулуктарды дайыма көзөмөлдөөнү), айкындалган аярлуулуктар менен байланышкан коопсуздук коркунучтарын баалоону, аярлуулуктарды жок кылуу (обочолонтуу) боюнча коргоо чараларын көрүүнү өз ичине камтыган аярлуулуктарга контроль жүргүзүлүүгө тийиш.
30. Коргоо объектисинде кеңири жайылган техникалык каражаттардын, программалык камсыздоонун жана маалыматтык активдердин корголушун контролдоо жөнүндө документация төмөнкүлөрдү камтууга тийиш:
а) коргоо объектисинин элементтерине: коргоо объектисинде кеңири жайылган техникалык каражаттарына, программалык камсыздоого жана маалыматтык активдерге үзгүлтүксүз инвентаризация жүргүзүү тартибин;
б) аярлуулуктарды көзөмөлдөөнү, айкындалган аярлуулуктар менен байланышкан коопсуздук коркунучтарын баалоону, аярлуулуктарды жок кылуу (обочолонтуу) боюнча коргоо чараларын көрүүнү өз ичине камтыган аярлуулуктарга контроль жүргүзүү тартибин;
в) коргоо чараларынын сыпаттамасын.

VІІ. Маалыматты криптографиялык коргоонун каражаттары 
менен иштөөгө карата талаптар

31. Маалыматты криптографиялык коргоонун каражаттарынын компоненттеринин бүтүндүгүн контролдоо жүзөгө ашырылууга тийиш.
32. Маалыматты коргоо каражаттарынын компоненттеринин бүтүндүгүн контролдоону камсыз кылуунун криптографиялык ыкмалары аныкталууга жана туура ишке ашырылууга тийиш.
33. Маалыматты коргоонун аппараттык ыкмалары аныкталууга жана туура ишке ашырылууга тийиш.
34. Сырды бөлүштүрүү ыкмалары аныкталууга жана туура ишке ашырылууга тийиш.
35. Маалыматты криптографиялык коргоонун каражаттарынан маалыматтарды экспорттоодо мындай маалыматтарды коргоо белгиленүүгө жана бүтүндүгүнө контроль жүргүзүлүүгө тийиш.
36. Бардык сеанстык кооптуу объекттер сеанстар аяктаганга чейин тазартылууга тийиш.
37. Маалыматты криптографиялык коргоонун сертификатталган каражаттары гана колдонулууга тийиш.
38. Маалыматты криптографиялык коргоонун каражаттарын сактоо жерлери кирүүдөн физикалык коргоону, маалыматты визуалдаштыруу каражаттарын коргоону, желелик жетүү деңгээлиндеги коргоону жана коргоонун башка каражаттарын кошо алганда, мындай жерлерге башка адамдардын жетүү мүмкүндүгүнүн каалаган ыкмалары алынып салынган, коргоонун атайын каражаттары менен жабдылууга тийиш.
39. Маалыматты криптографиялык коргоонун сакталуудагы каражаттарынын даанасы боюнча эсеби жүргүзүлүүгө тийиш.
40. Маалыматты криптографиялык коргоонун каражаттары менен иштеген тейлөөчү персоналдын бардык иштерин атайын журналдарга каттоо аткарылууга тийиш.
41. ЭСК ачкычтарын сактаган чечилме алып жүрүүчүлөр үчүн атайын сактагычтар (сейфтер) жабдылууга тийиш. 
42. Маалыматты криптографиялык коргоонун каражаттарын даярдыктан өткөн жана маалыматты криптографиялык коргоонун каражаттарын пайдалануу документациясын окуп үйрөнгөн адамдар пайдаланууга тийиш.
43. Маалыматты криптографиялык коргоонун каражаттары менен иштөө жөнүндө документация төмөнкүлөрдү камтууга тийиш:
а) маалыматты криптографиялык коргоонун каражаттарынын компоненттеринин бүтүндүгүн контролдоону жүзөгө ашыруу регламентин;
б) маалыматты криптографиялык коргоонун каражаттарынын компоненттеринин бүтүндүгүн контролдоону камсыз кылуунун криптографиялык ыкмаларын, коргоонун аппараттык ыкмаларын ишке ашырууга карата талаптарды; 
в) маалыматты криптографиялык коргоонун каражаттарынан маалыматтарды экспорттоодо бүтүндүгүн коргоого жана контролдоого карата талаптарды; 
г) маалыматты криптографиялык коргоонун сертификатталган каражаттарынын тизмегин;
д) маалыматты криптографиялык коргоонун каражаттарын сактоо жерлери кирүүдөн физикалык коргоону, маалыматты визуалдаштыруу каражаттарын коргоону, желелик жетүү деңгээлиндеги коргоону жана коргоонун башка каражаттарын кошо алганда, мындай жерлерге башка адамдардын жетүү мүмкүндүгүнүн каалаган ыкмалары алынып салынган, коргоонун атайын каражаттары менен жабдууга карата талаптарды;
е) маалыматты криптографиялык коргоонун сакталуудагы каражаттарын эсепке алуу тартибин; 
ж) маалыматты криптографиялык коргоонун каражаттары менен жүргүзүлгөн бардык иштерди каттоонун тартибин;
з) маалыматты криптографиялык коргоонун каражаттарын пайдалана турган адамдарды даярдоого карата талаптарды.    

VІІІ. Жетүү мүмкүндүгүн башкарууга карата талаптар

44. Жетүү мүмкүндүгүн башкарууну камсыз кылуу үчүн пайдалануучулардын ролдору аныкталууга тийиш. 
45. Электрондук түрдөгү маалыматты документтештирүүнүн жалпы инфратүзүмүнүн операторлору тарабынан ар кандай ролдогу пайдалануучулардын сервистери менен жана пайдалануучулардын атынан чыккан сервистердин объекттер жана башка сервистер менен жүргүзүүгө жол берилген операцияларынын жыйындысын белгилеген жетүү мүмкүндүгүн башкаруу тартиби аныкталууга тийиш. 

инфратүзүмүнүн компоненттеринин ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарга шайкештигин текшерүү боюнча комиссия жөнүндө 
ЖОБО

1. Электрондук түрдө документтештирүүнүн жалпы инфратүзүмүнүн компоненттеринин ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарга шайкештигин текшерүү боюнча комиссия (мындан ары – мамлекеттер аралык комиссия) Евразия экономикалык бирлигинин алкагындагы Маалыматтык-коммуникациялык технологиялар жана маалыматтык өз ара аракеттенүү жөнүндө протоколдун (2014-жылдын 29-майындагы Евразия экономикалык бирлиги жөнүндө келишимдин № 3 тиркемеси) 18-пунктуна ылайык түзүлөт.
2. Ушул Жободо колдонулуучу түшүнүктөр Евразия экономикалык комиссиясынын Кеңешинин 20  - жылдын                             №  чечими менен бекитилген Ишенимдин транс чек аралык мейкиндигин түзүүгө, өнүктүрүүгө жана иштетүүгө карата талаптарда (мындан ары – Талаптар) аныкталган маанилеринде колдонулат.
3. Мамлекеттер аралык комиссиянын курамына компетенциясына Евразия экономикалык бирлигинин интеграцияланган маалыматтык тутумунун мүчө мамлекеттеринин улуттук сегменттерин түзүү, транс чек аралык электрондук документ жүгүртүүнүн алкагында колдонулуучу электрондук документтердин маалыматтык коопсуздугун жана юридикалык маанилүүлүгүн камсыз кылуу маселелери кирген, Евразия экономикалык комиссиясынын (мындан ары – Комиссия) кызмат адамдары жана Евразия экономикалык бирлигине мүчө мамлекеттердин (мындан ары – мүчө мамлекеттер) ыйгарым укуктуу органдарынын өкүлдөрү киргизилет.
4. Мамлекеттер аралык комиссиянын курамы Комиссиянын Кеңешинин тескемеси менен бекитилет.
5. Мамлекеттер аралык комиссиянын төрагасы болуп компетенциясына маалыматташтыруу жана маалыматтык-коммуникациялык технологиялар маселелери кирген Комиссиянын Коллегиясынын мүчөсү эсептелинет.
6. Мамлекеттер аралык комиссиянын төрагасы мамлекеттер аралык комиссиянын ишине жалпы жетекчилик кылууну жүзөгө ашырат. 
7. Мамлекеттер аралык комиссиянын чечими боюнча анын курамында чакан комиссиялар, ошондой эле жумушчу жана эксперттик топтор түзүлүшү мүмкүн.
8. Мамлекеттер аралык комиссиянын отурумдарын өткөрүү, чакан комиссияларды, жумушчу жана эксперттик топторду түзүү, эксперттерди тартуу, мамлекеттер аралык комиссиянын чечимдерди кабыл алуу жана аларды тариздөө тартиби, ошондой эле мамлекеттер аралык комиссия кабыл алуучу документтердин формалары Комиссия тарабынан аныктала турган мамлекеттер аралык комиссиянын иш регламентинде белгиленет.
9. Мамлекеттер аралык комиссия төмөнкү негизги функцияларды аткарат:
а) ыйгарым укуктуу органдардын жана Комиссиянын сунуштары боюнча жыл сайын электрондук түрдөгү маалыматты документтештирүүнүн жалпы инфратүзүмүнүн мамлекеттик жана интеграциялык компоненттеринин Талаптарга шайкештигине текшерүүлөрдү (мындан ары – текшерүүлөр) жүргүзүүнүн план-графигин түзөт жана бекитет;  
б) мүчө мамлекеттерде жана Комиссияда текшерүүлөрдү жүргүзүү боюнча усулдук документтерди иштеп чыгат жана Комиссиянын Коллегиясынын кароосуна берет;
в) текшерүүлөрдүн натыйжаларынын негизинде электрондук түрдөгү маалыматты документтештирүүнүн жалпы инфратүзүмүнүн интеграциялык же мамлекеттик компоненттерине кирүүчү ишенимдин транс чек аралык мейкиндигинин элементтеринин операторлорун (мындан ары – операторлор)  аккредитациялоо жөнүндө, ошондой эле тийиштүү күбөлүктөрдү (аттестаттарды) берүү жөнүндө чечимди кабыл алат; 
г) ишенимдин транс чек аралык мейкиндигинин алкагында башка функцияларды жүзөгө ашырат.
10. Текшерүүлөр аккредитациялоосу бар операторлор колдонуп жаткан ишенимдин транс чек аралык мейкиндигинин элементтерине карата жүргүзүлөт.
11. Операторду аккредитациялоо ырааттуу түрдө 2 этапта аткарылат: 
а) ишенимдин транс чек аралык мейкиндигинин оператор колдонуп жаткан элементин алдын ала баалоо;
б) операторду аккредитациялоого жана бул операторду аккредитациялоо жөнүндө чечимди кабыл алууга ыйгарым укуктуу орган же Комиссия жиберген суроо-талапты талдоо.
12. Электрондук түрдөгү маалыматты документтештирүүнүн жалпы инфратүзүмүнүн мамлекеттик компонентине кире турган ишенимдин транс чек аралык мейкиндигинин элементин алдын ала баалоо ыйгарым укуктуу органга белгиленген тартипте бериле турган оператордун арызынын негизинде ыйгарым укуктуу орган тарабынан жүзөгө ашырылат.
Мындай алдын ала баалоо процессинде оператор колдонуп жаткан ишенимдин транс чек аралык мейкиндигинин элементинин Талаптарга жана мүчө мамлекеттин мыйзамдарына шайкештиги аныкталат.
13. Электрондук түрдөгү маалыматты документтештирүүнүн жалпы инфратүзүмүнүн интеграциялык компонентине кире турган ишенимдин транс чек аралык мейкиндигинин элементин алдын ала баалоо мамлекеттер аралык комиссия тарабынан аныктала турган Комиссия тарабынан жүзөгө ашырылат.
Мындай алдын ала баалоо процессинде оператор (Комиссия) колдонуп жаткан ишенимдин транс чек аралык мейкиндигинин элементинин Талаптарга шайкештиги аныкталат.
14. Электрондук түрдөгү маалыматты документтештирүүнүн жалпы инфратүзүмүнүн мамлекеттик компоненттерине кирүүчү ишенимдин транс чек аралык мейкиндигинин элементтерин алдын ала баалоо ыйгарым укуктуу органдар тарабынан алар өздөрү аныктай турган документтерди колдонуу менен жүзөгө ашырылат.
15. Оператор (мындан ары – арыз ээси) арызын жиберген күндөн тартып 2 айдан ашпаган мөөнөттө ыйгарым укуктуу орган арыз ээси колдонуп жаткан ишенимдин транс чек аралык мейкиндигинин элементинин Талаптарга жана мүчө мамлекеттин мыйзамдарына шайкештиги же шайкеш келбестиги жөнүндө чечим кабыл алат.
Арыз ээси колдонуп жаткан ишенимдин транс чек аралык мейкиндигинин элементинин Талаптарга жана мүчө мамлекеттин мыйзамдарына шайкештиги жөнүндө чечим кабыл алынган учурда, ыйгарым укуктуу орган арыз ээсине мындай чечим тууралуу кабарлайт жана ага аккредитациялоону жүргүзүү суроо-талабын мамлекеттер аралык комиссияга жиберет.
Арыз ээси колдонуп жаткан ишенимдин транс чек аралык мейкиндигинин элементинин Талаптарга жана мүчө мамлекеттин мыйзамдарына шайкеш келбестиги жөнүндө чечим кабыл алынган учурда, ыйгарым укуктуу орган бул арыз ээсине айкындалган шайкеш келбестик тууралуу кабарлайт.
16. Комиссия мамлекеттер аралык комиссия тарабынан аныктала турган тартипте оператор катары Комиссияга аккредитациялоону жүргүзүү жөнүндө суроо-талапты мамлекеттер аралык комиссияга жиберет.   
17. Мамлекеттер аралык комиссия мамлекеттер аралык комиссиянын иш регламентинде аныкталган тартипте жана мөөнөттө операторго аккредитациялоо жүргүзөт.
18. Мамлекеттер аралык комиссия мамлекеттер аралык комиссиянын иш регламентинде аныкталган тартипте жана мөөнөттө операторду аккредитациялоонун натыйжалары жөнүндө бул операторго жана аккредитациялоону жүргүзүү жөнүндө суроо-талапты жиберген ыйгарым укуктуу органга кабарлайт. 
19. Аккредитацияланган операторлор жөнүндө маалыматтар операторлордун бирдиктүү реестрине киргизилет, аны жүргүзүүнү Комиссия жүзөгө ашырат.
20. Ыйгарым укуктуу органдар жана Комиссия текшерүүлөрдү жылына 1 жолудан кем эмес жүргүзөт. Мындай текшерүүлөрдүн максаты аккредитацияланган операторлор колдонуп жаткан ишенимдин транс чек аралык мейкиндигинин элементтеринин Талаптарга жана (же) мүчө мамлекеттердин мыйзамдарына шайкештигин ырастоо болуп саналат. Ыйгарым укуктуу органдар жана Комиссия мындай текшерүүлөр аяктаган күндөн тартып 20 жумушчу күндөн кечиктирбей мамлекеттер аралык комиссияга текшерүүлөр жүргүзүлгөндүгү жөнүндө отчетту жиберүүгө милдеттүү.
21. Мамлекеттер аралык комиссия жана ыйгарым укуктуу орган аккредитацияланган операторлор колдонуп жаткан ишенимдин транс чек аралык мейкиндигинин элементтеринин Талаптарга жана мүчө мамлекеттердин мыйзамдарына шайкештигине кошумча текшерүүлөрдү жүргүзүү укугуна ээ.
22. Операторлор колдонуп жаткан ишенимдин транс чек аралык мейкиндигинин элементтерине текшерүүлөрдү жана алдын ала баалоолорду жүргүзүү максатында мүчө мамлекеттердин ыйгарым укуктуу органдары жана Комиссия чет жактан уюмдарды тартууга укугу бар.
23. Мамлекеттер аралык комиссия эгер Талаптардын жана (же) мүчө мамлекеттин мыйзамдарынын бузулгандыгы айкындалса, оператордон аккредитацияны чакыртып алууга укуктуу. Муну менен бирге оператор белгиленген мөөнөттө мамлекеттер аралык комиссия тарабынан жиберилген кабарламада көрсөтүлгөн бузулууларды жок кылуу боюнча керектүү аракеттерди кылбайт.
Мамлекеттер аралык комиссия бул оператордон аккредитация чакыртылып алынгандыгы жөнүндө ыйгарым укуктуу органга жана операторго ыкчам кабар берет.
24. Ыйгарым укуктуу орган эгер Талаптардын жана (же) мүчө мамлекеттин мыйзамдарынын бузулгандыгы айкындалса, оператордон аккредитацияны чакыртып алуу жөнүндө мамлекеттер аралык комиссияга өтүнүч менен кайрылууга укуктуу. Муну менен бирге оператор белгиленген мөөнөттө мамлекеттер аралык комиссия тарабынан жиберилген кабарламада көрсөтүлгөн бузулууларды жок кылуу боюнча керектүү аракеттерди кылбайт.
Ыйгарым укуктуу орган бул оператордон аккредитация чакыртылып алынгандыгы жөнүндө өтүнүч менен мамлекеттер аралык комиссияга кайрылуу жиберилгендиги тууралуу мындай өтүнүч жиберилген күндөн тартып 3 жумушчу күндүн ичинде операторго кабар берет.
25. Мүчө мамлекеттер өздөрүнүн ыйгарым укуктуу органдарына  электрондук түрдөгү маалыматты документтештирүүнүн жалпы инфратүзүмүнүн интеграциялык жана мамлекеттик компоненттерине кирген ишенимдин транс чек аралык мейкиндигинин элементтеринин Талаптарга жана (же) мүчө мамлекеттин мыйзамдарына шайкештигине биргелешкен текшерүүлөрдү, ошондой эле келише албастык кырдаалдар келип чыккан учурда биргелешкен териштирүүлөрдү жүргүзүүгө ыйгарым укук бере алышат.    

